
फेडरेशन, जिसका पूरा नाम है Federation of 
Indian Chambers of Commerce and Industry, 
भारतीय वाणिज्य-व्यापार की प्रमुख प्रतिनिधि-संस्था है । 
भारतीय का अर्थ यहाँ यह समझना चाहिए--जिसमें पैसा 
भारतवासियों का लगता हो और जिसका संचालन भी 
भारतवासिथों के ही हाथ में हो । फेडरेशन एक संघ या 
महासंघ है जिससे देश के विभिन्न भागों की विभिन्न 
भारतीय व्यापारी संस्थायें सम्बद्ध हें । डायरी-ठेखक श्री 
घनश्यामदास विड़ला इसी फेडरेशन के प्रतिनिधि-स्वरूप 
लन्दन की दूसरी गोलमेज कान्फेस में शरीक हुए थे । 

पहली कान्मेंस में, फ़ेडरेशन अपने १९३० के इस 
निश्चय के अनुसार कोई भाग न ले सका कि जिस कान्मेंस 
में महात्मा गांधी नहीं जाते या जिसे उनका आशीर्वाद 
प्राप्त नहीं होता, उससे फ़ेडरेशन बिल्कुल अलग रहेगा । 
जब गांधी-इविन समझौते से देश का राजनैतिक वातावरण 
बदला और महात्माजी के लन्दन जाने की पूरी आशा 
दीखने लगी तब फ़ेडरेशन दूसरी कान्फेंस में शरीक होने को 
तैयार हुआ । 

कान्मेंस में उसको तीन प्रतिनिधि भेजने का हक़ हांसिल 
हुआ । वह और वह्‌ भी सीट--डायरी-लेखक के शब्द में, 
“कुरसियाँ--चाहता था, मगर लार्ड इविन के समझाने- 
बुझाने पर तीन.से ही सन्तुष्ट हो गया । अपने इन प्रति- 
निधियों के नाम उसने बड़े लाट के पास बाक़ायदा ' भेज 
दिये और १४अप्रेळ, १९३१ को उंनकी ओर से इन लोगों 

कौ मंजूरी भी आगयी । | 
मगर जब ४ अगस्त को काग्फेंस के मेम्बरों के नाम 

प्रकाशित हुए तब सबको यह देखकर आइचर्य हुआ कि 

फ़ेडरेशन को तीन की जगह एक ही कुर्सी दी गयी थी और Pr 

सरकार ने उसके लिए, फेडरेशन के भेजे हुए नामों में से, 

fah सर पुरुषोत्तमदास का नाम चुन रखा था । 
साफ़ ज़ाहिर था कि शिमला-शिखर पर, इस बीच | 

में, बड़े लाट तक से वादा-खिलाफ़ी करानेवाली कोई खास 

हवा चल गयी थी। लंदन में तो यह सुतने में आया था 

कि भारत-मंत्री के दपतर के दबाव में पड़कर ही भारत- 

सरकार ने यह उलट-फेर किया था। जो हो, फ़ेडरेशन 

ने; ऐसी स्थिति में, कान्फेत्स में कोई भी भाग लेने से साफ़ 

इन्कार कर दिया । उसने अपने प्रस्ताव में कहा कि हमारी 

ओर से जायेंगे तो तीनों प्रतिनिधि, नहीं तो एक भी नहीं । 

और यह भी ऐलान कर दिया कि प्रोडरेशन के प्रतिनिधियों 

की अनुपस्थिति में, कान्फेंस में कोई समझौता हुआ तो वह 

भारतीय व्यापारी समाज को मान्य न होगा । nia 
फ़ेडरेशन की जीत रही । अधिकारियों को अन्त में 

मजबूर होकर एक को तीन करना पड़ा और बाक़ी दो 

प्रतिनिधियों को भी कुसियाँ देनी पड़ीं। १६ अगस्त को | 

फेडरेशन के तत्कालीन अध्यक्ष सेठ जमाल मुहम्मद साहिब 

के पास बड़े लाट के प्राइवेट सेक्रेटरी का पत्र पहुँचा कि आप | 

और श्री घनश्यामदास बिड़ला दोनों कान्फेंस में भाग लेने | 

के लिए निमंत्रित किये जाते हें । इस प्रकार डायरी-छेखक 

को छंदन में कुछ दिन गोलमेज के इर्दगिर्द भी बिताने पड़े । 


| 
|. 

री यूरोप-यात्रा थी, जिसका खास उद्देश्य 
इंग्लैण्ड होते हुए अमेरिका जाना था । यह यात्रा उन्हें 
अब्र कुछ महीनों के लिए स्थगित कर देनी पड़ी । 

> कान्फेस में सरकार ने जो चाहा था, वही हुआ । वहाँ 
जो दुखदायी दृश्य देखने में आये, उनका वर्णन करते हुए 
लेखक ने अपना यह कटु अनुभव प्रकट किया है कि वात 
| बिगाड़नेवाले “सब-के-सब सरकार द्वारा मनोनीत” थे । 
“यदि प्रजा द्वारा मनोनीत किये गये होते तो यह नौबत न 
आती ।” विधान-निर्माण के लिए कान्स्टीटयुएण्ट असेम्बली 
( Constituent Assembly ) जैसी संस्था परं अपनी 
राष्ट्रीय माँग में, इतना जोर क्यों दिया जाता है, यह लेखक 

का अनुभव सुनने पर सहज ही स्पष्ट हो जाता है । 
डायरी-लेखक का जो भाषण कान्मरस के खुले अधिवेशन 
में हुआ वह स्पष्टवादिता से भरपूर था । उसमे उन्होंने इस 
बात पर पूरा प्रकाश डाला कि प्रस्तावित आथिक प्रतिबन्ध 
भारतवासियों के लिए असह्य क्यों थे । आमदनी का ८० 
फ़ीसदी से अधिक भाग फौजी खर्च, कर्ज के सूद आदि के लिए 
इस प्रकार अलग कर दिया गया था कि वह भारत के भावी 
अर्थ-सचिव की पहुँच से बिल्कुल बाहर था--उसमें मीनमेष 
| करने का उन्हें कोई भी अधिकार न था । कहना चाहिए 
कि यह सारा हिस्सा खर्च की इन मदो. के लिए “गिरवी' 
या 'बन्धक? रख दिया गया था । उस भाषण में इस बात. 
पर काफ़ी जोर था कि इंग्लेण्ड और हिन्दुस्तान के बीच 
सबसे पहले इस खर्च की रक़म के बारे में समझोता होकर, 
b हिन्दुस्तान का बोझ हल्का होना चाहिए--गिरवी या बन्धक 


d 

से इस मुल्क की आमदनी के मुनासिव हिस्से को छुटकारा | 
मिलना चाहिए । भाषण के अन्तिम शब्द ये थेः--“कोई 
भी सरकार किसी देश की सम्मति के बिना उसपर शासन 
नहीं कर सकती । अगर अमन-चैन क़ायम रखना है तो 
यह जरूरी है कि या तो आप हमारी मर्जी से हमपर हुकूमत 
करें या हमको अपने ऊपर आप हुकूमत करने दें । इस 
हालत में हम आपके दोस्त और साझीदार हो सकते हे । 
अगर आपने इस मौक़े पर इमसे कोई दोस्ताना समझौता 
न किया तो यह आपकी भयंकर-से-भयंकर भूल होगी। 
i मेरे एक अंग्रेज़ दोस्त उस रोज़ मुझसे कह रहे थे क्रि 
“१९३० की गोलमेज aa में न आकर तुम लोगों नें बड़ी 
भूल की । उस समय मजूर-सरकार की हमदर्दी से तुम लोग 
काफ़ी फ़ायदा उठा सकते थे“ मालूम नहीं इसमें कहाँतक 
संचाई है, मगर मौजूदा सरकार ने यह मौक़ा हाथ से जाने 
दिया, और हिन्दुस्तान के साथ कोई समझौता न किया तो 
मेरी समझ से यह उसकी बहुत बड़ी भूल होगी । मे अपने 
मुल्क के नौजवानों को अच्छी .तरह जानता हैं । बहुत 
सम्भव हैं कि कुछ वर्ष बाद इंग्ल॑ण्ड को महात्मा गांधी या 
भारतीय नरेशों या मुझ-जैसे पूंजीपतियों से समझौता न | 
करके बिल्कुल नये आदमियों से, नयी अवस्थाओं से, नमे 
विचारों से, नयी आकांक्षाओं से निपटना पड़े । इंग्लैण्ड 
को सावधान हो जाना चाहिए ।" 
लन्दन से लीटने पर, ब्रिटिश स्वत्वो के संरक्षण. के लिए 
“समझोता' चाहनेवाले मि० बेन्यल ने, अंग्रेज व्यापारियों 
की एक सभा में, कान्फेस की कहानी सुनाते' हुए, कुछ ऐसी í 


CC-O. Gurukul Kangri Collection, Haridwar. Digitized By Siddhanta eGangotri Gyaan ~ 


शेकेल 


(. ' 


बातें कहीं, जिनसे फेडरेशन के प्रतिनिधियों को बहुत दुःख 
| और आइचर्य हुआ । मि० बेन्यल के इस भाषण की जो 
रिपोर्ट अख़बारों में छपी, उसका उनकी ओर से कोई 
खण्डन नहीं हुआ । इसमें महात्मा गांधी पर कुछ ऐसे 
ag दोषारोपण किये गये थे जिनमें सत्य का लेश भीनथा। 
| साथ ही कुछ ऐसी बातें थीं जिन्हें पढ़कर किसीको भी 
यह सन्देह हो सकता था कि फ़ेडरेशन के प्रतिनिधियों या 
महात्मा गांधी से उन्होंने लन्दन में समझौते की जो बात- 
चीत की, वह कूटतीति में भले ही शुमार हो, मगर वह 
चीज़ न थी जिसका उनकी ओर से बार-बार विश्वास 
दिलाया गया था । हम पाठकों का ध्यान डायरी के मि० 
वेन्थल-सम्बन्धी भाग की ओर आकर्षित करते हैं। 

फ़ेडरेशन के प्रतिनिधियों ने अपनी कमेटी को जो 
रिपोर्ट दी उसमें महात्मा गांधी के सम्बन्ध में ये विचार 
प्रकट किये थे :-- 

“कान्फ्रेंस के असफल होने का दोष महात्मा गांधी के 
माथे मढ़ने की चेष्टा की गयी है । इससे बढ़कर कोई झूठा 
अपवाद या कलंक नहीं लगाया जा सकता । हम लोगों 
को लंदन में उनके साथ काम करने का और उनके विचारों 
से अवगत होने का काफ़ी अवसर मिला । हम लोग अपनी 
जानकारी से कह सकते हैं कि मुनासिब शर्तों पर सुलह या 
संमझौतां. करने के लिए महात्माजी बराबर तैयार थे । 
वह अपनी माँग़ में TANAH रहे और समझौते के लिए 
उन्होंने अपनी ओर से कुछ भी उठा न रखा । अपने एक 
| भाषण में उत्होंने-अपती शान्ति-प्रियता का परिचय इत 


1 


| 


| CC-O. Gurukul Kangri Collection, Haridwar. Digitized By Siddhanta eGangotri Gyaan Kosha 


| 
Be SND DS —t-—2 7 


(e) 


भर्मस्पर्शी शब्दों में दिया कि “दिल्ली में जो समझौता थोडे 
समय के लिए हुआ था, उसको में स्थायी शान्ति के रूप में 
परिणत देखना चाहता हूँ, मगर ईश्वर के लिए, ६२ वर्ष के 
हस जरा-जीर्ण व्यक्ति को एक मौका तो दो । उसको और 
कांग्रेस को, जिसका वह प्रतिनिधि है, अपने दिल में कोई 
छोटा-सा कोना तो बंरुशों ।” मगर कान्फेंस में यह 
अरण्यरोदन ही रहा, और मि० बेन्थल के शब्दों में महा- 
त्माजी को 'खाली हाथ' छोटना पड़ा । 

डायरी कान्फेंस के ऐसे अधिवेशन से सम्बन्ध रखती 
है जो महात्मा गांधी की उपस्थिति के कारण विश्वविख्यात 
हुआ--जिसकी बातों में भारंतवासी-मात्र ने खास दिलचस्पी 
ली । इसके लेखक इसमें बणित घटनाओं के अत्यन्त निकट 
थे, बल्कि जो कुछ हो रहा था उसकी भीतरी जानकारी 
जैसी उनको थी शायद ही किसी दूसरे को रही हो । जिस 
इतिहास को उन्होंने अपनी इस डायरी का मुख्य विषय बनाया 
उसके निर्माण में उनका अपना भी हाथ था। इन सब 
कारणों ने उनके साक्ष्य में विशेष प्रामाणिकता ला दी-- 
बराबर के लिए उनके इस बयान को 'काम की चीज! 
बना दिया । 

ऐसी डायरी का प्रकाशनं आज इस आशा और 
विश्वास से किया जा रहा है कि इसके पन्ने न केवल 
इतिहास का शोध या अध्ययन करनेबालों के लिए ही 
उपयोगी होंगे, बल्कि उन लोगों के लिए भी जिनका विषय 
बर्तमान या आधुनिक राजनीति है। 


— पारसनाथ सिंह 

डायरी के कुछ पन्ने 


[ दूसरी गोलमेज्ञ परिषद्‌ में गांधीजी के साथ ] 


60-0. Gurukul Kangri Collection, Haridwar. Digitized By Siddhanta eGangotri Gyaan Kosha 


शे 


Ren २९ अगस्त, '३१ 
“राजपूताना?? जहाज़ 
बम्बई में आज सवेरे से ही चहल-पहल थी। 
महात्माजी कुछ काल के लिए भारतवर्ष में न रहेंगे, 
सबके चेहरे से यही भाव झलक रहा था। मुझे तो 
सद्भाग्य से ही यह संयोग मिल गया है कि जिस वोट 
से गांधीजी और मालवीयजी जाते हैं, उसीसे मैं भी 
जा रहा हूँ । जव जहाज में जगह ली थी, तब तो यह 
निश्चित था कि महात्माजी आर० टी० सी? में नहीं 
जायेंगे, किन्तु विधि ने तो पहले से ही निश्चित कर 
रखा था कि गांधीजी को बिलायत जाना है और 'विधि 
का रचा को मेटनहारा' ? 


बँगले से चलकर बंदर पर पहुँचा तो फोटो लेने- 
वाले पागल दर्जनों की तादाद में ga टूट पड़े । 
न मालूम कितने प्लेट उन्होंने बर्वाद किये । २५ से 
कम तो न थे । स्वदेशी धन को विदेश इस तरह भेजा 
जाता है | आखिर मेरे फ़ोटो की क्रीमत ? 
तीन 
# 

जहाज पर सवार होने के थोड़ी ही देर वाद 
महात्मा गांधी की जयध्वनि से आकाश गूँज उठा। 
बस, सब लोग समक गये कि गांधीजी आ रहे हैं। 
सारे जहाज में चहल-पहल मच गयी। क्या हिन्दुः 
स्तानी, क्या अँगरेजञ, स्त्री-पुरुष दोड़-दौड़कर मौके के by 
स्थान पर कव्जा जमाने लगे । बन्दर से आधी मील 
की दूरी तक के सभी मकानों की छतें खचाखच भरी 
थीं । चारों ओर से जय-जय । जहाज के ऊपर पहुँचने 
में महात्माजी को काफ़ी कष्ट हुआ । मगर अँगरेज 
मल्लाहों ने किसी तरह हाथों की बाड़ वनाकर ऊपर 
=> तक पहुँचाया, और सुरक्षित स्थान में खड़ाकर दिया । 
वहीं से किनारे के लोगों को महात्माजी दशन देते 
रहे । क्या विचित्र दृश्य था | आर० टी० सी० में जो 
लोग पहले गये थे वे जनता के प्रतिनिधि हैं, या एक 
मन वजन का दुबले-पतले शरीरवाला गांधी प्रतिनिधि 
है, इस वात की गवाही लोगों का भाव दे रहा था। ges 
इतने में ही थोड़ी-थोड़ी वर्षा भी होने लगी । मानों 
इन्द्र भी विदाई के आंसू वहा रहा था । किन्तु लोग 
अपनी जगह से न हटे । जहाज का घण्टा हुआ। फिर 
दूसरा घण्टा हुआ । तीसरा घण्टा हो जाने पर लोगों 
को स्मरण हुआ कि आख़िर हमें जहाज से उतरना 
चार 

हे । वे किनारे उतरे, मगर आँखें सवकी गांधीजी की 

ही ओर लगी थीं । वल्लभभाई के चेहरे पर विषाद 

था | जवाहरलालजी के चेहरे पर मुस्कराहट | पंडितजी 

अभी पहुँचे भी न थे। सब लोग पूछते थे-- 

ta “मालबीयजी अभी नहीं आये 0” आखिर ऐन मौके 
पर पहुँचे । जहाज ने लंगर उठाया और धीरे-धीरे 
सरका, तब कहीं पता लगा कि हम लोग जानेबाले हैं। 
रामेश्वर, ब्रजमोहून रूमाल हिला-हिलाकर संकेत कर 
रहे थे। पर मैं तो विचित्र दशा में गोते खा रहा था। 
एक छोटे से दुबले-पतले आदमी ने लोगों को कैसा 
मोहित कर लिया है, इसी पर बिचार कर रहा था | 
किन्तु जहाज चलने लगा तो याद पड़ा कि जा रहा 
हूँ। aka जहाज और किनारे के बीच का अन्त- 
राय बढ़ता गया, त्यों-त्यों मन तेजी के साथ किनारे 
की ओर दौड़ लगाने लगा । शायद किनारे के लोगों 
की भी यही हालत थी । आखिर आँखों ने काम देना 
बन्द कर दिया और लोगों को पहचानना भी मुश्किल 
हो गया | तव कानों से जयनाद सुनते रहे । अन्त में 
तो समुद्र का खेँ-खँ रह गया । हिन्दुस्तान का तो अब 
नामोनिशान भी नहीं । चारों तरफ़ पानी-ही-पानी है. 
और उनके बीच हमारी छोटी-सी दुनिया--“राज- 
पाँच 

पूताना” जहाज | हिन्दुस्तान के हृदय-सम्राट की ऐति- 
हासिक यात्रा का यह दृश्य सचमुच हृदय पिघलाने- 


वाला है । 
ò 
=, 
= 
छः 


| 
ह 
60-0. Gurukul Kangri Collection, Haridwar. Digitized By Siddhanta eGangotri Gyaan Kosha 


Ben ००८... 5 


~ 


३० अगस्त, '३१ 
““राजपूताना!' जद्दाज़ 
जहाज पर मर्य्यादा प्रायः भंग हो गयी है। १६२७ 
में में आया था तो कपड़ों का सवांग रचना पड़ता था। 
रात के कपड़े, दिन के कपड़े, पूरा भमेला था | घण्टा 
भर तो प्रायः कपड़े बदलने में ही लगता था । धोती- 
कुर्ता पहनना तो मानो गुनाह था। अव की वेर यह 
हाल है कि थोती-कुतेवाले जहाज पर वेखटके फिरते 
हें। न तो कोई पूछनेवाला है, न किसीको संकोच 
= है। सुके अब मालूम होने लगा हे कि अपने धोती- 
कुत्ते छोड़ आया, यह ग़लती हुई | जहाज के मुसाफिर) 
कप्तान वगैरह भी धोती-कुर्तों को वर्दाश्त कर लेते हैं। 
यों तो उन्हें बुरा ही लगता होगा। पर शिमले का 
आदेश है कि गांधी के आराम का ध्यान रखो, इस- 
लिए सब कुछ बर्दाश्त कर लेते हैं । 
पंडितजी के लिए चूल्हा अलग बन गया है । 
गंगाजल भी साथ है । मिट्टी का कनस्तर, स्वदेशी 
सात 


| 
Av 

साबुन दातौन का वड़ा-सा बंडल । उधर गांधीजी का 
चर्खा, पींजन, बड़ी-बड़ी विचित्र चीजें साथ चल रही 
हैं । जहाजवाले भी देखते हैं कि यह शिवजी की 
वरात अच्छी आयी । आते-जाते तिरछी नजर डाल 
जाते हैं, पर ऊपर से पूरा अदब दिखाते हैं । 

जहाज के चलते ही गांधीजी ने अपना असवाब 
सँभालना शुरू किया । इस ट्रङ्क में क्या है. ? उसमें 
क्या हैं? यह पूछताछ शुरू हुई । वेचारी मीरावेन 
तो झट समक गयीं कि तूफान आनेवाला है । महादेव 
आर देवदास तो वम्बई गांधीजी के साथ ही पहुँचे 

> थे । इसलिए सारे प्रबन्ध का भार मीरावेन के ऊपर 

ही था। और जहाँ गांधीजी ने हिसाव पूछना शुरू 
किया, मीरा समझ गयीं कि खैर नहीं है । पहले-पहल 
तो गांधीजी ने पूछा इस ट्र में क्या है ? मीरा ने 
कहा -बापू, इसमें आपके कपड़े हैं । गांधीजी ने 
कहा-मेरे कपड़े ? इतने बड़े टङ्क में ? मीरा ने 
कहा--लेकिन यह भरा हुआ नहीं है । गांधीजी-हाँ, 
तो तुम इसे भर देना चाहती थीं! यह नहीं सोचा कि 
हिन्दुस्तान में तो मेरे कपड़े विना ट्रङ्क के ही 
चलते थे। 

मीरा ने ट्रक खोलकर सामग्रियाँ सामने रखीं 
आठ 

तो गांधीजी का चेहरा लाल हो गया । सामान ज्यादा 
न था; किन्तु एक भी पेसा अधिक खर्चे हो, यह 
गांधीजी को असह्य था। पेटियाँ सारी मँगनी में लायी 
गयी थीं, किन्तु गांधीजी को सन्तोष न हुआ । पूरा 
घंटा तो उन्हें अपनी मण्डली को धमकाने में ही 
लगा । अन्त में तय हुआ कि थोड़ा-सा सामान छोड़- 
कर वाकी अदन से वापस आकर दिया जाय । 
गांधीजी बोले- “आज तो मैं इस सामान को देखकर 
घवरा गया हूँ । कागज रखने के लिए भी थे लोग 
पेटी लाये हैं, मानो में अव पुरानी आदतों को छोड़ने- 

वाला हूँ ।” 
पाँच बजे अपने बैठने का स्थान चुनने के लिए 
गांधीजी छत पर आये। मैंने कहा -“जहाज़ का 
अन्तिम हिस्सा तो बहुत हिलता है, इसलिए काफ़ी 
कष्टप्रद है । एक मिनट भी मुझसे तो यहाँ खड़ा नहीं 
रहा जाता, इसलिए इसे देखना ही फ़िजूल है । जहाज 
के बीच का हिस्सा ही देख लें ।” गांधीजी कहने लगे 
कि इसको भी तो देख लें और मेरे लाख विरोध 
करने पर भी जहाज के अन्तिम हिस्से का एक खतर- 
नाक कोना पसन्द किया | भें तो हक्का-वक्ता-सा रह 
गया । क्या कोई समझदार मनुष्य ऐसी तकलीफ़ से 
नौ 

भरी हुई निकम्मी जगह पसन्द कर सकता हे ? 
किन्तु--"यस्यां जाग्रति भूतानि सा निशा पश्यतो मुनेः” 
गांधीजी की विचार-श्वद्धला यह थी कि जो स्थान 
अच्छा है, वहाँ हमारे वेठने से किसीको कष्ट हो 
सकता है, अच्छे स्थान में एकान्त भी संभव नहीं-- 
इसलिए यह बुरा स्थान ही हमारे लिए अच्छा है । 
मैंने कप्तान तक दौड़-धूप की, उनका विचार वदले, 
इसकी काफ़ी कोशिश की | पर “हजरते दाग जहाँ बैठ 
गये बैठ गये !” गांधीजी तो टस-से-मस भी न हुए। 
आखिर पण्डितजी ने अपना जोर आज़माना शुरू 
किया । उन्होंने आग्रह किया कि गांधीजी me का 
टिकिट बदला लें । सन्ध्या-समय घूमते-ूमते मैंने भी 
थोड़ा आग्रह किया | गांधीजी ने पूछा-तुम क्यों 
आग्रह करने लगे 0 मैंने कहा-“आपने टिकिट तो 
Ame का लिया । किन्तु आपकी प्रतिष्ठा के कारण 
TE के तमाम हक़ आपको स्वतः मिल जायेंगे Ime 
की छत पर कनात लगाकर आपके लिए प्रार्था-घर 
वनवा दिया है, क्या यह उचित नहीं कि आप ne 
के पैसे ही दे दें?” गांधीजी ने कहा-नहीं, इस 
दलील से तो यह सार निकलता है कि हम फ़र्स्ट फे 
तमाम हों को स्वयं त्याग दें | नतीजा यह हुआ कि 
दस 

गांधीजी ने फटे की छत पर घूमना उसी समय बन्द 
कर दिया । प्रार्थना की कनात तो एक ही दिन काम 
आयी । आज तो उन्होंने प्रार्थना अपने निकम्मे स्थान 
पर ही की । प्रार्थना करते समय जहाँ गांधीजी ध्यान 
करते थे, वहाँ में यह सोचता था कि भगवन, प्रार्थना 
समाप्त हो तो यहाँ से उठे । बैठनेवाले दो मिनिट में 
ही आधे बीमार हो जाते हें | वमन नहीं हुआ, यह 
खेरियत है । कहते हैं जहाँ चाँद-सूरज की गति नहीं 
हे, वहाँ भगवान्‌ विराजते हैं । हमारे जहाज के बारे 
में यह कुछ अंश में कहा जा सकता है कि जहाँ भले 
आदमियों की होश-हवास के साथ गति नहीं हे, वहाँ 
गांधीजी विराजते हैं | कोई मिलनेवाला जाता है, तो 
एक मिनट से ज्यादा रुकना भी पसन्द नहीं करता। 
बम्बई से चलते ही समुद्र तूफानी हो गया । इसलिए 
गांधीजी का स्थान ऐसा रहता है, जैसे हिन्दुस्तान का 
डोलरूहिंडा । 


ग्यारह 

३१ अगस्त, ३१ 
“राजपूताना”' जहाज़ 
पण्डितजी की भी वात सुनिए। आज तीसरा 
दिन है, पर पणिडतजी की प्रायः एकादशी ही चलती 
है | वात यह है कि पण्डितजी का रसोइया वीमार 
है और आरे-सीये के बक्स का कहीं पता नहीं। 
परिंडतजी से लाख प्रार्थना की कि महाराज, बोट का 
चावल-आटा लेना बुरी वात नहीं है; किन्तु पण्डितजी 
कहते हें कि भूख लगेगी तब ले लेंगे, अभी भूख नहीं 
लगी है, तबीयत सुधर रही है । परसों और कल तो 
थोड़ा-थोड़ा दूध ही लिया । सामान की पेटी के लिए 
सारा जहाज छान डाला, किन्तु वह भी ऐसी ग्रायव 
हुई कि न पूछिए। पणिडतजी खुद तो खाते नहीं, 
अपने रसोइये से कहते हैं--वैजनाथ | थोड़ा खा लो । 
वैजनाथ क्या खाये ? पेटी तो ब्रह्मलोक चली गयी और 
जहाज का सामान अभी तक पणिडतजी ने लेना स्वीकार 
नहीं किया । पर आज परिडतजी को मना लिया है और 
बारह 

जहाज के सामान से रसोई बनेगी । परिडतजी कुछ 
कमजोर हो गये हैं लेकिन वसे प्रसन्न हें । समुद्र के 
तूफ़ान के कारण दो दिन तक कुछ व्यथित रहे । समुद्र 
कुछ शान्त हो रहा है । शाम को रसोई भी बनेगी । 
शक परिडितजी ने आने में काफ़ी कष्ट उठाया हे । 
परिडतजी की प्रकृति के मनुष्य को ऐसे सफ़र में 
बहुत कष्ट है, किन्तु देश के लिए परिडतजी सव कुछ 
सहन कर लेते हैं | सच पूछिए तो पण्डितजी की 
दृष्टि में यह जहाज नरक है, इंग्लिस्तान रौरव है । आज 
कहते थे-तुमने अच्छी-सी केबिन मेरे लिए सुरः 
क्षित की, किन्तु वह है तो केबिन ( कोठरी ) ही । 
यदि स्वदेश का काम न हो, तो परिडतजी ऐसा सफ़र 
करने की स्वप्न में भी इच्छा न करें । परिडतजी में 
प्रेम और आशावाद की कमी नहीं । पेटी गायब हो 
गयी, सारा जहाज छान डाला, किन्तु पणिडतजी अब 
भी कहते हैं कि पेटी जरूर मिलेगी, गायब कैसे हो 
सकती है 0 
इसका उत्तर मैं क्या दूँ? गोबिन्दजी ने कल 
और आज पेड़ों से ही काम चलाया है । रामेश्वरजी 
ने तो कहा था कि पेड़े ज्यादा ले लो, मगर झुमे क्‍या 
ख़बर थी कि ऐसी परिस्थिति उत्पन्न होनेवाली है | 


तेरह 

१ सितंबर, !३१ 
जपूताना'' जहा 


z 
ह्‌ 


समुद्र आज बुधवार को शान्त हुआ हे । 
सूरजिया तो अब भी बीमार है | पारसनाथजी ने 
आज होश सँभाला है । मैने एक वेला भोजन नहीं 
किया | गांधीजी मज़े में हें | पणिडतजी की रसोई 
बनने लगी है-जहाज के सामान से ही । गोविन्दजी 
को पेड़ों से कुछ तकलीफ़-सी हुई । महात्माजी की 
प्राथना रोज़ सुबह-शाम होती है। हिन्दुस्तानी आते 
हैँ, अंग्रेज दूर से ही नजर बचाके देखते रहते 
आज रात को अदन पहुँच जायँगे। परिडतजी कहते 
थे कि “जहाज कैदखाना है । देखो, कैसी लीला हे! व्या 
हम पेसे भी देते हे ओर केट में भी रहते हैं ।” कल 
बेचैन होकर कहने लगे-- 
सीतापति रघुनायजी तुम लगि मेरी दौर; 
जैसे काग जहाज को सूझत और न ठोर ! 
और ठौर यहाँ कहाँ सूमे | 


= 


चौदह 


A 

३ सितम्बर, ?३१ 
“राजपूताना?? जहाज 
अदन अभी छोड़ा है । अदन में महात्माजी का 
खूब स्वागत-सत्कार हुआ । सम्मानपत्र दिया गया; 
उन्होंने जवाब दिया। स्पीच हिन्दुस्तान के अखबारों में 
छपी होगी। महात्माजी को ३२४ गिन्नियाँ भेंट की 
गयीं। सत्कार में अरब, यहूदी, हिन्दुस्तानी सभी 
शामिल थे। हज़ारों आदमियों की क़तार रास्ते में खड़ी 
हो गयी, जो अपनी अरबी भाषा में सत्कार-सूचक नारे 
लगा रही थी। जिस गाड़ी में महात्माजी थे, उसमें 
सरोजिनी नायडू, सर प्रभाशंकर पट्टणी और मैं था। 
कोई-कोई अरब तो पट्रणीजी को ही गांधीजी समझ 
बैठते थे, क्योंकि पट्टणीजी की सफ़ेद दाढी, सफ़ेद 
अंगरखा, सफ़ेद साफ़ा सचमुच महात्मापन-सा ला 
देता है। मीटिंग में भी एक हजार मनुष्य थे। अधिक- 
तर हिन्दुस्तानी ही थे। 
पंडितजी के लिए यहाँसे आटा-सीधा और दो 


प्न्द्र्ह 


ord 


- anp S >. EN = 
घड़े पानी के ले लिये गये हें । हमलोगो ने मज़ाक 
किया कि पंडितजी के गंगाजल के घड़े अब अरब के 
he en 
पानी से भरे जायँगे, ओर अरब का पानी पीकर 


पंडितजी को शौकतअली का साथ देना होगा । किन्तु E 
पंडितजी कहते हें कि पानी का विष सुबह-शाम की te 
सन्ध्या से धो डालूँगा | 
K y x xX 


महात्माजी लन्दन पहुँचते ही कया करेंगे, यह 
जानने की सबको उत्सुकता है। आर० टी० सी? 
करीब १०० मेम्बर होगये । ऐेरेगरे नत्थू खरे, सभी | 
इसमें शामिल हें । यह हिन्दुस्तान के प्रतिनिधियों की | 
कान्मेंस तो है नहीं, गांधीजी को छोड़ प्रतिनिधि कहे 
जानेवाले सज्जन सारे-के-सारे मनोनीत हैं, कुने हुए 
नहीं । कुछ अच्छे हैं, तो वहुत से रद्दी हैं । असल में 
तो ये सव-के-सब सरकार के प्रतिनिधि हैं । ऐसी 
हालत में अकेले गांधीजी क्या कर सकेंगे? और 


— 


बहस में भी सरकारी हाँ में हाँ मिलानेवाले खेरख्वाहो H 
की आर० टी० सी० में कहाँ कमी हे ? ऐसी अवस्था 
वहाके लोग सहज ही कह सकते हैं--गांधीजी; 
आप ठीक कहते हैं, मगर आपके मुल्क के लोग सह- 
मत नहीं हैं, इसलिए आपकी वात कैसे मान ली जाय 1 
सोलह 4 

ऐसी स्थिति अवश्य ही समय की बर्बादी करनेवाली 
होगी । न कुछ काम ही बनेगा। इसलिए निश्चय ही 
गांधीजी ऐसे भमेले में न पड़ेंगे। “गढ़ाँ राजा ref 
जोगी !” जबतक गांधीजी भी अपनी मढ़ी में वात न 
करेंगे तवतक कोई सुननेवाला नहीं । इसलिए विचार 
इस तरह से है कि आर० टी० सी० तो हाथी के दांत 
की तरह शोभा बढ़ाती रहे और गांधीजी खाने के 
दाँत की तरह मन्त्रिमरडल एबं बहाँके नेताओं से 
अलग मंत्रणा करें, उन्हें यहाँकी हालत समभावें, वहाँ 
की जनता को उकसावें और इस तरह किसी निर्णय 
पर पहुँचें। यदि बहाँक्रा मंत्रिमरडल अलग वात 
करने की इच्छा प्रकट न करे, तो गांधीजी फेडरल 
कमेटी में अपना वक्तव्य सुना देंगे और कहेंगे, मुझसे 
बहस करनी हो तो करो | इतने पर भी यदि गांधीजी 
को सब धान वाईस पसेरी बनाने की चाल रही तो 
गांधीजी तुरन्त ही वापस चले आयँगे । 

मेरा अपना सत है कि जाते ही गांधीजी वापस 
आने का निर्णय सुना देंगे | मंत्रिमण्डल गांधीजी से 
अलग मंत्रणा करेगा और शेष में गांधीजी ही आर० 
टी० सी० बन जायँगे | 


x > Xx xX 


Tag 


फेडरेशन की ओर से सरकार सर पुरुषोत्तमदास 
को और सुको मनोनीत करना चाहती है, ऐसा 
गांधीजी से शिमले में कहा गया । मैंने सर पुरुषोत्तमः 
दास से वम्बई में ही कह दिया था कि या तो तीनों 
जायेगे या बिल्कुल न जायँगे। गांधीजी ने चम्वई ter 
पहुँचते ही बाइसराय को एक जोरदार चिट्टी लिखी 
है। मेरा खयाल है कि गांधीजी के पेर जम गये तो 
तीनों बुला लिये जायँगे । वर्ना एक भी नहीं। 


AÀ 


अठारह 

४ सितंबर,? ३१ 
“राजपूताना?? जहाज 


कल गांधीजी से फिर आर० टी० सी० के काम 
के संबंध में चर्चा छेड़ी । मैंने आश्चर्य प्रकट किया 
कि “सरकार आपको कया समभकर बुला रही है 0 
आप क्या मांगनेवाले हैँ, यह तो सरकार जानती 
है । कराँची का प्रस्ताव भी सामने है। फिर भी 
आपको बुलाती है, इसके यह माने हैं कि आपकी 
माँग पूरी होनेवाली है ।” गांधीजी ने कहा, “मैंने तो 
कोई बात छिपाकर नहीं रखी है। इविन से समभौता 
हो झुका, उसके वाद रात को ८ बजे इर्विन से मैंने, 
कहा--देखो, मुझसे समझौता करते ही झुमे लंदन 
क्यों भेजते हो ? मेरी माँग तो जानते हो। वह तुमसे 
पूरी होनेवाली नहीं है, इसलिए मुझे! भेजने से 
फ़ायदा 0” इर्विन ने कहा कि तुम्हारी माँग कुछ भी 
हो, तुम न्याय-मागे पर ही चलोगे, ऐसा मानकर 
तुमसे जाने का आग्रह करता हूँ। फिर मैंने चर्चा 
उन्नीस 

छेड़ी कि हाँ, माँग किस तरह रखी जाय | गांधीजी 
ने कहा, “श्रामीण की तरह सीधी-सादी भाषा में। 
यदि वहाँ कोई लंबी-चौड़ी वातें करेगा, राजबन्धारण 
की बारीकियों की बहस करेगा, तो में कह दँगा कि 
मैं तो मूखे हूँ, ये बातें नहीं समझता । किन्तु ia tgs 
फलाँ बात चाहता हूँ और मुके ये दे दो । यदि मेरी 
वात कोई सुनना नहीं चाहेगा तो मैं कह दूँ गा, मुकको 
क्यों बेठाके रखते हो, वापस हिन्दुस्तान भेज दो |” 
मैंने पूछा--वापस आने के पहले आप वहाँ सावेजनिक 
व्याख्यान तो देंगे ही ? महात्माजी ने कहा-“बहद 
भी मैकडानल्ड या वाल्डविन चाहेगा तो ही, नहीं तो 
चन्द्‌ मुहँ वापस चला जाऊँगा । मेरा स्वभाव यही 
है कि जिसके यहाँ रहना, उसका गुलाम वनकर 
रहना । आखिर उनका महमान बनके जाता हूँ ओर 
जबतक वहाँ रहूँगा, उनको क्षोभ हो, ऐसा कोई काम 
नहीं करना चाहता।” फ़ोज और अंग्रेज व्यापारियों / 
के स्वत्वो के बारे में भी काफ़ी बहस हुई । हर वात 
इनकी निराली हे । हम लोग हर बात को सांसारिक दृष्टि 
से देखते हैं। यह तात्विक और धार्मिक दृष्टि से देखते 
हैं । १००-२०० साल भी लग जाये तो चिन्ता नहीं, 
किन्तु स्वराज्य नहीं, रामराज्य ही चाहिए | बारीकी 
बीस 

के साथ अध्ययन करता हूँ, तो ऐसा पता चलता हे 
कि इनकी माँग जितनी ही बड़ी हो, उतनी ही उसमें 
कमी करने के लिए गुंजाइश है । समझाने के लिए 
यों कहना चाहिए कि १ मन मक्खन निकाले हुए 
tgs दूध की अगेक्षा यह १ सेर मक्खनवाला दूध लेना 
पसन्द करेंगे । तादाद शायद घटा देंगे, किन्तु किस्म 
नहीं घटायेंगे | मैने कहा कि अध्ययन कर लीजिए, नहीं 
तो कहीं बात बिगड़ जायगी । किन्तु गांधीजी कहते 
हें कि “आर० टी० सी० में अबतक कया हुआ, यह 
मेंने आजतक नहीं पढ़ा है, अब पढ़ लूँगा। विद्या 
मेरा बल नहीं है, न मुझे बहस करनी हे । मुमे तो 
अपना दुःख रोना है, इसमें विंद्वत्ता की कौनसी बात 
है?” यह है भी सच, क्योंकि रोना और हँसना 
स्वाभाविक होता है । रोने में विद्वत्ता नाटकवाले' ही 
दिखाते हैं । गांधीजी तो स्वाभाविक रुदन करना 
चाहते हैं 

इधर पंडितजी मुझसे कहते हें कि अमुक विषय 
का अध्ययन करो, 'अमुक इतिहास को देख लो, 
अंग्रेजों की करेंसी-तीति का इतिहास तैयार कर लो । 
मालवीयजी अनेक अञ्न-ास्रों से लड़ेंगे, गांधीजी 
केवल एक ही बाण से | मालबीयजी कहते हैं, वहाँ 


इक्कीस | 
AN | 

प्रचार-काय्ये करेंगे | गांधीजी कहते हैँ, प्रचार भी 
हमारे दुश्मनों की आज्ञा होगी, तभी करेंगे । विल्कुल 
नया ढंग, नया विचार, नया वरीक़ा है। मुझे ऐसा 
मालूम होता हे कि लंदनवाले भी अचरज करेंगे कि 
केसे आदमी से पाला पड़ा है! 

कल लिखते-लिखते गाँधीजी का दाहिन 
बिल्कुल वेकार हो गया । अब वायें से लि 
रोज़ छः मील घूम लेते हैं । दूध १ सेर लेने लग 
राये हें । गांधीजी कहते थे, चर्चिल से लंदन में 
अबश्य मिलना है; क्योंकि वह दुश्मनी रखता है, 
गालियाँ देता है। 'वर्नाड शॉ से मिलेंगे क्या ?? यह 
पूछने पर कहा कि उससे क्या मिलेंगे | 


y il 
fil 
A i 
AJl 
pr 


चाईस 


60-0. Gurukul Kangri Collection, Haridwar. Digitized By Siddhanta eGangotri Gyaan Kosha 


ko 


= सितम्बर, '३.१ 


“राजपूताना?? जहाज़ 


भोपाल ने महात्माजी को बुलाकर कहा कि हिन्दू: 
सुसलमान-समस्या सुलभाने के लिए आप प्रथक्‌ निर्वा- 
चन स्वीकार कर लें । महात्माजी ने कहा किन तो 
मुझे प्रथक्‌, निर्वाचन से शिकायत है न संयुक्त निर्वाचन 
का मोह है, किन्तु में अंसारी के बिना कुछ भी न 
कहेँगा | कहते थे, नवाब को यह बुरा-सा लगा। गांधी 
जी ने कहा कि अपने मित्रों से में हर्गिज़ बेवफ़ाई नहीं 
करूँगा | अंसारी के पीठ-पीछे मैं कोई निर्णय नहीं 
करना चाहता । भोपाल ने कहा कि अंसारी को कैसे 
बुलाबें ? महात्माजी ने कहा कि जाकर उद्योग करो, 

मैं तो कर ही रहा हूँ। 
दो घंटे तक फिर मेरे और महात्माजी के बीच 
निजी ब राजनेतिक बातें हुई । मेरा तो यह अनुमान 
है कि महात्माजी की माँग तो पूरी होनेवाली नहीं हे, 
किन्तु इतना मिल जायगा, जिससे अन्य लोग संतुष्ट 
तेईस 

हो जायें । महात्माजी कहते हैं, यह भी अच्छा है । 
कहते थे, मेरी. दूसरी लड़ाई जमींदारो, धनिकों व 
राजाओं से होगी, किन्तु वह लड़ाई मीठी होगी। 
रात की प्रार्थना सें अंग्रेज भौ आते हैं। अधिक 
नहीं सिर्फ़ ५-७। एक मुसलमान ने पूछा--प्रार्थना से 
फ़ायदा १? महात्माजी ने कहा-“मुभामें कुछ अङ्गल 
मानते हो, तो समक लो कि लाभ के लिए ही प्रार्थना 
करता हूँ ।” महात्माजी ने बताया कि उन्हें न ईश्वर में 
बिश्वास था, न प्रार्थना में और पीछे उनको इसका 
ज्ञान हुआ । अव यह हाल है कि उनके शब्दों में 
“मुझे रोटी न मिले तो मैं व्याकुल नहीं होता; पर 
प्रार्थना के विना तो पागल हो जाऊँ।” उन्होंने कहा कि 
“मेरा सारा-का-सारा जीवन प्रार्थनामय ही हे और 
इसका सुख इस मार्ग में जाने से ही अनुभव हो 
सकता है । बुद्ध, ईसा, मुहम्मद तीनों ने maa 
सार्थकता स्वीकार की है। में ईश्वर का दरशन नहीं 
करा सकता | ईश्वर अनुभवगम्य हे इसलिए अनुभव 
से ही जाना जा सकता है । प्रार्थना-द्वारा उसका 
अनुभव होता है । जो अनुभव लेना चाहता हे, जिसे 
शान्ति की आवश्यकता है, वह प्राथना करे!” 


चौबीस 

a सितम्बर, ?३१ 
“४राजपूताना?? जहाज़ 


आज रविवार को जहाज के गिज मे प्रार्थना 
थी | कप्तान ने महात्माजी को न्यौता दिया था। 
पंडितजी और हम भी गये थे। भजन, ध्यान, गुण- 
गान होता रहा । पंडितजी का हाथ में बाइबिल लेकर 
ईसाइयों के साथ ध्यानाबरिथत होना बिचित्र था 1 
पंडितजी को जो कोई लकीर का फकीर्‌ बताता है, 
बह मूर्ख हे । पंडितजी अरब का पानी पी सकते हैं, 
गिज में प्रार्थना कर सकते हैं, फिर भी परम सनातनी 
हैं, क्यों कि उनके हृदय में ईश्वर विराजमान है | जो 
हो, पंडितजी का बाइबिल हाथ में लिये हुए ध्यानमग्न 
होना, यह दर्शन gak है । 
गांधीजी को कप्तान ऊपर ले गया और वहाँ 
जहाज का संचालक चक्कर उनके हाथ में देकर उनसे 
चलवाता रहा। किसीने मजाक में कहा कि हिन्दुस्तान 
के जहाज का गांधीजी संचालन कर रहे हैं । 
पच्चीस 

स्वेज़ नहर और पोर्ट सईद में अरब लोग आयेंगे 
और गांधीजी का सत्कार होगा। स्वेज में प्रवेश होते ही 
जाडा शुरू हो गया । कल तक तो बेहद गर्मी थी । 


छव्त्रीस 

P सितम्बर, ?३१ 
*“राजपूताना?' tag 


स्वेज नहर पहुँचने पर काफ़ी चहल-पहल मच 
गयी । जहाज पर मुसाफ़िरों की डाक्टरी ली गयी। 
परीक्षा का तो केबल नाम था | डाक्टर मि्नःसरकार 
की ओर से आया था, वह मुसाफ़िरों को केबल देख 
लेता था और पास कर देता था | अन्त में गांधीजी 
की पार्टी आयी, तो डाक्टर उठ खड़ा हुआ और हाथ 
मिलाकर कहने लगा कि मेरी किताब में आप अपने 
हाथ से दो शब्द लिख दें। इस तरह गांधीजी की 
शारीरिक परीक्षा समाप्त हुई । इसके बाद जह्दाज पर 
मिस्र के राष्ट्रीय नेता, अखबारनबीस और फोटोग्राफर 
पहुँचे । आयः लोग गांधीजी से हाथ मिलाकर उनके 
हाथ चूमते जाते थे । जहाज पर बड़ी भीड़ हो गयी। 
जहाज छूटने का समय आया, तब बड़ी मुश्किल से 
लोगों को किनारे उतारा । चित्र उतारनेवालों ने तो 
ज्यादती शुरू कर दी। एक क्षण गांधीजी को आराम 
, सत्ताईस॑ 


CC-O. Gurukul Kangri Collection, Haridwar. Digitized By Siddhanta eGangotri Gyaan Kosha 


से नहीं बेठने दिया । जिधर मुहुँ फेरे, उधर ही चित्र- 
वाले अपना चित्रयंत्र लिये झपटने को तैयार । कम- 
से-कम २००-३०० चित्र लिये होंगे । लंदन के “डेली 
टेलिग्राफ” का प्रतिनिधि भी आया था । उसने भी 
बहुत-से प्रश्‍न किये । अन्त में जहाज चला । कुछ 
प्रतिनिधि तो साथ हो लिये, जो रात भर सफ़र कर 
सुवहः पोर्ट सईद में उतरे । 

रात की प्रार्थना के समय मिस्र के बहुत-से 
प्रतिनिधि प्रार्थना में भी शरीक हुए। एक जर्मेन ने 
अहिंसा के संबंध में महात्माजी से प्रवचन करने को 
कहा, जिसपर महात्माजी ने आध घंटे तक अत्यन्त 
सुन्दर प्रवचन किया । मिस्रवाले उसे अपनी भाषा में 
लिखते जाते थे । जवतक महात्माजी सो न गये, 
तवतक महात्माजी की हर वात को, हर क्रिया को 
मिस्रवाले नोट करते रहे । मैंने उनसे मिस्र का हाल 
पूछा । मालूम हुआ कि मैं पिछली वार आया था 
उसके बाद उन्होंने कोई उन्नति नहीं की Ti, 
निःस्वार्थ नेताओं की कमी है, तो भी नहस पाशा 
का काफ़ी आदर है । नहस पाशा ने महात्माजी को 
प्रेम-भरा एक स्वागत का तार भी भेजा है और 
लौटती वेर काहिरा पधारने की प्रार्थना की है | 
agia 

P पोर्ट सईद में भी काफ़ी लोग आये। 
शौकतञअली पिछले जहाज से उतरकर मिस्र में “भोर 
फ़िलस्तीन में भ्रमण कर रहे थे। वह भी हमारे 
जहाज में आज सवार हो गये हैं। सुना है कि वह 
मुस्लिम मुल्कों में मुसलमानों का संगठन करने के 
लिए दौरा करने गये थे । गांधीजी की निन्दा की 
और इधर के मुसलमानों के साथ ऐक्य करने के 
लिए प्रयत्न किया । मिस्रवाले कहते थे कि इनका 
कहीं स्वागत नहीं हुआ | नहस पाशा ने तो कुछ 
खरी बातें भी सुना दीं। इस तरफ़ के मुसलमान 
राष्ट्रवादी हैं | मजहबी पागलपन उनमें नहीं है । 
इसलिए मौलाना साहब का रंग फीका ही रहा | 
पंडितजी के विषय में यहाँ छपा है कि पंडितजी 
कीचड़ की एक मटकी लाये हैं. और रोज़ कीचड़ का 
एक बुत बनाकर पूजा करते हैं। पीने का पानी गंगा 
का आता रहेगा, जिसका कुल खर्च १४,०० o) बैठेगा, 
जो उनके एक धनी मित्र ने दिया है । 
स्वेज़ के किनारे-किनारे. कहीं-कहीं अरब लोगों 
की भीड़ मिलती थी, जो चिल्लाकर महात्माजी का 
स्वागत करती थी । 
पोटे सईद में लोग महात्माजी के लिए फल"फूल 
उनत्तीस 

लाये थे, जिनमें ताजा आम और खजूर भी थे। 
आम उतने स्वादिष्ट नहीं होते, जितने अपने यहाँके, 
किन्तु खजूर देखने में अत्यन्त सुन्दर थे--खाने में 
भी होंगे। 


तीस 

2 सितंबर,'३ १ 

“राजपूताना!? जहाज्ञ 
अभी-अभी मौलाना मुभसे बातें कर गये हैं। 
मैंने पूछा कि जनाव की सेहत का क्या हाल है ? 
कहने लगे-“जिन्दा तो हूँ ।! मैंने कहा कि “आप आ. 
गये यह खुशनसीवी है । अब लंदन पहुँचने से पहले 
इस भमेले को तय कर लीजिए; वर्ना दोनों क़्ौमों 
की बर्बादी होनेवाली हे ।” मौलाना ने कहा--/छोटा- 
सा मसला है, गांधीजी के हाथ में है ।” मैंने कहा 
कि “सव कुछ आपके हाथ में है । नवाब साहब भी 
साथ हैं, अंसारी को बुलवा लें और बैठकर तसफ़िया 
कर लें ।” पर होना-जाना कुछ है नहीं । 
भोपाल ने फिर गांधीजी को बुलबाया । 
शौकतअली भी मौजूद थे । ४ घंटे तक बातचीत हुई, 
पर कोई नतीजा न निकला । महात्माजी ने पूछा कि 
तुम जो कुछ कहते हो उसे में मान भी लूँ, तो तुम्हारा 
रुख़ लंदन मै राष्ट्रीय मागं के प्रति क्या होगा? शौकत- 
अली ने कहा कि में तो सरकार का ही साथ दूँगा । 

इकत्तीस 


| 

दूसरे दिन मालबीयजी को भी भोपाल ने 
बुलवाया । आर० टी? सी० में मालवीयजी का क्‍या 
रूख रहेगा, इसीकी चर्चा थी । पंडितजी ने कह दिया 
कि “जीवन-मरण का प्रश्‍न है, में लंदन इसलिए नहीं 
आया कि पौने सोलह आना लेकर जाऊँ । गांधीजी 

गिज साथ न छोड़ूँगा ।” भोपाल ने कहा--फिर 
तो बात ट्टेगी ।' पंडितजी ने कहा कि, चाहे जो हो | 

लंदन से एए्डरूज का तार आया है कि सरकार 
की राय है कि महात्माजी फ़ॉकस्टन ( लंदन से ८० 
मील पर एक शहर ) भें उतरकर वहींसे बजाय रेल 
के मोटर में लावें । महात्माजी ने तार दे दिया कि 
मुझे कोई आपत्ति नहीं हे । लंदन में बहुत भीड़ होने 
की संभावना है । सरकार नहीं चाहती कि ऐसा 
स्वागत हो, इसीलिए यह चाल है । 

सप्र का भी तार आया है कि रविवार १३ की 
रात को आपको प्रधान एवं अन्य प्रतिष्ठित आदमियों 
से मिलना है । महात्माजी कहते थे कि उसी रात को 
में तो अपना दाव फेक दूँगा और फिर आवश्यकता 
होगी तो दूसरे स्टीमर से ही लौट आऊँगा | 
स्वागत को रोकने के लिए उन्हें मोटर द्वारा बुलाया 
गया है, इससे तो मुझे नीयत साफ़ नहीं दीखती | 
बत्तीस 

११ सितंबर, '३१ 
ट्रेन में 
आज सुबह मारसेल्स पहुँचे | बही पुरानी बात | 
सैकड़ों चित्र खींचनेवाले अपने यंत्र लिये और बीसों 
पत्र-प्रतिनिधि मौजूद थे । स्टीमर पर आने की इजा- 
जत नहीं थी । तो भी भीड़ काफ़ी थी । लंदन, अमे- 
रिका, जर्मनी, नारवे आदि के पत्रःप्रतिनिधि खूब आये 
श्रे। सबने भिन्न-भिन्न प्रश्न किये। लंदनबाले तो 
छिद्रान्वेषण करने को ही आये थे, और खूब झूठी: 
मूठी ख़बरें बनाकर भेजते हें । मिस्र से तो एक फ़ोजी 
अफ़सर ने महात्माजी को एक चोली भेजी हे और 
कहा है कि तुम इसे पहन लो । महात्माजी ने उसे रख 
लिया है । 

११ बजे महात्माजी जहाज से नीचे उतरे और 
शहर में फ्रांस के छात्रों ने जहाँ मीटिंग की थी, वहाँ 
गये ॥ बीच में जहाँ-जहाँ गाड़ी रुकती, वहाँ-वहाँ लोगों 
की भीड़ जमा हो जाती, और “गांधी चिरजीबी हो? 
3 z तेतीस 

की ध्वनि होती । लोगों को गांधीजी के दर्शन का 
काफ़ी कौतूहल था । मीटिंग में बहुत आदमी नहीं 
थे । प्रवेश-पत्र के बिना सभा-भवन में प्रवेश निषिद्ध 
था, किन्तु बाहर खासी भीड़ थी । यहाँ के सावेजनिक 
उत्सवों में चित्र-यंत्रवालों और पत्र-प्रतिनिधियो की 
बहुतायत रहती है। सो यहाँ भी थी। यों कहना 
चाहिए कि गांधीजी के रोज के चित्रों का औसत 
क़रीब २०० पड़ जाता हे । और १०-१४ पत्र-प्रति निधि 
वक्तव्य ले जाते हैं । पत्र यहाँ व्यापार की दृष्टि से ही 
चलाते हें और जो प्रतिनिधि आते हैं, वे सच्ची ही 
ख़बरें नहीं भेजते । झूठ तो प्रायः सभी लिखते हैं; 
किन्तु जो मित्र हैं वे भी अच्छी बातें बनाके लिखते 
हैं। उदाहरण के लिए, एक अमेरिकन पत्र-अ्रतिनिधि | 
ने हाल में लिखा कि गांधीजी इतने दयालु हें कि 
पास में रहनेवाली विज्ञियों को भी साथ में सुला लेते 
हैँ । एक अंगरेज़ पत्रकार ने, जो विरोधी दल का है, 
लिख मारा कि “गांधीजी जहाँ जाते हैं, अंगरेजों को 
गालियाँ देते हैं। अबतक इनका कहीं सम्मान नहीं 
हुआ, इसलिए इनका चेहरा उतर गया है। क्रोध से 
भरे रहते हैं । विलायती कपड़ों का ही उपयोग करते 
हैं, देशी तो केवल दिखाने के लिए हैं,” इत्यादि, 
चौंतीस 

इत्यादि । यहः पत्रकार सावरमती-आश्रम में कुछ दिन 
ठहरा था । वहाँ इसकी बीमारी में गांधीजी ने अपने 
हाथ से इसकी सेवा की थी। मारसेल्स से जब चले 
तो दसों पत्रकार साथ में ही गाड़ी में बेंठ गये। 
उनमें यह भी था । गांधीजी ने उसे अपने डिव्वे में 
बुलाया और खूब डाटा । वह भी शर्म के मारे बर्फ 
तो हो गया, पर अपनी आदत से शायद बाज न 
आयेगा । 

१२ सितंबर, '३१ 
ल्न्द्न 

पेरिस गाड़ी सुबह ६ वजे पहुँची । बहाँ भी वही 
भीड़, वही चित्रबाले, वही प्रेस-प्रतिनिधि । 

११ बजे गाड़ी वूलों पहुँची । यहाँ से इंग्लिश 
चैनल पारकर हम लोग ? बजे फ़ॉकस्टन में भी खूब 
भीड़ थी, किन्तु पुलिस के प्रबन्ध के कारण कोई 
जहाज तक पहुँच नहीं पाता था। यहाँ दो सरकारी 
गाड़ियाँ आयी थीं । एक में गांधीजी बेठ गये, एक में 
मालबीयजी और में | पर पुलिस ने ऐसा जाल रचा 
था कि दोनों गाड़ियों को शुरू से ही अलग-अलग 
रास्तों से लन्दन को रवाना किया | लन्दन के निकट 2 
पहुँचने पर पंडितजी ने गाड़ीवान से कहा कि “मुझे 4 
पेशाब करना है”, पहले मुझे आयभवन ले चलो। 
गाड़ीवान ने कहा कि “महाशय, मुझे हिदायत हे कि 
सीधे आपको सभास्थल पर ले जाऊँ। ( पेशाब रास्ते 
में ही कहीं करा सकता हूँ) में आर्यभवन नहीं जा 
छत्तीस 

| af ।” मुझे ऐसा मालूम हुआ कि हमलोग क्रेदी 
हैं । हमें केसा स्वराज मिलनेवाला है, इसकी कल्पना 
इस स्वागत से ही की जा सकती हे । हज़ारों आदमी 
विक्टोरिया स्टेशन पर, यह जानते हुए भी कि गांधी- 
जी रेल से नहीं आयेंगे, जमा थे और यद्यपि वर्षा हो 
रही थी, फिर भी हज़ारों आदमी सभाभवन के बाहर 
गांधीजी की बाट जोह रहे थे । 
यह जान लेना आवश्यक है. कि इंग्लिस्तान भी 
एक नहीं हे । एक इंग्लिस्तान हे दीन-दुखियो का, 
गरीब साधारण जनता का, दरिद्रनारायण का--जो 
गांधीजी का स्वागत कर रहा हे; जिसे न हिन्दुस्तान 
से द्वेष है, न जिसका यहाँ कोई चलन हे । दूसरा 
इंग्लिस्तान है. ठाकुरों का; जो हुकूमत करते हैं. और 
जिनके हाथ में ही सत्ता है । यों कहा जा सकता है 
कि यदि इस श्रेणी के दस आदमी भारत को स्वराज 
देना चाहें तो दे सकते हैँ । जो गांधीजी का (हुरहुर? 
करके स्वागत करते हैं । वे हजारों होने पर भी पंगु 
हें । राज अब भी यहाँ ठाकुरों का ही है। कहने के 
लिए ही मजदूर-पार्टी है और मजदूर-सरकार थी। 
मजदूर-सरकार ने भी जब चीं-चपड़ की तो सेठों ने 
उधार देने से इन्कार कर दिया, जिससे मेकडानल्ड 
संतीस 

साहब को होश सँभालन' पड़ा । गाँव राम' का स्वागत 
ठीक है, पर ठाकुरों की नीयत अच्छी नहीं । 

सभा-भवन में १५० लगभग आदमी थे, 
जिनमें ६०० के करीव देशी थे। स्वागताध्यक्ष का 
व्याख्यान अच्छा था, किन्तु गांधीजी का भाषण तो 
अपूर्वं था। लोग विल्कुल मोहित हो गये । बेठे-बेठे 
हज़ारों हेट-धारियों के बीच कमली ओढे गांधीजी 
का प्रवचन ऐसा हुआ मानो अँगरेज़ों का ईसामसीह 
चोल रहा हो। गांधीजी ने कहा, “तुम्हारी सरकार 
इस समय अपने आय-व्यय का हिसाव बरावर कर 
रही है, इसलिए बड़ी व्यस्त है, किन्तु जबतक हमारा 
हिसाव वरावर न करोगे, तबतक तुमने कुछ नहीं किया, 
ऐसा समझना होगा । मैं देश-भक्त हूँ, किन्तु मेरी देश- 
भक्ति जीव-भक्ति है। मैं सवका भला चाहता हूँ।” 
इन बातों पर तालियों की गड़गड़ाहट हुई | 

स्वागत के बाद गांधीजी अपने डेरे गये, जो मज- 
दूर-मुहल्ले में है | पंडितजी आये-भवन में आ गये । 
सभा-भवन से निकले, तो पंडितजी गद्गद हो गये 
थे । एकान्त में मुझसे कहते थे कि “गांधीजी के शरीर 
की मुझे वडी चिन्ता है । यह कपड़े नहीं पहनते, कहीं 
इनको कुछ हो न जाये । मैं ईश्वर से प्रार्थना करता हूँ 
अड़तीस 

m रोग हो तो मुझे हो, मौत आये तो मुझे आये |” 
मैंने कहा कि पंडितजी, आप अपनी ही चिन्ता करें, 
इनकी नहीं । पंडितजी बम्बई छोड़ने के बाद काफ़ी 
दुर्बल हो गये हें और ढीले होते जाते हें । इनके 
शरीर की मुझे तो बड़ी चिन्ता है । 


उन्चालीस 

१५ सितंबर, '३१ 
wW 
ल्न्द्न 
गांधीजी का स्थान बहुत छोटा है, आराम भी नहीं 
4 हे, किन्तु लोग प्रेम से उनकी सेवा कर रहे हें । विना 
के नौकर हैं ले विना पैसे लिये 
तनख्वाह के नौकर हें । अखवारवाले विना पेसे लिये 
अखबार दे जाते हैं। सैकड़ों आदमी मकान के सामने 
खड़े जय-जयकार करते रहते हैं । 
आज रात को प्रधानमंत्री से बातें होंगी और 
शायद कल तक नाड़ी का पता चल जाये । 
w 
चालीस 
शै 

१५ सितंबर, ३१ 


लन्दन 

आज शाम को भोजन के बाद हम लोग किंग्सले 
हाल पहुँचे । मुझे खासकर तीन बातों के सम्बन्ध में 
महात्माजी का विचार जानना था । पहला प्रश्न तो यहः 
था कि यहाँ से हट चलने की राय अव होती है क्या? 
देवदास ने कल टेलीफोन किया था कि बापू कुळ-कुछ 
स्थान-परिवतेन के पक्ष में हो चले हैं और सम्भव है 
fa आर्य-भवन में धूनी रमा दें । किंग्सले हाल आना- 
जाना आसान काम नहीं है | आरतबासी-मात्र चाहते 
हें कि महात्माजी के और उनके बीच इतनी दूरी न 
हो । पर स्थान बदलने के पक्षपाती इससे भी जोरदार 
दलील पेश करते हैं | किंग्सले हाल एक सार्वजनिक 
संस्था है । महात्माजी के वहाँ ठहरने से इस संस्था के 
कार्य में विघ्न-वाधा पड़ रही है । कार्यकर्ताओं की 
संख्या थोड़ी है, उन पर वोझ बहुत भारी आ पड़ा है। 
अभी उस दिन टेलीफोन पर रहनेवाले की ओर से 
इकतालीस 

दवी जवान शिकायत हुई थी कि मुके साँस लेने को 
भी फ़रसत नहीं मिल रही है | मैने उस दिन इस 
संस्था की परिचालिका मिस लेस्टर से वाते की ai 
अन्य कार्यकर्ताओं से भी कहा था कि हस लोग हाथ 
बँटाने को तैयार हैं । पर लेस्टर वरावर यही कहती 
जाती है कि हमें कोई कष्ट या असुविधा नहीं हे । 
अगर होगी तो कह देने में हमें कुछ भी संकोच न 
होगा | महात्माजी के लिए इतना ही वस हे | उनके 
सामने और दलीलें भी पेश की गयीं- लेस्टर की 
आपमें पूरी भक्ति है, पर भारतवर्ष के राजनेतिक 
आन्दोलन से उसकी पूरी सहानुभूति नहीं; इस संस्था 
के सभी ट्रस्टी आपको उस दृष्टि से नहीं देखते, जिस 
दृष्टि से लेस्टर देखती है, इत्यादि, इत्यादि | पर इनका 
महात्माजी पर कुछ सी असर न पड़ा। आज मेरे 
पूछने पर वह कहने लगे: 

“आज फिर मेरी लेस्टर से इस सम्वन्ध में बातें 
हुई हें । मैंने उससे कहा कि मेरे यहाँ रहने से तुम्हारी 
संस्था की किसी प्रकार की क्षति हो या तुम लोगों को 
किसी कठिनाई का सामना करना पड़े तो मुझे स्पष्ट 
बता देना । तुम्हारे और मेरे बीच संकोच का पर्दा 
नहीं रहना चाहिए | पर लेस्टर ने फिर मुझे विश्वास 
बयालीस 

ri कि आपके यहाँ रहने से न तो हमलोगों को 
कष्ट है, न हमारी संस्था के काम में बाधा पड़ रही है, 
बल्कि आपके रहने से इसका खासा उपकार हुआ 
है। कुछ ऐसे लोग, जो इससे विमुख या हमारे विरोधी 
हो रहे थे, अब हमारे यहाँ आने लगे हैं और हमारा 
साथ दे रहे हें । लेस्टर की वात का मुझे विश्वास हे 
और में यहाँ से अन्यत्र जाने का विचार नहीं करता |” 
यह ग़रीबों का मुहल्ला है और इसमें सन्देह नहीं 
कि इस श्रेणी के लोगों के हृदय में गांधीजी के प्रति 
प्रेम का समुद्र उमड़ पड़ा है | भाव के भूखे महात्माजी 
इनसे अलग होने का अभी कोई कारण नहीं देखते। 
मीरावेन और लेस्टर एक दूसरी से कुछ खिंची: 
सी रहती हैं । इसकी चर्चा चलने पर महात्माजी ने 
कहा कि “मैं तो मीरावेन को ही दोष दूँगा। उनके 
मन में यह आता है कि जिस हृदतक मैंने त्याग किया 
है, उसीतक दूसरे भी क्यों न करें 0 पर मनुष्य को 
अपने त्याग या तप का कुछ भी अभिमान नहीं करना 
चाहिए | मुझसे जहाँ तक वन पड़ता है, में करता हँ 
दूसरे अगर उस हदतक नहीं बढ़ सकते, तो मैं इसका 
बुरा क्यों मानू 0 त्याग की राह पर क़्दम रखनेवाले 
को आरम्भ में अभिमान-सा हुआ करता है, सुके भी 

तेंतालीस 

किसी समय हुआ था; पर मैं तो शीघ्र ही सँभल गया ।” 

महात्माजी के कानो तक लोगों की यह टिप्पणी 
भी पहुँच चुकी है कि लेस्टर अपनी संस्था का विज्ञा- 
पन करने के लिए ही उन्हें अपना अतिथि रखना 
चाहती है । इस विषय में महात्माजी ने कहा :-- 

“अगर वह ऐसा चाहती है और उसकी संस्था का 
कुछ विज्ञापन होता हे तो क्या हजे है ? आखिर 
उसका और उसकी संस्था का त्रत तो दीन-दुखियो की 
सेवा करना ही है ।? 

दूसरा प्रश्न शार्ट हैंड टाइपिस्ट के विषय में था-- 
उसे कव से आना होगा 0 उत्तर मिला कि “अभी 
उसकी कोई आवश्यकता नहीं हे । लिखने-लिखाने का 
समय ही कहाँ मिलता है ? लेख के रूप में जो कुछ 
सामने आता है उसको “पास? कर देता हूँ | महादेव 
की भाषा तो मेरे 'अनुकूल' हो गयी है । उसकी लिखा- 
वट भी अच्छी होती हे । पर प्यारेलाल में यह वात 
नहीं है । उसके अक्षर वहुत ख़राब होते हैं और 


उसकी भाषा भी पूरी सन्तोषजनक नहीं होती । विद्वान्‌ 


तो अच्छा है, पर उसकी भाषा या रचना वरावर एक- 
सी नहीं होती । जब उसका ध्यान अपने विषय पर 
केन्द्रीभूत रहता है, तव तो अच्छा लिख लेता है, नहीं 
चवालीस 

Mm ब्रुटियाँ रह जाती हैं ।” 
सुना था कि कान्फ्रेंस आने-जाने के लिए मोटर 
की नयी व्यवस्था आवश्यक है, पर पूछने पर मालूम 
हुआ कि यह ख़बर भी ग़लत है । एक हिन्दुस्तानी 
डाक्टर ने महात्माजी को पहुँचाने का काम अपने 
जिम्मे ले रखा हे । कल रालती से उनकी मोटर एक 
दरवाजे पर खड़ी रही और महात्माजी दूसरे दरवाज़े 
से बाहर निकले | लाचार टॅक्सी से आना पड़ा | जब 
महात्माजी को पीछे मालूम हुआ कि डाक्टर साहब 
की गाड़ी मौजूद थी, तब उन्हें इसका खेद हुआ। 
कहते थे कि मेरा मौन का दिन था; इसलिए पूरी तह- 
क़ीकात न करा सका-महादेव से पता न लग सका 
कि गाड़ी किधर खड़ी | व्यर्थ एक कौड़ी भी ada 
हो, इसका महात्माजी को पूरा ध्यान रहता हे । फिर 
भी उन्होंने कुछ पैसे वचा ही लिये | मालबीयजी के 
लिए भी टैक्सी करनी थी, सो उन्हें. अपनी टैक्सी में 
ही आरये-भवन छोड़ते आये । पर आगे के लिए उन्होंने 
कहा कि भाडे की गाड़ी की कोई जरूरत नहीं zi 
मैंने कहा--तो तीनों बातों के सम्बन्ध में मुझे 
जो सूचना मिली थी वह ग़लत निकली । 
महात्माजी--बिल्कुल ग़लत | जु 
पेतालीस 

मैं--तीनों-की-तीनों अखवारी खबरें साबित हुई 0 
महात्माजी खिलखिलाकर हँस पड़े । 
x x x x 
आज की कान्फ्रेंस में महात्माजी का जो भाषण 
हुआ हे, उसकी चर्चा छिड़ी | सभी मुक्तकण्ठ से उसकी 
प्रशंसा कर रहे हैं और कहते हैं कि ऐतिहासिक दृष्टि 
से यह अमर होगा | काम्फ्रेंस' में जाने से पहले 
महात्माजी भारत-सचिव से मिले थे। उसका रुख 
उन्होंने अच्छा पाया । महात्माजी ने उसे स्पष्ट-से-स्पष्ट 
में यह बताया कि वह ब्रिटिश शासन-पद्धति के 
परम अनुरक्त भक्त से उसके कट्टर शत्रु केसे वन गये | 
उन्होंने कहा कि “एक समय था जब में तुम्हारे शासन 
को अपने देश के लिए हितकर समझता था और 
उसकी भलाई मनाता था। मेरा दावा है कि संसार में 
शायद ही कोई दूसरा मनुष्य होगा, जिसने मेरी ही 
तरह पवित्र और निःस्वार्थ भाव से तुम्हारा साथ 
दिया होगा--तुम्हारा भला चाहा होगा | फिर क्या 
कारण कि मैं आज दोस्त से दुश्मन वन गया हूँ और 
तुम्हारी 'जड़ सींचने के वजाय उसे खोदने में दिन- 
रात लगा हुआ हूँ ? होर ने कहा--“महात्माजी, मैं 
तो संस्कार से ही दूसरे मत का अनुयायी हूँ। मेरी 
छियालीस 


60-0. Gurukul Kangri Collection, Haridwar. Digitized By Siddhanta eGangotri Gyaan Kosha 


ri इस प्रकार की हुई है कि मेरी जाति ने 
भारतवर्ष में जो कुछ किया है, उसका झुझे गर्व है ।? 
महात्माजी ने उत्तर दिया--तुम्हें गवे होगा, पर 
होना नहीं चाहिए । भारतवर्ष की इस समय जो दशा 
हे और दिन-दिन होती जा रही है, बह तुम्हारे लिए 
अभिमान की नहीं, लज्जा की बात है । बरसों से मेरा 
अपने देश की जनता से घनष्ट सम्बन्ध चला आ 
रहा है । गाँवों में घूमना-फिरना; ग्रामीण लोगों के 
साथ उठना-बैठना, उनके सुख-दुख में शामिल होना, 
उनकी कठिनाइयों कीं जाँच-पड़ताल कर उनकी पूरी 
जानकारी हासिल करना--इन बातों में तुम्हारा एक 
भी कर्मचारी मेरी बराबरी नहीं कर सकता। मैंने 
अपनी आँखों देखा हे कि मेरे इन देशवासियों 
की कल क्या हालत थी और आज क्या हालत Ka 
और बहुत कुछ कढ अल्ञभव प्रप्त करके मैं तो इस 
नतीजे पर पहुँचता हूँ कि तुम्हारे हाथों हमारी भलाई 
नहीं हो सकती |” होर ने कहा कि अभी तो हमारे 
समभौते के प्रयास का आरम्भ ही हो रहा है; अन्त 
होने से पहले आपसे बहुत कुछ बातें करनी हैं। 
महात्माजी को इसके वाद हीं कान्फेस में जाना और 
अपना वक्तव्य सुनाना था । होर ने कहा कि में चाहता 

सेंतालीस 


60-0. Gurukul Kangri Collection, Haridwar. Digitized By Siddhanta eGangotri Gyaan Kosha 


gen” - ag 


तो नहीं था कि आज आपको कुछ भी कष्ट दूँ, पर साथ 
ही आपसे यथा-सम्भव शीघ्र मिल लेना भी आवश्यक 
था । महात्माजी के ठहरने के स्थान के विषय सें पूछ- 
ताछ की। उन्होंने कहा कि मैं अपने रारीव भाइयों के 
बीच बड़े सुख से हूँ । होर बोला कि इंग्लेरड का वास्त- 


विक जीवन भी ग़रीब लोगों का ही जीवन हे। उसकी * 


बातचीत के ढंग से महात्माजी को सन्तोप हुआ। 
कहते थे कि “उसने न तो हाकिम-हुक्काम की तरह 
रूखे-सूखे शब्दों में बातें कीं, न कूटनीति की भाषा 
का ही उपयोग किया ।” मैंने उससे कहा कि मुझसे यह 
आशा मत करो कि मेरी जवान कभी भी मेरे मन की 
बात छिपाने की कोशिश करेगी | हाँ, मैं यह सार्टि- 
फ़िकट जरूर चाहता हूँ कि समझौते के लिए मैंने कुछ 
भी उठा न रक्‍खा | उसने कहा कि में भी आपसे 
ऐसा ही सार्टिफ़िकट पाने का इच्छुक रहूँगा | 

मे-तो यह मान ले कि उससे आपकी जो 
वातचीत हुई वह आशाप्रद थी १” 

सिर हिलाते हुए महात्माजी ने कहा कि “नहीं | 
इतना ही कहूँगा कि मेने यह आशा नहीं की थी कि 
वह मुझसे इस हद तक दिल खोलकर बातें करेगा!” 

लाडे सकी से होर की तुलना होने लगी । 
अड्तालीस 

गांधीजी : सर प्रभाशकर पट्टणी 


सरोजिनी नायडू : लेखक 
| (कान्फरेन्स में जाते हुए) 

महात्माजी ने कहा कि उसपर भी मेरी बातों का 
अच्छा प्रभाव पड़ा हे; पर इसमें सन्देह नहीं कि वह 
होर से कहीं अधिक चतुर और गम्भीर है, इसलिए 
उसके शब्दों से ही उसके हृदय की थाह मिलनी 
मुश्किल है । महात्माजी ने उसे एक चपत अच्छी 
लगायी । बह देशी नरेशों की बात करने लगा, तो 
महात्माजी ने कहा कि “क्या असलियत तुमसे छिपी 
हे 0 क्या तुम नहीं जानते कि कारन्फेंस सरकार की हाँ 
में हाँ मिलानेबालों से भर दी गयी है? क्या यह भी 
बताना आवश्यक है. कि जिन नरेशों की लुम बात 
करते हो, वे सब-के-सब सरकार के इशारे पर नाचने- 
वाले हैं ? मैं उन्हें या उनकी बातों को कुछ भी 
महत्त्व नहीं देता और जो सच्ची वात हे वह तुम्हें भी 
मालूम है।” सैंकी से इसका कुछ भी जबाब न 


बन पड़ा | 
महात्माजी के पैर जमते जा रहे हें । उनकी 
1 चमक से दुश्मनों को भी चकाचौंध लग गयी । लाडे 


रीडिङ्ग के पास से वह दो-तीन बार गुजरे, तो वह 
खड़ा हो गया और उनसे विशेष बातचीत करने की 
इच्छा प्रकट की । 

चर्चिल अभी स्वयं नहीं मिला है, पर बेटे को 


X उन्चास 

भेजा था | अखबारवाले उसे ताना देने लग गये हैँ । 
टार! ने लिखा है कि तुम तो बड़े वीर वहादुर हो 
शेरों का सामना करनेवाले हो--पर जब गांधी तुमसे 
मिलने को तैयार है, तो ठुम दवाकर क्यों भागे जाते 
हो ? बेटे में वाप की सी ही तेज़ी है और उसके 
बिचार भी बिल्कुल वैसे ही हें । उसने पूछा कि 
अगर aka से कोई भी नतीजा न निकला 
समझौता न हो सका--तो आप क्या करेंगे ? गांधीजी 
ने एक शब्द में उत्तर दिया कि सत्याग्रह; और 
इसकी व्याख्या-सी करते हुए बोले कि पिछली बार 
इमलोग जो कुछ कष्ट मेल चुके हे, उससे इस बार 
कहीं अधिक मेलने को तैयार रहना पड़ेगा । उन्होंने 
उसे भेन की की प्रसिद्ध पुस्तक प्राचीन ग्राम 
संस्थाये? ( एन्शियेंट विलेज कम्यूनिटीज' ) पढ़ने की 
सलाह दी, जिससे उसे पता चल जाये कि भारत- 
बासियों में स्वराज की क्षमता कहाँ तक थी और आज 
भी है। उसने कहा कि मैं पिता को सव बातें सुनाऊँगा। 
चर्चिल पर इनका कुछ भी प्रभाव पड़ेगा या गांधीजी 
से मिलने के फलस्वरूप वह अपनी राह छोड़ देगा, 
यह आशा तो दुराशामात्र है । फिर गांधीजी का यह 
प्रयास क्यों ? बात यह है कि वह संसार की सहालु- 
पचास 


भूति अपने साथ कर लेने का मार्ग अच्छी तरह जान 
गये हैं । उनकी यह विद्या निराली है । महात्माजी ने 
अपनी ओर से ऐलान कर दिया कि जो मुझे गालियाँ 
देते हैं और मेरे कटटर-से-कटटर दुश्मन हैं, मैं उनसे 
A भो मिलने और वाते करने को तेयार हँ । चर्चिल 
अभी तक छुप है । वास्तव में महात्माजी के नाम से 
वह असमंजस में पड़ गया है | पर बहाँ मिले या न 
मिले, नेतिक रणाक्षेत्र में इससे महात्माजी के पक्ष को 
ही सहायता पहुँचेगीं। 
लाडे इर्बिन को महात्माजी ने आते ही तार दिया 
था कि मैं पहुँच गया हूँ, तुम कब और कहाँ मिल 
सकते हो ? कहते थे कि उसके उत्तर में उसने बड़ा 
ही सुन्दर पत्र लिखा हे | कहा कि मैं जान-बूमकर 
आर० टी० सी० में शरीक नहीं हुआ, क्योंकि मेरा 
खयाल है कि में बाहर रहकर अधिक सहायता कर 
सकता हूँ | वह शीघ्र ही लन्दन आनेवाला है । 
शिमले से एमसन ने भी महात्माजी के पत्र का 
बड़ा ही सन्तोषजनक उत्तर दिया हे । महात्माजी ने 
बड़ी फटकार वतायी थी-उसे बहुत कुछ भला-बुरा 
कहा था । महात्माजी कहते थे कि उसका पत्र पढ़ने 
के लायक़ है । उसने एक तार भी दिया था, पर बह 


इक्यावन 

किसी कारणवश महात्माजी को न मिल सका । 
मैंने कहा कि “आपने अपना वक्तव्य सुना दिया । 
सबको मालूम होगया कि आप क्या चाहते हें अव 
आगे क्या होगा ? आप उनके उत्तर की प्रतीक्षा 
करेंगे या उत्तर मिले बिना भी कमेटी की कार्रवाई 
में भाग लेंगे ?” महात्माजी ने कहा कि “मैं कारवाई 
में भाग लूँगा । जहाँ में देगा कि कोई ऐसा प्रश्न 
उपस्थित है, जो कांग्रेस के किसी मूल सिद्धान्त से 
सम्बन्ध रखता है ओर उसके विषय में कांग्रेस का 
मत स्पष्ट कर देना आवश्यक है, वहाँ में अपनी राय 
जाहिर कर दूँगा | उदाहरण के लिए--बोट देने के 
= अधिकार का प्रश्न है । अनावश्यक बातों पर बोलने 
का विचार मेरा नहीं हे ।सेंकी शायद यह नहीं 
चाहता था कि A कारवाई में इस प्रकार भाग लँ । 
पर जब वह भाग लेनेवालों की लिस्ट बनाने लगा 
तब मैने भी अपना नाम लिखा दिया। वह मेरा भाग 
लेना नहीं चाहता था-यह मैं इसलिए कहता हूँ कि 
में उसकी बगल में ही बेठता हूँ और उसने मुझसे 
इस सम्बन्ध में कुछ भी बात नहीं की । नाम लिखा- 
कर मैंने उससे कह दिया कि तुम चाहे मुझे सबके 
चाद बोलने का मौक़ा दे सकते हो ।? 


बावन 

मैंने पूछा कि आप जहाँ कुछ भी न बोलेंगे वहाँ 
'मौनं सम्मति लक्षणं' तो न समभा जायेगा ९ 

महात्माजी ने कहा कि “हर्गिज नहीं। यह तो में 
स्पष्ट कर दूँ गा कि प्रत्येक निर्णय को मैं स्वीकार करता 
हूँ-यह कोई न सममे ।” 

मैंने कहा-मान लीजिए कि उन्होंने इसमें बहुत 
ज्यादा समय लगा दिया तो आप तबतक उनके उत्तर 
की राह देखते रहेंगे ? 

महात्माजी-“उनका उत्तर क्या होगा, यह तो 
मुझे कुछ ही दिनों में मालूम हो जायेगा । पर अगर 
उन्होंने हमें छोटी बातों में उलभाकर समय बिताना 
चाहा, तो मैं ऐसा कब होने दूँगा ? में भी तो लगाम 
कसना शुरू कर दूँगा !” 

आज के भाषण के सम्बन्ध में मैंने पूछा कि उसके 
लिए आपने कोई तैयारी की थी क्या 0 बोले-“कुछ 
भी नहीं। चाहता जरूर था कि ऐसे मौके पर बोलने 
के लिए कुछ तैयारी कर लू, कुछ बातें सोच ल । 
पर इसके लिए समय न मिल सका । कल रात कुछ 
ऐसी ही बाधा पड़ गयी कि इस ओर ध्यान न दे 
सका | आज सुबह दो सज्जन मिलने आगये। सोचा 
कि होर से मिलने इंडिया आफ़िस जाना है, रास्ते 


त्रेपन 

में कुछ सोच लुगा । पर गाड़ी में एण्डरूज़ का साथ 
हो गया और रास्ते भर बातें होती रहीं। इंडिया 
आफ़िस में नियत समय से २० मिनिट पहले पहुँचा 
(कल महात्माजी को कान्मेस पहुँचने में कुछ देर हो 
गयी--भीड़ ज्यादा होने के कारण गाड़ियों को रुक 
जाना पड़ता है, इसलिए आज समय बचाकर चले थे) 
पर वहाँ भी कुछ सोचने का समय न मिला, क्योंकि 
होर के दो सेक्रेटरी आगये और उनसे बातें होती 
रहीं। बस इतना ही सोच सका कि कांग्रेस के प्रति- 
निधि की हैसियत से मुझे बोलना है, इसलिए उसके 
विषय में कुछ कहना चाहिए। जो कुछ तैयारी कर 
सका वह इतनी ही |” 

मैंने कहा कि विना कुछ भी तैयारी के ऐसा 
अद्भुत भाषण हो, इसे तो देवी अनुप्रेरणा ही सम- 
मना चाहिए। 

महात्माजी बोले--“बिल्कुल ठीक है। लाई 
इर्विन से समभोता हो जाने पर मैंने पत्र-प्रतिनिधियों 
को जो वक्तव्य दिया था, यहाँ आने के दिन भेरा 
जो भाषण हुआ, अमेरिका के लिए अभी उस दिन 
जो सन्देश देना पड़ा--इनमें किसीके भी लिए पहले 
से न तो कुछ तैयारी कर सका था, न कुछ सोच ही 
चौवन 


k 


सका था ऐन सोके पर हृदय में जो आकाशवाणी 
हुई, उसे दोहरा दिया । यह सव ईश्वर की अनुकम्पा 
का फल है ।” 

आगे क्या होगा ईश्वर जाने, पर आसार बुरे 
नहीं हैं। प्रधान-मन्त्री की ओर से कोई बात अभी 
तक आशाप्रद नहीं हुई है, पर जैसा कि गांधीजी 
ने कहा--उसका प्रभाव नहीं के बरावर रह गया 
हे । अखबारों में अभौतक “मैंचेस्टर गार्जियन” 
जैसी सचाई और सहानुभूति किसी दूसरे ने नहीं 
दिखायी, यद्यपि उसने भी भूलकर लिख दिया हे कि 
महात्माजी ने लँगोटी त्यागकर पाजामा पहन लिया | 
महात्माजी यह, सुनकर हँसने लगे। “डेली मेल” 
महात्माजी को सनकी (फेनेटिकल) लिखता जाता है, 
पर उसने भी तार द्वारा ३००० शब्दों का एक लेख 
इस आशय का माँगा है कि आप क्या चाहते हैं ? 
साथ ही बचन दिया है कि लेख ज्यों-का-त्यों छपेगा-- 
एक शब्द का भी हेर-फेर न होगा। महात्माजी ने 
उत्तर दिया है कि अभी तो बहुतःसा काम है, पर 
समय मिलते ही में लेख भेजःदुंगा। ` 


पचपन 

१७ सितंबर, '३१ 
ल्न्द्न 
कल रात महात्माजी से फिर मिला था । मुझसे 
कहा, मैंचेस्टर साथ चलो । मैंने पूछा, बम्बई से तार 
आया हे कि फेडरेशन के प्रतिनिधित्व का क्रया 
होगा ? उसपर महात्माजी ने कहा; मैं प्रधान मंत्री से 
कहनेवाला हूँ, किन्तु मेरे पाँच और जम जायँ, तब 
कहना ठीक होगा । यदि यहाँसे भागना ही पडे तो 
क्या लाभ है ? 
हात्माजी की शरीर-रक्षा के लिए काफ़ी 
ata तैनात हैं । कल रात को खूफ़ियाबालों ने 
आकर कहा कि “आपको तो कोई पर्वाह नहीं; किन्तु 
इंग्लरड में रहते यदि आपका बाल भी बाँका हो जाये 
तों हमारा मुहँ काला हो जायेगा । इसलिए. कृपया 
आप जहाँ जावें हमें सूचना दे दें, जिससे हमें आपका 
पीछा करने में सुभीता हो।” गांधीजी कहते थे कि 
भारत-सचिव ने भी ऐसा ही कहा था । फलतः महात्मा- 
छप्पन 

जी जहाँ जाते हैं, अपने दौरे की सूचना खुफ़िया को 
दे देते हैं । 

एक प्रामोफ़ोन कम्पनीबाला अपने रेकाडे में 
महात्माजी का प्रवचन चाहता था। खूब बहस हुई । 
सारा मसला नीति की कसौटी पर कसा गया। अन्त 
में माँग अस्वीकार की गयी । कुछ दिन पीछे वहस- 
मुवाहसे के बाद यह माँग स्वीकार की गयी । 

क्लार्क कहता था, “मैंचेस्टर को रोटी फेंक दो | 
और भारत में रहनेवाले अंग्रेज व्यापारियों की दिल- 
जमई कर दो, तो तुम्हारा काम शीघ्र बन जाये ।? 
किन्तु इनकी दिलजमई की जाये तो कैसे 0 इन्हें 
चाहिए मिश्री और हमलोग बातों से ही इन्हें मिठास 
का अनुभव कराना चाहते हैं | 


सत्तावत 

१६ 
२४ सितंबर, '३१ 
ल्न्द्न 

कल रात को हाउस ऑव कामन्स में महात्माजी 
का आषण था । श्रोताओं में सभी लोग मौजूद थे । 
उपस्थिति २०० के क़रीब थी, जिसमें प्रायः १५० 
पालंमेण्ट के मेम्बर रहे होंगे । कई बारादरियों से 
गुजरकर हमलोग सभा के स्थान पर पहुँचे। महात्माजी 
ने अपने भाषण में कहा कि “हम लोग कया चाहते 
हैं और क्यों चाहते हैं, यह में एक नहीं अनेक बार 
चता चुका हँ. । हम “पूर्ण स्वराज? से ही संतुष्ट हो 
सकते हैं। पर इसका यह अर्थ नहीं कि हम अपनी 
डेढ़ चावल की खिचड़ी अलग पकायेगे । हम 
भागीदार होकर तुम्हारे साथ रहना चाहते हैं, गुलाम 
होकर नहीं। हमारी मर्जी की बात होनी चाहिए 
जवतक अपनी भलाई देखते हैं, तुम्हारे साथ रहेंगे; 
दूसरी बात होते ही सम्बन्धविच्छेद कर लेंगे । पिछली 
कान्मेंस में संरक्षणों पर जोर दिया गया था। पर 

जो व्यवस्था वहाँ तजवीज़ की गयी थी, वह न तो 
“आ्रौपनिवेशिक स्वराज्य' ( डोमानियन स्टेटस ) था न 
किसी प्रकार की स्वतन्त्रता | फौज और पर-राष्ट्रनीति 
दोनों ही तुम अपने हाथ में रखना चाहते हो। आर्थिक 
नीति के सम्बन्ध में भी तुम संरक्षण चाहते हो । फिर 
जो कुछ देते हो उसका मूल्य ही क्‍या 0 तुम कहते हो 
कि सेना भारत की रक्षा के लिए रहेगी । वास्तव में 
उसका काम होगा भारत को पराधीन रखना, उसके 
हाथ-पाँव हिलने-डुलने न देना ! हम अंग्रेजों को 
हर्गिज़ निकालना नहीं चाहते | पर हम यह ज़रूर 
चाहते हैं. कि वे हमारे नौकर होकर रहें, मालिक होकर 
नहीं |” 
इंग्लेरड ने आख़िर गोल्ड स्टैर्डडे छोड़ दिया । 
भारतवर्ष सोने से तो हट गया; पर सटर्लिङ्ग से वह 
अभी तक बॅधा हुआ है। शुष्टर ने शिमले में कुछ 
कहा और होर ने फेडरल कमेटी में कुछ | जान-बूफ- 
कर यहाँवालों ने पीछे बेईमानी की है । महात्माजी 
ने इस सम्बन्ध में जो वक्तव्य दिया, वह मुझे बहुत 
पसन्द न पड़ा। मेरे कहने से उसमें उन्होंने थोड़ा 
परिवर्तन भी किया। रात को इस विषय में उनसे 
'फिर बातें हुई । मैंने कहा कि आप ऐसे मामलों में 


उनसंठ 

बिना पूछे ही वक्तव्य दे देते हें, यह कैसी वात हे ? 
बड़ी वहस हुई । महात्माजी की दलील थी कि मेरे 
शब्दों बह अर्थ ही नहीं हो सकता, जो तुम करते हो । 
बोले कि “वकालत में जितनी अच्छी बातें सीखने को 
मिलती हैं, उन्हें मैंने ग्रहण कर लिया हे । मैंने एक 
भी ऐसी बात नहीं aa थी जिसके लिए कोई मुझे 
पकड़ सके ।” खैर, अन्त में यह ठहरा कि भविष्य में 
बिना सलाह लिये ऐसे विषय पर कुछ भी न कहेंगे । 
सेक्रेटरी ऑव स्टेट की ओर से एक पत्र आया 
था | उसका जवाब भेज दिया है । 
मेरे विरुद्ध काफ़ी प्रचार किया गया है । इसका 
फल यह हुआ कि मेरा अविश्वास किया जाता हे । हाँ, 
जबसे कान्मेंस का मेंबर बना हूँ तबसे लोगों से 
i मिलना-जुलना ज्यादा होता È । 
अटल से मिला था । योंहीं अचानक मुलाक़ात हो 
गयी | इस सप्ताह लोथियन और वेन से मिला | अच्छी 
बाते हुई । पर बातों से तो अब काम आगे नहीं बढ़ता । 
परिडतजी की तन्दुरुस्ती अच्छी है । 
उस दिन श्री विट्टलभाई पटेल महात्माजी के पास 
पहुँचे और कहने लगे कि फेडरल कमेटी में आपका 
जो भाषण हुआ, उसे पढ़कर तो मैं बेहोश-सा होगया। 
साठ 

= आपने क्या कह डाला ? महात्माजी बोले कि 
“मैंने तो एक ही चाली चैपलिन का नाम सुना था, 
Ik क्या ख़बर थी कि अपने यहाँ भी एक चाली 
चेपलिन है ! खैर, तुम लोगों को मेरा भाषण पसन्द 
नहीं हे, तो तुम अपना मुख्तारनामा वापस ले 
सकते हो ।” 

महात्माजी की बातें निराली हैँ! उस दिन कहते 
थे कि मुझे बच्चों के साथ खेलना जितना अच्छा 
लगता है, उतना आर० टी० सी० में शरीक होना 
नहीं लगता | गारीबों की मंडली ही महात्माजी की 
आर० टी® सी० है । 


इकसठ 

३० सितंबर, '३१ 


ल्न्द्न 


महात्माजी मैंचेस्टर से लौट आये । वहाँ उनका 
अच्छा प्रभाव पड़ा । 

हिन्दू-मुस्लिस-प्रश्न अभी तक हल नहीं हो सका 
है । आशा भी कम है । सोमवार (२८ सितंवर ३१) 
को कान्फ्रेंस की अल्प-संख्यक-कमेटी की मीटि्ठः 


= थ्री । प्रधान मंत्री ने उसमें प्रजा-प्रतिनिधियों को इस 
| हिसाब से विठाया--सवसे पहले श्रीमती नायडू, फिर 
कत गांधीजी, फिर सालवीयजी, फिर मैं । 


प्रधान मंत्री का भाषण मुझे अच्छा नहीं लगा । 
उसमें ईमानदारी नहीं थी । खुशामद काफ़ी थी; हमारे 
दशेन-शास्त्रो की भरपूर प्रशंसा भी थी, पर इन ऊपरी 
बातों के सिवाय और कुछ न था। महात्माजी के 
सामने, सभा-विसर्जन के वाद, उसने हाथ जोड़े और 
कहा कि कभी आपके आश्रम में आकर अपने पापों 
को घोऊँगा | मालवीयजी ने सर्वप्रथम दो दिन के 


बासठ 

ri सभा स्थगित करने को कहा। मोहलत मिली 
भी, पर किसीसे कुळ बन न पड़ा। गांधीजी और 
आगाखाँ में वाते जरूर चलती हैं, परन्तु उसका 
मोहलत से कोई सम्बन्ध नहीं । कुछ प्रतिनिधियों? 
का रुख लञ्जित करनेवाला था । इनमें कोई कनफटे 
जोगी की तरह गाली देकर मागता हे, कोई घरू 
ब्राह्मण की तरह माँगता हैं, पर हें दोनों भिखमंगे । 
यद्यपि यह स्पष्ट हे कि ये ब्रिटिश सरकार के ही 
आदमी हैं और अपने मालिकों के मन की हीं बात 
कहने-करनेबाले हैं, तो भी आपस में छुँजड़ों की-सी 
लड़ाई शामानेवाली है । 

हिन्दू-सुस्लिम-समस्या के सम्बन्ध में गांधीजी की 
आग्राखॉ से तीन-चार घण्टे बातचीत हुई । उनकी 
तो वह पुरानी कहानी है कि अन्सारी को घुलाओ! 
कागज पर दस्तखतत भी करके दे आये हैं. और कह 
दिया हे. कि जो कुछ अन्सारी कहेगा, मान लँगा ओर 
देश से मनाने की पूरी कोशिश करूँगा । अब सबकी 
गर्दन अन्सारी के हाथ में है, पर महात्माजी कहते हैं. 
कि इसमें चिन्ता की कोई बात नहीं है । गांधीजी पर 
मुसलमान काफ़ी बिगड़े हैं. कि अन्सारी को इतना 
वजन क्यों ? और अन्सारी को बुलानेवाले भी नहीं 


त्रेसठ 

हैं, लेकिन जान पड़ता हे कि टूटने की नौबत न 
आवेगी । अगर टूट सी जाये, तो हमारा छुरा नहीं 
है। आज फिर गांधीजी मुसलमानों से मिलनेवाले 
हैँ । कुळ लोगों का प्रस्ताव था कि अंग्रेजों की पंचायत 
से निपटारा करा लिया जाये । किन्तु पंडितजी और 
गांधीजी की राय कम हे ! यह सही भी है। जहाँ 
ऐसी पंचायत का प्रस्ताव किया, वहाँ हमारी कमजोरी 
साबित हो जायेगी और हम स्वराज माँगने के लायक़ 
नहीं रहेंगे । 

मालें से मिला था | यह पा्लेमेण्ट का मेंबर है । 
कहता था कि कुछ होना-जाना नहीं है, बातें बनाके 
वापस कर देंगे । उसका खयाल हे कि नये चुनाव में 
कंजर्वेटिव बड़ी तादाद में आ जायेंगे और सब तरह से 
दमन करेंगे । मेरे पूछने पर उसने कहा कि आवश्यक 
हुआ तो यहाँ से पैसे और फौज दोनों ही भेजे जायेंगे । 
अध्यापक हेरल्ड लैस्की ( लन्दन-विश्वविद्यालय में 
राजनीति-विज्ञान का अध्यापक और इस देश का एक 
प्रसिद्ध विद्वान्‌) का मत और हे । उसने कहा कि 
यहाँकी सेना अधिक काल तक वहाँ ऐसे काम के 
लिए नहीं ठहर सकती । लेस्की से अर्थशाख््र-सम्बन्धी 
बातें काफ़ी हुई । हमारे राजनैतिक मसले पर भी 
चौंसठ 

लन्दन में गांधीजी अपनी पार्टी के साथ 
( मित्र मंडली के बीच ) 

| हुई । उसका भी यही कहना हे कि कुछ 
होनेवाला नहीं हे । लेस्की का खयाल हे कि यहाँ 
भयंकर स्थिति पैदा होनेबाली हे । कल एक बहुत 
बड़ा जुलूस निकला था, जिसपर पुलिस की लाठियाँ 
बरसी थीं । कम्यूनिस्ट पार्टी जोर पकड़ती जा 
रद्दी है। 

कल महात्माजी ने कहा कि पंडितजी को हिन्दू: 
मुस्लिम-प्रश्‍न के सम्बन्ध में समभाओ | मैंने निवेदन 
किया कि आपकी आत्मा जो कहे आप कर लें। 
परिडतजी भी मान जायेगे । 

कल भारत-मन्त्री से महात्माजी की तीन घण्टे 
तक वात-चीत हुई । महात्माजी ने कहा कि “समय 
बरवाद न करो; देने के सम्बन्ध में य़ा तो सीधी- 
सीधी बातें करो या बापस जाने दो । मुझे इससे कुछ 
भी दुःख न होगा, पर समय की बरबादी से होगा ।” 
होर ने कहा कि आपको व्यर्थ न रोकूँगा। उसका भी 
बिचार है. कि कान्मेस में कुछ तय होना नहीं है। ह 
उसने छोटी-सी कमेटी का प्रस्ताव किया तो महात्मा- | 
जी बोले कि “में पहले से ही जानता हूँ कि कान्फेस । 
द्वारा कुछ तय होनेवाला नहीं है । में तो तुम्हारे l 
निमन्त्रण के कारण इसमें शरीक हुआ हूँ। पर कमेटी 

k पैसठ 

में भाग लेने से पहले यह तय कर लेना जरूरी है 
कि तुम कहाँतक जाने को तैयार हो। पहले मूल 
सिद्धान्तों पर हम सहमत हो लें, फिर और बातें कर 
लेंगे ।” 
होर-मैं पहले इर्विन से बातें करूंगा । आपकी 
तरह हमारे भी आदश हैं, पर आपकी तरह हम यह 
नहीं मानते कि हिन्दुस्तान में हमसे इतनी ज्यादा 
बुराई हुई है । हमसे बहुत कुछ भलाई हुई हे । वर्त- 
मान में हम आपको सेना और अर्थ-विभाग का अधि- 
कार केसे दे सकते हैं ? 
महात्माजी--भूल से मनुष्य घुरी बात को अच्छी 
मान लेता हे । तुम्हारे इस समय जो अदशे हैं, उन्हें 
बिना चोट लगे तुम न भूलोगे ! 
p TH मानता हूँ कि ऐसा हुआ करता है, पर 
इस समय तो हमारा यही विश्वास है कि हमारे 
आदश झूठे नहीं हैं । 
हात्माजी--करेंसी और एक्सचेंज के सम्बन्ध 
में निर्णय करने से पहले तुमने हमारे विशेषज्ञों को 
क्यों नहीं बुलाया 0 
होर-मैं मानता हूँ कि भूल हुई । 
| भूल-सुधार के नाम पर अब वह यह करनेवाला 
| -छासठ 


00-0. Gurukul Kangri Collection, Haridwar. Digitized By Siddhanta eGangotri Gyaan Kosha 


= कि सुकरो यहॉके प्रसिद्ध अर्थशास्त्री और अपने 
सलाहकार सर हेनरी स्ट्राकोश से मिलावेगा । हम 
दोनों की बहस होगी और गांधीजी उसे सुनकर यह 
कहेंगे कि सरकार ने जो कुछ किया, वह. अच्छा था 
या बुरा | इसके लिए अगला मङ्गलबार निश्चित हुआ 
हे । होर अपने दो एक मित्रों को भी बुलानेवाला है | 
संभवतः ये मित्र सर मानिकजी दादाभाई जेसे लोग 
होंगे | वास्तव में हम दोनों के बीच यह एक दंगल 
सा होगा । पर मुझे तनिक भी आशंका नहीं है कि 
वह मुझे क्रिसी भी अंश में कमजोर साबित कर 
सकेगा । 
कल वेन्थल से महात्माजी की बहुत-सी बातें हुई । 
उसने मेरा जिक्र किया और मुझे गंरम मिजाज का 
बताया | उसका कहना था कि विड़ला का आपपर 
असर पड़ जाता है | महात्माजी ने कहा कि मुभपर 
'किसीका भी जल्दी असर नहीं पड़ता | बेन्थल ने 
मुझे मंगलवार को निमन्त्रित किया है. । देखें क्या 
बातें होती हैं। 
आज प्रधानःमन्त्री से महात्माजी मिले । बड़ी 
दिलचस्प बातें हुई । होर के सम्बन्ध में महात्माजी 
की जितनी अच्छी धारणा हुई उतनी प्रधान-मन्त्री 
सरसठ 

के सम्बन्ध में नहीं । उसने कहा कि “तुम बार-बार 
पूछते हो कि क्या दोगे ? पर यह बताओ कि तुममें 
क्या-क्या लेने की ताक़त है ९? 
| महात्माजी--“तो लुम gh ललकारते हो ! में 
यहाँ आता ही क्यों ? में बहीं बेठा-बेठा सव कुछ ले 
लेता । आज तुम मुझे वापस जाने दो, में जो चाहूँगा, 
ले लूँगा । कान्मेंस को तुमने अपने पिदूठुओं से भर 
दिया | अगर तुम मुझे अपना प्रतिनिधि बनाकर हिन्दु- 
स्तान भेजो, तो मैं तुम्हें सो ऐसे आदमी और ला दूँ 
जो किसी प्रकार का समझौता न होने दें । तुम्हारी 


|. कांफ्रेंस में जो अछूतों का प्रतिनिधि हे उसे किसने 
“gi अपना प्रतिनिधि चुना 0 मेरा तो दावा हे कि अछूतों का 

सच्चा प्रतिनिधि में हूँ। ऐसे-ऐसे आ।दमियों को जमाकर 
| उनके बल पर तुम मुझे! ताना देते हो कि तुममे 


क्या लेने की ताकत है ! अगर तुम्हारा दिल पाकः 
साफ़ है, तो तुम हमें इस शते पर स्वराज्य दे दो कि 
हम आपस के कड़े निपटा लेंगे, फिर देखो कि हम 
प्रश्न को हल कर लेते हैं या नहीं ।” 

बड़ी अच्छी फटकार थी। प्रधान-भन्त्री वरालँ 
AA लगा | कहा कि हम दोनों की अपनी-अपनी 

| कठिनाइयाँ हैं । 

azan 

FP ने उत्तर दिया--“मेरी नहीं तुम्हारी 
कठिनाइयाँ हैं।” 

उसका अच्छा असर न पड़ने पर भी महात्माजी 
प्रफुल्लित थे। रंग-ढंग से उत्साह काफ़ी जान पड़ा-- 


मेरा खयाल हे. कि महात्माजी से लड़ाई मोल लेने 
की मूखेता यहाँवाले न करेंगे। इनकी नीयत तो 
बेहद खराब है, पर यहाँकी स्थिति ऐसी बुरी होती 
जा रही है कि कान्मेस टूटने न देंगे | लेस्की ने कहा 
था कि बुध को सैंकी मिलकर बातें करेगा। उसकी 
जगह प्रधान-मन्त्री खुद मिला । कल पण्डितजी से 
उसकी बातें होनेबाली हें. । पर एक बार मामला रंग 
पर आये विना कुछ होनेवाला नहीं है । महात्माजी 
सम्भवतः शीघ्र ही बेसी परिस्थिति उत्पन्न कर देंगे । 
एक्सचेंज का अध्याय अभी समाप्त नहीं हुआ 
है। प्रायः प्रत्येक देश सोने से बिदा लेता जा रहा È 
इसका सबसे बड़ा असर यह हुआ कि देने-सेने की 
जो बँधी रकमें थीं वे आप ही आप घट गयीं। कुजे- 
दारों का कर्ज, पँजीवालों की पुँजी कम हो गयी । 
स्थिति खराब है, इसलिए अभी बाजार सुधरने की 
आशा नहीं है। 
खुफ़ियावाले बराबर महात्माजी के साथ उनकी 
उनहत्तर 


60-0. Gurukul Kangri Collection, Haridwar. Digitized By Siddhanta eGangotri Gyaan Kosha 


Ka मह. 


हिफ़ाज़त के लिए चलते हैं। उनकी गाड़ी के आगे 
पुलिस की गाड़ी चलती है । जहाँ भीड़ नज़र आई 
वहाँ इस गाड़ी की घंटी बजी और पुलिस के सिपा- 
हियों ने रास्ता साफ़ कर दिया। 


| 
| 

4 सत्तर 

आज अल्पसंख्यक-दल-कमेटी की फिर बैठक 
थी । महात्माजी ने कल मुसलमानों से कह दिया कि 
amam बता दूँगा कि मौजूदा हालत में 
समभौता मेरे बस की बात नहीं है । अगर कुछ नहीं 
होता तो मैं कान्फ्रॅंस से हट जाता हूँ।” इसपर उन 
लोगों ने आग्रह किया कि आप समभौते के लिए एक 
छोटी कमेटी बना दें और उसमें एक बार फिर प्रयत्न 
कर देखें कि कुछ तय होता है या नहीं । इसलिए फिर 
एक सप्ताह के लिए कमेटी का कार्य स्थगित किया 
गया। सममौते की कमेटी बन गयी हे । सुमे भी 
उसका मेम्बर रक्खा है । 

इन कमेटियों में कुछ होना नहीं हे । मैने महात्मा 
जी से कहा भी कि ऐसी बीसों कमेटियाँ पहले बैठ 
कुकी, आपने फिर यह बला क्यों मोल ली 0 अन्सारी 
के बिना आप तो कुछ कमोवेश करनेवाले नहीं और 


इकहत्तर 

अन्य लोगों से तो अनन्तकाल तक भी समभोता नहीं 
होने का है । मंहात्माजी कहते हैं, “यह कमेटी तो 
मुझे नीचा दिखाने के लिए बनाई गई हे और यह 
जानते हुए भी मैंने ही इसका संचालन करना स्वीकार 
किया है, कन्तु इसमें भी मेरी कोई हानि नहीं हे । 
अंत में मैं तो अपना निर्णय दे दूँगा, चाहे कोई माने 
या न माने।” मुझे उनकी यह बात नापसंद है । किन्तु 


गांधीजी सब कुछ समभ कर ही करते हैं, इसलिए 
देखें क्या होता है। 
अबतक का निचोड़ तो यह है कि न तो हम तिल 
घटे न चावल बड़े । जहाँ-के व की तरह वेठे 
हें । यह भी स्पष्ट हे कि अबतक यहाँके किसी प्रति- 
छित नेता ने जीभ नहीं जमायी हे, तो भी मेरा ऐसा 
खयाल है कि अब तक की सारी वातें 'बिलैया दंडवत! 
हैं। या तो यों कहना चाहिए कि दोनों दल सलामी 
उतार रहे हें । असल मुठभेड़ अगले सप्ताह में हो 
जायेगी | उसके बाद या तो उस पार या इस पार। 
मुझे तो अबतक यही विश्वास है कि कोई रास्ता 
निकलेगा। लेकिन यहः स्पष्ट हे कि महात्माजी को 
छोड़कर सब यहाँ तेज-हीन-से हो रहे हें । कुछ तो 
लन्दन के सामने हक्के-वक्के हो गये, कुछ महात्माजी 
बहत्तर 

के सामने दव गये, पर तो भी किसीमें जिसको हम 
“झाड़ा-फाड़ा? कहते हैं, वह करने की शक्ति नहीं है| 
विचार करते-करते लोग बुड़ढे हो गये, किन्तु अब 
भी वह विचार, १०० वषे बाद देखो तो वही बिचार? 
यहः हाल है । 

प्रधान-मंत्री ने आज महात्माजी से कहा कि कल 
मैंने जो कुछ कहा, उसका आपने कुछ भी बुरा तो 
नहीं माना | मैंने महात्माजी से क़हा कि होर का आप- 
पर अच्छा प्रभाव पड़ा और प्रधान-मंत्री का बुरा, पर 
अन्त में प्रधान-मंत्री ही आपका साथ देगा। इसपर 
श्रीनिवास शास्त्री ने कहा कि “दोनों में कोई साथ न 
देगा। प्रधान-मंत्री से कुछ भी आशा करना व्यर्थ है। 
वह पक्का साम्राज्यवादी है और मौक़ा पड़ने पर अपने 
सिद्धान्तों को ताक़ पर रख देता है ।” 


=> 


तिहत्तर 

लन्दन LA 


आज बेन्थल से दिन में भोजन के समय देर 
तक बातें हुई । उसकी पत्नी भी मौजूद थी । पर हम 
लोगों की बातचीत अलग हुई । 

मैंने आरम्भ में ही कहा कि सुझे ठुम लोग गरम 
मिज्ञाज का बताते फिरते हो और मेरा विश्वास भी 
कम करते हो । ऐसी अवस्था में मुझे डर हे कि हम 
दोनों की स्पष्ट बातें न हो सकें । अगर ऐसा हुआ तो 

= इससे कुछ भी लाभ न होगा । 
वेन्थल ने कहा कि विश्वास aah, मैं साफ़-साफ़ 
बातें कहेंगा । फिर हम दोनों की जो बातचीत हुई 

उसका सारांश इस प्रकार है: 
मैं -हमलोगों का खयाल है कि कान्फेस के 
कारण समय की बरबादी हो रही है । सरकार ने इसे 
अपने खुशामदी टट्डुओं से प्रायः भर दिया है और 
इसके हारा कुछ भी काम वनना असंभव है । अगर 


g> 

सचमुच सममौता करना चाहते हो तो पहले मूल 
बातें निश्चित हो जानी चाहिएँ-यह मालूम हो जाना 
चाहिए कि तुम कहाँतक आगे बढ़ने को तैयार हो। 
मूल निश्चित हो जाने पर शाखा और पल्लव से 
सम्बन्ध रखनेवाली बातें एक विचार-समिति के 
हवाले कर दी जायँगो | 
बेन्थल--एक दल यहाँ अवश्य इस बात के पक्ष 
में था कि समय नष्ट करके सबको यों ही वापस कर 
दिया जाये । पर दूसरे दल का--और यह दल 
प्रभावशाली है--विचार हुआ कि नहीं, समझोता 
अवश्य हो जाना चाहिए । मैं जो कुछ कहता हूँ. उसकी 
प्रामाणिकता का तुम पूरा विश्वास कर सकते हो | 
ऐसे काम में अधीर होना ठीक नहीं। सालभर भीइस 
काम के लिए थोड़ा ही समकना चाहिए। मैं नाम नहीं 
बता सकता, पर में जिस दल की बात करता हूँ, उसकी 
पूरी राय है कि कुछ तय अवश्य हो जाना चाहिए। 
मैं--साल भी लगे तो परवा नहीं, बशर्ते कि 
हो--सममभौते की पूरी ख्वाहिश हो । 
वेन्थल -मैं यह मानता हूँ, पर जहाँ तुम्हारी ओर 
से क़ानून द्वारा हमें बहिष्कृत करने की बातें होती हं, 
बहाँ समभौता केसे हो ? 
पचहत्तर 

मैं--इस सम्बन्ध में तो आश्वासन दे ही 
चुके हैं, मैने भी जातिगत बहिष्कार के विरुद्ध मत 
प्रकट किया है। 

बेत्थल-पर AR कमेटी की जो रिपोर्ट 
निकली हे, उसे देखो | उसमें तों भारतवासियों की 
ओर से जो प्रस्ताव किये गये हैं, उनका उद्देश्य यही हे 
कि अंग्रेजों को इस क्षेत्र से निकाल बाहर किया जाये । 

मैं--असल में परिस्थिति और वातावरण को 
देखना चाहिए मौजूदा हालत में हमें यह ज़रूर कहना 
पड़ता है, पर हमें पूरा अधिकार मिल जाये तो हमारा 
रुख बदल जायगा। 

वेन्थल--गांधीजी इस पर बात जोर देते हैं कि 
आजतक जो कुछ हो रुका है, उसकी हम पूरी जाँच 
करेंगे । मसलन्‌ वह इम वात पर तुले हुए हैं कि 
जितने पट्टे सरकारद्वारा दिये जा चुके हैं उनकी जाँच 
हो और यह देखा जाये कि कहाँ-कहाँ पक्षपात हुआ 
हे । पर यह कैसे पार पड़ेगा ? न जाने कितने हजार 
पट्टे होंगे । किस-किस की जाँच होगी ? 

मैं--जाँच उन्दींकी होगी जिनके वारे में लोगों 
को शिकायत होगी । पर इस विषय में तुम गांधीजी 
का समाधान करा दो। वास्तव में मेरी उपयो गिता 
faraz 

तो तत्र होगी, जब तुम दोनों की बातें हो लेंगी और 
यह निश्चित हो जायगा कि समभोते की सम्भावना 
है । तुम अपनी रक्षा की बात करते हो, पर भारत- 
बासियों की रक्षा कैसे हो ? सिन्थिया कम्पनी मौत 
देख रही हे, उसकी रक्षा का क्या उपाय 
हे ? किसी भी तरह हम इसे बचाने का प्रयत्न करते 
हैं तो तुम्हारी ओर से यह शिकायत होती है कि हम 
तुम्हें मारते हें । 
वेन्थल--तुम saba की सम्पत्ति ले लो और 
अपने उद्योग-धन्थे की रक्षा करो। सरकार खास क़ानून 
बनाकर ऐसी सम्पत्ति अपना ले तो हमें कोई आपत्ति 
न होगी । रक्षा करने के और भी उपाय हैं।। इस देश 
में ब्रिदेशी रंग के बहिष्कार के लिए ख़ास ऐक्ट बना 
हुआ है । उसमें लेसन्स लेने का ऐसा विधान हे कि 
बिदेशी रंग के व्यापार के लिए वह मिल ही नहीं 
सकता । तुम भी कुळ ऐसे ही नियम बनाकर अपने 
उद्योग-धन्थों की रक्षा कर सकते हो | 
मैं--हमें नाम से नहीं, काम से मतलब हे । कोई 
भी अच्छा रास्ता बताओ, हम उसे मान लेंगे। यह 
जरूर है कि हमारे यहाँ एक दल क़ानून-बहिष्कार का 
पक्षपाती है, पर हम उसे मना लेंगे । 


सतहत्तर 

वेन्थल-सममौते की पहली सीढ़ी हे हमारे 
व्यापार-सम्बन्धी अधिकारों का सुरक्षित हो जाना । 
मैं--अंग्रेज़ व्यापारियों के प्रतिनिधि तुम हो, 
कांग्रेस के प्रतिनिधि गांधीजी है । तुम दोनों एकत्र होकर 
बातें करलो । अगर समझौता हो जाये तो तुम उनका 
पूरा साथ दो । न हो सके, कान्फ्रेंस निष्फल हो जाये, 
तो हम लोग अपने-अपने घर की राह लें । 
वेन्थल--मेरी भी यही राय है । 
मैं--अब जितने विषय हैं: उन्हें एक-एक करके लो 
और प्रत्येक के सम्बन्ध में अपनी राय जाहिर करो। 
| वेन्थल-क्रौज के वारे में मेरी कोई ama नहीं, 
| इसलिए मैं कुछ कहना नहीं चाहता | पर, हाँ, हमारी 
ओर से कोई टस-से-मस होने को तैयार नहीं है । 
= मैं--में तुम्हें यह कह देना चाहता हूँ कि गांधीजी 
भी इस विषय में टस-से-मस होने को तेयार नहीं हें | 
पर तुम उनकी बात तो सुन लो कि वह क्या चाहते 
i हैं, अधिकार का वह कया अर्थ करते 
वेन्थल--मे इतना जहर कहूँगा कि फ़ौज के लिए 
हठ करना ठीक न होगा | आख़िर किसी राष्ट्र के 
के जीवन में दस-बीस बरस कितने दिन होते 8 
भे-वेशक, मगर यह तो पक्का हो ज्ञाये कि 
अवहत्तर 

इतने दिनों बाद हमारा पूरा अधिकार हो चलेगा। 

बेन्थल--इसकी वाते होंगी | अव मैं कजे की बात 
लेता हँ. । मेरी सलाह हे कि भूलकर भी तुम क्र 
चुकाने से इन्कार मत करना | 

मैं-हम इन्कार तो करते नहीं । हमारा तो यह 
कहना है. कि न्याय से हम जिसके देनदार सावित न 
हों, वह हम न दें। 

बेथल--जो हो क्का, हो हुका । जो क़जे है, उसे 
क़बूल कर लो । हाँ, यह हो सकता है कि झगड़ा 
मिटाने के लिए इग्लेणड तुम्हें एक सालाना रक्कम 
दे दिया करे। 

मैं--मतलब रुपये से है, चाहे वह किसी भी 
रूप में मिले । इन दोनों बातों पर हम लोग बहुत कुछ 
सहमत जान पड़ते हैं । अब आर्थिक संरक्षणा की बात 
लो | हमारी स्वतन्त्रता को नियंत्रित करने के दो 
उद्देश्य हो सकते हैं-या तो हमारा भला चाहते हो 
या अपने हित या स्वार्थ को सुरक्षित रखना चाहते हो। 
अगर तुम यह साबित कर दो कि तुम जेसा नियंत्रण 
चाहते हो, वह हमारी भलाई के लिए है तो हम 
तुम्हारी बात मान लेंगे। पर तुम्हीं विचारकर देखो 
कि वैसी परिस्थिति में हम अपनी क्या उन्नति कर सकें, 

उनासी 

अपने ग़रीब भाइयों को क्या आराम पहुँचा सकेंगे 0 
भारत सरकार का सालाना बजट प्रायः १३० करोड़ 
रुपये का होता है । रेलवे, फोज,करजे ओर पेंशन इत्यादि 
में प्रायाः ११० लग जाते हैँ और इनपर तुम अपना 
अधिकार चाहते हो ! फिर हमें जो स्वतन्त्रता मिली, 
बह कुल २० करोड़ के लिए। अगर हमने कोई भी 
टेक्स घटाना चाहा, तो घाइसराय भट कूद पड़ा और 
हमें रोक दिया। ऐसे स्वराज्य से क्या लाभ 0 तुम 
हिसाब करके देख लो कि क्या हमें देते हो और क्या 
अपने हाथ में रखते हो ? 

वेन्थल--फ़ौज का खर्च वेशक बहुत ज्यादा है । 
में उसके घटाने के पक्ष में हूँ। 

से -शायद तुम यह मंजूर करोगे कि इस फौज 
के ख़च का कुछ हिस्सा इंग्लेणड से मिलना चाहिए । 

वेन्थल - में मंजूर करता हूँ। 

रेलवे-विभाग के सम्बन्ध में उसने कहा कि उसे 
व्यापार की तरह चलाया जाये; भारत--सरकार को 
केबल अन्तिम निणेय करने अधिकार रहे । रिजर्व 
चेक के वारे सें पूछा कि तुम क्या इसे पसन्द करते 
हो कि वह राजनेतिक दलवन्दी के प्रभाव में रहे 0 

मैने कहा कि “मे सरकार के लिए पूरी स्वतन्त्रता 
अस्सी 

जहाज़ञ पर गांधीजी : नवाब भोपाल के साथ . 

चाहता हँ. । जिस तरह यहाँकी सरकार ने गोल्ड 
स्टैएडड जब चाद्दा छोड़ दिया उसी तरह हमारी 
सरकार को भी यह अधिकार होना चाहिए कि 
देश के लिए, जो उचित समझे, करे ।” 
A वेन्थल-ठीक हे, पर वाइसराय की मंजूरी से 
करे । 
मैं--मेरी राय है. कि बाइसराय की मंजूरी का । 
यह्‌ अर्थ न हो कि वह बात-बात में दखल दिया करे। 
पर इस विषय में भी गांधीजी ही प्रामाणिक रूप से 
कुछ कह सकते हैं। । 
चेन्थल-~इस मामले में तीन भागीदार हैं: देशी | 
नरेश, सरकार और ब्रिटिश भारत । अगर तीनों के 
प्रतिनिधित्व की व्यवस्था हो जाये, तो सारा प्रश्न हल 
हो चले । 
मैं--सरकार के श्रतिनिधित्व का क्या अर्थ 0 
बेन्थल--जबतक पूरे अधिकार नहीं मिल जाते 
तबतक कुछ ऐसी व्यवस्था आवश्यक हे । 
मैं--पर कौन कह सकता है कि जो व्यवस्था थोड़े 
समय के लिए की जायेगी बह स्थायी न हो चलेगी 0 
खैर, इन बातों पर आगे विचार होने का क्‍या 
रास्ता है। 


£ इक्यासी 

बेन्थल--फ़ुरसत हो तो मंगलवार को गांधीजी, 
तुम, मैं, कार और केटो मिलकर पहले व्यापार संबंधी 
अधिकारों के विषय में कुछ निर्णय कर लें । उसके 
बाद आर्थिक संरक्षणों के विषय में ब्लैकेट, स्ट्राकोश 
इत्यादि मिलकर बातें कर लेंगे । | 
| 
=>; 
i P 


बयासी 

ल्न्द्न 


आज शाम को इंडिया आफ्रिस में सर हेनरी 
स्ट्राकोश के साथ “दंगल? हुआ। सभापति का आसन 
पहले तो भारत-सचिव सर सेमुअल होर ने प्रहण 
किया, पर मंत्रिमर्डल की मीटिंग थी, इसलिए सर 
रेजिनल्ड मैंट को अपना पद देकर वह कुछ ही 
मिनिट बाद चलता बना। और बहुत-से लोग उपस्थित 
थे--गांधीजी, सर पुरुषोत्तमदास, मि० जिन्ना, सर 
मानिकजी, सर फ़ीरोजशाह सेठना, के. टी. शाह, 
प्रो० जोशी, रंगारवामी अय्यज्ञार, इत्यादि, इत्यादि | 
गांधीजी कोई ७ बजे काय्येवश उठकर चले गये। 
४॥ बजे से कारवाई आरम्भ हुई । सरकार की ओर 
से सर हेनरी स्ट्राकोश ने वक्ता का काम किया और 
अपनी ओर से मैंने । ब्लेकेट भी मौजूद था, पर कुछ 
बोला नहीं | स्ट्राकोश ने पहले तो संसार की परिस्थिति 
का दिग्दशन कराया, फिर भारतवर्ष की बातें करने 
तिरासी 

लगा । उसकी सबसे बड़ी दलील यही थी कि अगर 
एक्सचेंज १-६ स्टर्लिंग पर न बाँध दिया गया होता 
तो न जाने लुढ्कते-लुढ़कते कहाँ जाकर दम लेता और 
न जाने सरकार को कहाँतक नोट छुपाकर अपना काम 
चलाना पड़ता | मेंने जब पूछा कि आखिर ठहराने 
के लिए तुम्हारे पास साधन क्या हैं, तब उससे कोई 
उत्तर न बन पड़ा। उसने अधिकांश समय मेरी उन 
दलीलों का जवाब देने में लगाया जो मैंने आर्थिक 
सुधार (मॉनीटरी रिफ्रार्म) नाम की पुस्तिका में पेश की 
हैं। मैंने कहा कि में बात-बात पर बहस करने को 
तैयार हूँ,पर में यह कह देना आवश्यक समभता हूँ कि 
उस पुस्तिका में मैंने जो मत प्रकट किया है, वह मेरा 
अपना है, भारतीय व्यापारी-वर्ग का नहीं। यहाँ जो 
लोग आये हें वे भारत-सरकार की नीति के विषय 
में कुछ कहने-सुनने आये हैं, इसलिए उस विषय को 
छोड़कर मेरी पुस्तिका की समालोचना में समय लगाना 
इसके साथ' अन्याय करना है । फिर भी स्ट्राकोश ने 
अपना विचार न बदला। खैर, अच्छी बहस हुई। 
मैंने लिखा था कि एक्सचेंज की दर उठाने का वास्त: 
बिक उद्देश्य अंग्रेज सिविलियन और व्यवसायी को 
लाभ पहुँचाना था। यह वात इन लोगों को खूब डुभी 
चौरासी 

और स्ट्राकोश कहने लगा कि इसे किस तरह प्रमाणित 
कर सकते हो ? सर पुरुषोत्तमदास ने कहा कि यह 
क्रिस्सा तो लम्बा-चौड़ा है, और इसे सुनने-सुनाने के 
लिए समय चाहिए। खाने-पीने का वक्त हो रहा था, 
लोगों को अपनेःञ्पने कामों से जाना था, इसलिए 
चर्चा स्थगित की गयी। मुझे ऐसा जान पड़ा कि 
स्ट्राकोश अपने विषय का पूरा पंडित है, पर बेईमान 
नहीं है, इसलिए संभव हे, या तो फिर इसकी चर्चा 
ही न हो या ब्लैकेट जैसे आदमी को सरकारी पक्ष 
के समर्थन का काम सौंपा जाये । स्ट्राकोश अच्छी 
तरह, जानता है कि सरकार की ओर से पेश करने 
लायक़ कोई जोरदार दलील नहीं है | वह करे तो क्या ? 
बोला कि तुमने बारवार कहा है कि हमारा सोना उड़ा 
दिया । वास्तव में सरकार ने उड़ाया नहीं, हिन्दुस्तान 
की जो जिम्मेदारी थी उसे पूरा किया। मैंने पूछा, 
इंग्लैणड की जो जिम्मेदारी थी-यहाँ क्या किया ९ 
उसने कहा--मगर इंग्लेण्ड हिन्दुस्तान जैसा दूसरों 
का देनदार नहीं है । मैने उत्तर दिया--में इसे मानता 
हूँ, पर दो बातें हैं । इंग्लेरड बैसे देनदार न हो, पर 
यहाँ एक्सपोर्ट से इम्पोर्ट ज्यादा हे । हमारा देश 
देनदार है, पर वह इम्पोर्ट से एक्सपोट ज्यादा करता 

पिचासी 

है, यह तुम्हें न भूलना चाहिए । साथ ही; यह भी 
ध्यान में रखने की बात है. कि हम अपने उद्योग- 
धन्धों की उन्नति कर, अपनी उत्पादन-शक्ति बढ़ाकर 
ही अपना देना चुका सकते हैं । फिर हमारी नीति, 
कौन-सी होनी चाहिए--उद्योग-धन्धों को बढ़ानेवाली 
या उनका सत्यानाश करनेवाली 0 स्ट्राकोश फिर 
निरुत्तर रह गया । 


छियासी 

लन्दून 


आर० टी० सी० में अबतक क्या हुआ है, ऐसा 
पूछा जाय तो यही कहना होगा कि कुछ भी नहीं। 
अल्पसंख्यक जातियों का झगड़ा अभी निबटना बाक़ी 
है । स्वराज-विधान के सम्वन्ध में एक चाबल भर 
भी प्रगति अबतक नहीं हो पायी है, तो भी यह कहा 
जा सकता है कि धीरे-धीरे हम आगे बढ़ रहे हैं । 
गांधीजी की मैत्री फेलती जा रही है, लोगों से बातें 
होती रहती हैं और हमारे कार्थ को कुछ-न-छुछ नया 
स्वरूप रोज मिलता रहता है । अल्पसंख्यक जातियों 
के समभौते की कहानी अगले पन्नों में मिलेगी। 
आज गांधीजी, सर पुरुषोत्तमदास, बेन्थल; कार और 
मैं पाँचों बैठे और मशबिरा शुरू कर दिया। संख्या 
के हिसाब से शकुन ठीक हुआ; क्योंकि पंच पाँच ही 
होते हैं, हम भी पाँच थे । तीन बातें हम लोगों ने 

आपस में तय को 
सतासी 

( १ )--स्वराज में अंग्रेजों के साथ किसी प्रकार 
का भेद-भाव न हो । 

(२ )--जातीय भेद-भाव का खयाल किये बिना 
स्वराज-सरकार भारतीय उद्योग-धंधों को 
संरक्षण दे । ऐसे संरक्षण में ध्येय अमुक 
दूकान या व्यवसाय को संरक्षित करना 
ही होगा; न कि काले-गोरे का भेद 
करना। 

(३ )--आज की सरकार से किसी व्यवसायी 

| ने वेईमानी से कोई स्वत्ब प्राप्त कर लिये 

होंगे तो उनकी जाँच-पड़ताल का हक्क 
| स्वराज-सरकार को होगा | 

| वार्तालाप के अन्त में तय हुआ है कि यह सिल- 

सिला आगे चलेगा और इन्ही लोगों द्वारा ब्लैकेट, 

| स्ट्राकोश इत्यादि से आर्थिक विधान के सम्बन्ध में 
है समभौता होगा जिसे, आशा की जाती है, यहाँकी 
| सरकार भी स्वीकार कर लेगी । 


=i 


2. 


| अठासी 

4 १३१ 
ल्न्द्न 

आज सुबह गांधीजी सँकी और ह॒वेट सैमुअल 
से मिले | बातों का सारांश इतना ही हे कि अभी 
उन्होंने लम्बी आशा नहीं दी है । सैंकी ने कहा कि 
तुम्हें खाली हाथ न जाने देंगे, किन्तु सैंकी मिठबोला 
भी है । गांधीजी कहने लगे कि होर यदि ऐसी आशा 
दिलाये तो उसकी ज्यादा कीमत की जानी चाहिए। 

किन्तु उसने ऐसी आशा नहीं दिलायी है । 
मैंने गांधीजी से आज साफ़ ही पूछ्ला कि आपको 
क्या आशा है ? कहने लगे कि खाली हाथ जाना 
y होगा। मैंने कहा, पर सम्भव है कि इतना मिल जाये) 
जिससे आपको लड़ना न पढ़ें | कहने लगे हाँ, ऐसा 
सम्भव है और उसीका प्रयत्न कर रहा हूँ । होर ने 
कहा है कि हमें तो कई दिनों तक आपसे बातों का 
सिलसिला रखना होगा । यह स्पष्ट है कि अब आर० 
टी० सी० का महत्व नहीं है । जो काम होना है वह 
नवासी 

भी भीतर-ही-भीतर होगा । इर्विन ने लिखा दे कि 
मुभसे मिले विना हर्गिज न तोड़ना । इन्होंने भी लिख 
दिया है, 'तथास्तु' | 

यहाँके कोई फौजी अफ़सर गदर के जमाने में 
लूटपाट करके हिन्दुस्तान से कुछ जवाहरात ले आये 
थे । ज्यादा क्रीमती नहीं, पर कुछ मूल्यवान तो थे ही। 
पीढ़ी-दर-पीढ़ी वह चीज़ उनके वंश में चली आती 
थी । अब गाँधीजी यहाँ आये तो उनकी ख्याति सुन- 
कर उस वंश के लोगों को लगा कि गांधीजी के देश 
का हराम का माल रखने से तो हमारा नाश हो सकता 
है। आज उनके कुडुम्च की स्त्रियाँ आयीं और एक 
हार जो पुखराज का था गांधीजी के चरणों में रख- 
कर कहने लगीं-हमारे पुरखे लूटकर भारत से यह 
लाये थे, बहुत दिन रखा, अब आपके तप का बखान 


* सुना तो रखने की हिम्मत नहीं होती । गांधीजी ने हार 


को स्वीकार कर लिया । तप का ही यह चमत्कार है; 
वर्ना भेड़िये के मुँह में गया ग्रास वापस नहीं आता । 


नब्बे 


हः 


९ | १३१ 
लन्द्न 
अल्पसंख्यक-कमेटी की कहानी सारी-की-सारी | 
दुःखद है । एक सप्ताह तक यह नाटक चला 
ओर अन्त में जहाँ-के-तहाँ | वही सीटों का झगड़ा; | 
बही अविश्वास | अन्त में छठे दिन किसीने प्रस्ताव | 
किया कि कुछ पंच हों, उन्हें मामला सौंप दिया जाये । | 
गांधीजी ने कहा, संजे | तुम्हारी कया राय हे 0 उत्तर 
मिला, मुसलमानों से पूछिए । मुसलमानों से पूछा तो | 
कहने लगे कि सलाह करके बतायेंगे। रात को १० | 
बजे फिर सभा बैठी । मुसलमानों ने कहा कि हमें | 
मंजूर है, तो डा० मुंजे भी कहा कि मंजूर हे किन्तु | 
सवाल उठा कि पंच कौन हो 0 डा० मुंजे बोले--पंच 
कोई बाहर का आदमी हो | मुसलमानों ने कहा; 
नहीं, मेंबरों में से कोई हो।इस सारे नाटक को 
देखकर gk तो दुःख होता था। दोनों दलों में 
परस्पर के अविश्वास के अलावा और भी बात आ 
गयी है | नतीजा यह हुआ है कि गांधीजी का बोर 
g इक्यानवे 

बढ़ता जाता है | दिन-रात काम करते हैं, ३ घंटे से 
ज्यादा सोने को नहीं मिलता । इनके वल पर ही यहाँ 
थोड़ी पूछ है, जिसपर तुर्रा यह कि हर तरह से 
हमारे ही लोग इन्हें तंग करते रहते हें । मुसलमान 
करें तो हम ला-इलाज हैं, किन्तु हिन्दू भी करते हें । 
जिनसे आशा थी उन्होंने भी सहायता नहीं की। मैंने 
गांधीजी से स्पष्ट कहा कि आपको करना है सो करें । 
कहने लगे--“सो तो करूँगा ही, किन्तु मुसलमान 
भी तो कहाँ मेरा साथ देनेवाले हैं ! और साथ देने 
= ; c 
का जवतक वादा न करें तबतक में 'आत्म-समपेण 
करके क्या करूं ?” आज आखिर भरी सभा में गांधी- 
जी ने कह दिया कि यह सम्मेलन असल पंचों का 
नहीं है, इसमें नकली पंच हैं । बस इतना कहा, मानो 
मधुमक्खियों के छत्ते को छेड़ दिया । शक्ती आपे से 
बाहर । अम्बेडकर ने तो जहर ही उगल डाला । कहने 
लगा; “महात्मा को झूठा दावा करने की आदत है। 
छः करोड़ अछूत तो मुझे ही मानते हैँ, गांधीजी को 
तो कोई पूछता भी नहीं।” प्रधान-मन्त्री ने भी गांधी- 
जी को खोटी-खरी सुनायी । मेरे बदन में तो आग-सी 
लग गई | गांधीजी कहने लगे, शान्त हो, हमारा रास्ता 
ठीक है, दूसरे क्या कहते हैं, इसकी क्या चिन्ता है ? 
वानवे 

f ल्न्द्न 
इस सप्ताह का हाल तो अत्यन्त निराशा-जनक 
है । गत आर० टी० सी० में कुछ तो आशा थी, पर 
इस बार तो सबके मुँह फीके हैं.। माया-जाल तो 
अंग्रेजों ने ही बिछाया था, किन्तु उसमें हमारे अच्छे- 
अच्छे लड़वेये फॅस गये हें । गांधीजी छटपटाते हैं, 
किन्तु कोई असर नहीं हो रहा है | शायद गांधीजी 
कुछ उम्रता करें तो कुछ नया सिलसिला निकल आये। 
अभी गांधीजी भी 'सब धान बाईस पसेरी' हो गये हैं | 
वही आदर है, वही सत्कार है | किन्तु “देवा लेबा न॑ 
तो भाया रामजी को नाम” । स्वराज का जो नकशा 
खींचा गया था, वह भानमती का पिटारा था। राजा 
शामिल हों, अंग्रेज भीतर हों, हिन्दू-मुसलमान, सिक्ख, 
ईसाई, पारसी, मजदूर, व्यापारी, ऐंग्लो-इंडियन, 
अछूत सबको अलग-अलग हक मिलें, सबकी सम्मति 
हो, तब विधान बने । जाति-पाँति की कई कतर'व्योंते 
तिराते 

की गयीं और अब हमसे कहते हैं; पहले आपस में 
समभौता करो | दुनिया में जो कहीं न हुआ, उसकी 
हमसे आशा की जाती है ! 

क्या इंग्लिस्तान में ऐक्य है ? कुळ भी हो हमारे 
लिए तो हिन्दू-मुस्लिम-ऐक्य जरूरी है।इस समय 
सारा-का-सारा झगड़ा पंजाब का है । जब कभी कोई 
समभौते की आशा होती है, तब सरकारी दूत दौड़ने 
लगते है । हिन्दुस्तान से खास अंग्रे ज आके बेठे हैं, 
जो हिन्दू को सममाते हैं 'तुम लुट रहे हो; मुसलमान 
को सममाते हैं “तुम मरे जा रहे हो” और सिक्ख को 
अलग डराते हैं । मुसलमान कहते हैं, पंजाब में 
हमारा बहुमत हे, वह हमें मिले | हिन्दू कहते हैं, 
कानूनन वहुमत का सिद्धान्त अन्यायमूलक है, ऐसे 
तुम्हारा बहुमत हो तो हम खुशी से स्वीकार करें | तब 
एक नयी स्कीम निकली । पंजाब में से अम्बाला, 
जिसमें अधिक हिन्दू हैं, निकाल लिया जाये । इसका 
नतीजा यह होता है कि पंजाब में मुस्लिम बहुमत ६३ 
फीसदी बन जाता हे और फिर मुसलमान प्रथक्‌ 
निर्वाचन या सुरक्षित सीटों की जिद्द नहीं करते । 
सिद्धान्तरूप से हिन्दू विरोध नहीं कर सकते, किन्तु 
जहाँ इस स्कीम की चर्चा चली, कुछ नेता कहने 
चोरानवे 


लगे, “राम-राम | यह तो और भी बुरा |!” | 
की बात चली | गांधीजी ने खूब जोर लगाया कि 
“पंडितजी, आप पंचायत मान लें | यद्यपि मुसलमान 
राजी नहीं हैं. तो भी लोगों पर जो बुरा असर पड़ा 
है, कम-से-कम वह तो रफ़ा हो जायेगा ।” पर पंडितजी 
पंचायत के लिए तैयार नहीं। यहाँ लोगों पर बुरा असर 
पड़ा है । उन्हें कहने का मौका मिल गया हे कि जब 
तुम्हारा मेल ही नहीं तव हम क्या करे? स्वराज की 
लुटिया तो इव gh ऐसा अभी मालूम होता है । 
लोग जहाज में स्थान खरीदने लग गये हे । जहाँ 
जीवन-मरण का प्रश्न है वहां ऐसी लड़ाई अत्यन्त 
घृणास्पद मालूम होती है । पंडितजी का चेहरा भी 
उतर गया है और उनके क्लेश का कोई ठिकानों 
नहीं | इस सप्ताह पंडितजी, गांधीजी, जिन्ना और 
सप्रू के बीच मैंने काफ़ी दौड़-धूप की और अंब थक 
गया हूँ । मुसलमानों को न हमारा विश्वास है, न 
सीधी बातें हैं, न तय होने पर ही पूरा साथ देने को 
तैयार हैं। किन्तु उनकी चर्चा फ़िजूल है । गांधीजी 
“आत्म-समपैण' कर देना चाहते हैं, बशर्ते कि मुसल- 
मान उनका राष्ट्रीय मार्गों में साथ दें | पर राष्ट्रीय 
माँगों में साथ देने की उनकी हिम्मत कहाँ | 

पचानवे 

धीरे-धीरे अव राजा भी खिसकने लगे हे । भान- 
मती के पिटारे में कई साँप बन्द थे । वे निकल-निकल 
भागते हैं | महाराजा बीकानेर कहते हें, हम साथ 
हैं, किन्तु-“वस 'किन्लु' पर अड जाते हें । अछूतों 
ओर दूसरे लोगों को तो अभी चिल्लाने का अवसर 
ही नहीं मिला है । हमारी इस सप्राह में खूब हँसी 
हुई है। ऐसी निराशा के भँवर में गांधीजी प्रसन्न 
मुख हैं | कहने लगे, 'शमिन्दा वनके नहीं जायेंगे, 
| चिन्ता मत करो ।' गांधीजी भीतर-ही-भीतर मिलते 
| रहते हे ओर एक तरह से मेत्री बढ़ रही है । इस 
मेत्री का शीघ्र कोई फल होनेवाला नहीं हे । जवाहर- 

लालजी के बहादुरी के खत आते रहते हैं । 
कई चित्रकार, कई शिल्पकार वेठे गांधीजी के 
चित्र और सूर्तियाँ वना रहे है । गांधीजी बच्चों से 
खेलते रहते ह । वही रंग, वही ढंग । न कभी यहाँसे 
j उन्हें आशा थी, न अव निराशा हे । जिन्हें आशा 

i थी, उनके ही चेहरे सूखे हैं । 
Haa से आज़ रात को फिर बातें चलेंगी । सिल- 
सिला जारी है। इंडिया आफिस में एक्सचेंज का 
दंगल फिर परसों होगा । 


& 


| bana 

१६ अक्तुबर, १३१ 
लन्द्न 
हिन्दू-सुसलमान-समस्या का ताजा हाल अब यह 
हे कि मि० जयकर और डा० मुंजे दोनों ही कुछ ठंडे 
हो रहे हैं । सिकख नहीं मानते, पंडितजी कुछ हृद्ता- 
पूर्वक नहीं कहते | कार्बेट की स्कीम है कि अम्बाला 
डिबीजन प्रजाब सं नकाल लिया जाये, जिसका पारं- 
णाम होता है. कि पंजाब में हिन्दू प्रति सैंकड़े प्राय: 
२२, सिक्ख १४, मुसलमान ६३ रह जाते हैं | मुसलः 
मान शायद इस स्कीम को संयुक्त चुनाव के साथ 
और घिना अलग “कुर्सी” रखबाये मान लें। पर 
भाड़ा वेसे-का-वैसा ही है । महात्माजी को यह 
स्कीम पसन्द आयी हे और शायद इसीका सिलसिला 
अब चलेगा | आज रात को और दोपहर को भी 
सुसलमानों से महात्माजी बागे करेगे । 
नरेशों का हाल भी बुरा हे । संशय से भरे पड़े 
हैँ । उनसे भी अलग वाते होंगी । 
होर से फिर महात्माजी कल मिले | जितना ज्यादा 
मिलते हैं, उतना ही उससे उनका प्रेम बढ़ता जा रहा 
७ सतानवे 


|} 


| 
| 
| 
| 


हे, हालाँकि दोनों उत्तर-दक्षिण हैं। परसों होर ने 
भरी सभा में कह दिया कि फ़ौज हम हर्गिज नहीं 
देंगे। उसपर महात्माजी ने कहा, शाबाश | स्पष्ट-वक्ता 
हो तो ऐसा हो। कल होर ने पूछा, मैंने आपको 
नाराज तो नहीं किया ? महात्माजी ने कहा, “नाराज़ 
नहीं, तुमने मुझे राजी किया;-क्योंकि मुझे पता लग 
गया कि तुम ईमानदार हो, लल्लो-चप्पो नहीं करते। 
किन्तु में यह कहना चाहता हूँ कि मुझे अव यहाँ क्यों 
वेठा tral है ? मुके भेज दो ।” होर ने कहा है कि 
“इतनी जल्दी न करें, मैं .अगले सप्ताह में स्पष्ट कर 
दूँगा कि हम कहाँतक जाने को तेयार हें । आपने 
तो कोई बात छिपा नहीं रक्‍खी । में भी कोई बात 
छिपाके नहीं रखूँगा।” 

महात्माजी कहते थे कि यह आदमी तो सोना È 
और इसीसे मेरा काम बनेगा | सप्रू वगैरा तो सिर 
कूटते हैं कि यह राक्षस कहाँसे आगया ! उनकी दृष्टि 
में वेन अच्छा था इनके लिए होर अच्छा हे । मुके 
मालूम होता है, इतनी जल्दी महात्माजी को नहीं 
भेजेंगे, किन्तु महात्माजी जो चाहते है सो नहीं 
मिलेगा । मेरा तो अभी भी वही खयाल है कि दस 
आने मिलेंगे; छः आने के लिए युद्ध होगा। 


अठानवे 

२२ अक्तूबर, !३१ 
ल्न्द्न 

आर० टी० सी० के काये में तो कोई उन्नति नहीं 
हुई है । दिन-दिन स्पष्ट होता जाता हे कि कुछ होने 
का नहीं । हिन्दू-मुस्लिम वेमनस्य वना हुआ है. और 
इसको यहाँ काफ़ी तूल दे दिया गया है । प्रायः यही 
कहा जाता हे कि जब तुम आपस में ही समभोता 
नहीं कर सकते, तो हम क्या करें? महात्माजी को 
कितने ही लोग उलहना देते हैँ कि आप समभोता 
क्यों न कर लें, किन्तु महात्माजी न तो मुसलमानों 
की नीयत साफ़ देखते हैं, न हिंन्दू-सभा का उत्साह 
पाते हें. । इसलिए कुछ अवहेलना-सी कर रहे हैं। 
ह मुसलमान इनकी राष्ट्रीय मांगों को स्वीकार कर लें 
और अन्य छोटी-छोटी दलबन्दियों का साथ न दें 
तो समभौता कर लें--या तो हिन्दू-सभावाले कारः 
बेट की या अन्य किसी स्वीकार करने लायक़् स्कीम 

का समर्थन करें तो समझौता हो | 


निन्यानवे 

| बेन्थल से भी कोई नई वात नहीं हुयी । जो पहले 
हो की, उसीका पिष्टपेपण जारी है । वह भी सम- 
अता है कि हम कमजोर हैं; इसलिए प्रगति धीमी हे। 

होर से महात्माजी की फिर वाते हुई, किन्तु 
| अबतक कोई नतीजा नहीं निकला। होर ने वादा 
| किया कि अगले हफ्ते स्पष्ट बतायेग[ कि सरकार 
| कहाँतक जा सकती है? महात्माजी कुछ अधीर 


और उतावले-से होने लगे हैं, क्योंकि उनको 

समय की बरबादी अखरती है । इर्विन ने कहा था 

कि कोई भी महत्त्वपूर्ण कदम रखने से पहले पूछ 

| लेना । कल इर्बिन से मिलकर महात्माजी ने कह दिया 

कि अब मैं यहाँसे भागनेवाला हूँ और एक-दो दिन 

| में ही गोली चला दूंगा । इविंन ने कहा, ऐसा नहीं 

J हो सकता । अभी तो पाव में 'पूणी' भी नहीं कती । 

| इसके माने यह भी हो सकते हैं कि कुछ आशा है | 

चुनाव की धूम के मारे यहाँ लोग व्यस्त हें । इनकी A 
क्या स्थिति रहेगी, सो भी इन्हें पता नहीं | इसलिए | 
२७ ता० को अपना तलपट बाँधकर बातें करेंगे । इस 

समय तो चाल यह है कि कान्फरस को तो बर्खास्त करें 

और एक नया कमीशन हिन्दुस्तान भेज दें । अकबर 

ने कहा था कि “खींचो न कमानों को न तलवार निकालो, 

| à 

| | 

A तोप मुक़ाबिल हो तब अख़बार निकालों ।” sat 
का यह हाल हे कि 'गर सामान वगलें झांकने का है 
तो कमीशन बैठा दो। बस यही चाल है, मगर 
महात्माजी माननेवाले नहीं हैं । होर सममाने की 
कोशिश करता है, पर महात्माजी सिर हिलाते हैं । 
मेरा ऐसा खयाल हे कि यह नहीं मानेंगे तो वे 
कुछ आगे बढेंगे, पर अधिक आशा नहीं है। महात्माजी 
स्वयं समभौते के पक्ष में हैं, पर समभौता हो तो 
किससे ९ कल कहते थे कि शायद हिन्दुस्तान पहुँचते- 
पहुँचते लड़ाई छिंढ़ जाये । मुझे ऐसा मालूम होता 
है कि ऐन मौके पर कोई घटना घट जायेगी-- 
हालाँकि अभी तो कोई अच्छी सूरत नज़र नहीं 
आती । 

साथ ही यह जान लेना चाहिए कि यहाँ आने से 
हमें काफ़ी लाभ हुआ है । महात्माजी की मैत्री तो दूब 
की तरह फैलती है । शहर के सेठों से कल सुना कि 
लोगों पर प्रभाव पड़ा है । कहते हैँ, गांधी आदमी 
तो अच्छा है। परसों यहाँकी ठाकरों और सेठों की 
सम्मिलित सभा में गांधीजी को बुलाया था। सारी 
राणखम्माण मौजूद थी । उनका असर अच्छा हुआ। 
बीज बोया गया है और फिर लड़ाई छिड़ी तो यहाँ 


एक सौ एक 


HN जि 


a] 


के बहुत लोग सहानुभूति जतानेवाले होंगे । 

इंडिया आफिस का शास्त्राथे समाप्त हो गया | 
गांधीजी ने अपना निर्णय हमारे पक्ष में दे दिया | 
गांधीजी इस मसले को छोड़ना नही चाहते हैं । होर 
से कहनेवाले हैं कि तुम मुझे नहीं समझा सके । या 
तो मेरा सन्तोष करो, नहीं तो में अपनी राय तुम्हारे 
ख़िलाफ़ दूँगा । 

चित्र उतारनेवाले, मूर्ति गढ्नेवाले, हस्ताक्षर 
करानेवाले और वक्तव्य लेनेवाले गांधीजी के पास 
उसी रफ़्तार से आ रहे हैं । मुलाक्रातों का ताता भी 
जारी है। बही धूमधाम है । खाली 'स्वराज' नहीं 
मिला है। 

यहाँ सर्दी ४३ डिगरी तक पहुँची है। अभी तो 
नवम्बर आना बाक़ी है। 

गांधीजी को काम इतना रहता है कि रात को १ 
बजे सोते हे--४ बजे उठ जाते हैं | एक दिन कहते 
थे, पता नहीं किस दिन बीमार पड़ जाऊँ। सोने को 
समय मिले तो फिर कोई चिन्ता नहीं । कपड़े उतने 
ही चलते हैँ । कम्वल बढ़ाने को कहा तो कहते हैं, 
निभ जाती हे | पंडितजी को तो जाड़ा ज्यादा सता 
रहा हे । कपड़े भी यहाँ नये खरीदे हैं स्वास्थ्य उनका 
एक सौ दो 

अच्छा नहीं हे | मानसिक पीड़ा भी तो है । इस समय 
उनकी यह. स्थिति है कि न गांधीजी को छोड़ना 
चाहते हैं; न मुँजे और नरेन्द्रनाथ को ही। 
p 
y> 
एक सौ तीन 

२३ अक्तूबर, ३१ 
ल्न्द्न 


a 


कल कुछ विशिष्ट लोगों से बातचीत हुई । कहते 
श्रे कि गांधीजी का प्रभाव अच्छा पड़ा है । इनकी 
सलाह थी कि यहाँ के सेठों को हम सममा सके तो 
काम बहुत-कुछ आगे बढ़ सके। ऐसे कुछ सेठों से 
मिलने का प्रबन्ध कर रहा हूँ । कल सर पुरुषोत्तमदास 
की लेटन से बातचीत हुई थी। यह “अर्थ-शास्त्री” 
(इकनामिस्ट) नामक पत्र का सम्पादक है और 
“साइमन कमीशन? का आर्थिक विषयों में सलाहकार 
बनकर हिन्दुस्तान गया था, उसने कहा कि हिन्दू 
मुस्लिम-ंगड़े को एक पंचायत के हवाले कर देंगे । ह 


एक सौ चार 

ES] 


राजनैतिक परिस्थिति ज्यों-की-त्यों है । कोई खास 

बात नहीं हुई है.। पर हम लोग बिल्कुल निराश नहीं हुए 

हैं । इसमें सन्देह नहीं कि कन्जवेटिव पार्टी को छुनाव 

में आशातीत सफलता प्राप्त हुई हे. । इस तृफ़ाने- 

बदतमीजी में मजदूर-दल तो उड़ गया- यह समझना 

चाहिए | पर सरकार भी सुख की नीद नहीं सो 

सकती । इस समय पालेमेण्ट में उसका विरोध 

नाममात्र को रह गया है । यहः उसके लिए उतनी 

खुशी की बात नहीं है । विरोधी साथ भले ही न दें, 

P पर उनसे उपकार तो होता ही है । समालोचना सीधी 

राह पर रखने का एक साधन है. | सरकार का जबदेस्त 

विरोध हो तो बह भयङ्कर भूलों से बहुत-झुछ बच 

सकती है । इस समय यह बात नहीं है, इससे सरकार 

को भी चिन्ता होने लगी हे । कुछ लोगों का खयाल { 
है कि यह ज्यादा समय तक न टिक सकेगी , मेरी 
एक सौ पाँच 


CC-O. Gurukul Kangri Collection, Haridwar. Digitized By Siddhanta eGangotri Gyaan Kosha 


HDD MM < 


a) 


अपनी राय दूसरी है । इतना में निश्चयपूर्वक कह 
सकता हूँ कि थोड़े ही समय में यह सरकार अपनी 
लोकप्रियता से हाथ थो वेठेगी । परिस्थिति इतनी 
खराब है कि उसे सुधारना कोई आसान काम नहीं । 
यह भी याद रखने की बात है कि मजदूर दलवाले 
हार जाने पर भी एक तिहाई--क़रीब ७,०००,००० 
--बोट पा चुके हैं । इसका अर्थ यह हुआ कि मजदूर- 
दल के साम्यवाद का समर्थन करनेवाले इस सुल्क में 
७० लाख आदमी मौजूद हैं । ये लोग चुप रहने के 
नहीं । रोटी-दालबालों को इसकी गहरी चिन्ता है. 
और मेरा खयाल है कि सरकार हर काम में फँक 
फूँककर क़दम रक्खेगी और जहाँतक सम्भव होगा 
सबको सन्तुष्ट करने की चेष्टा करेगी । 

हिन्दुस्तान के वारे में उनकी यह नीयत जरूर हे 
कि, जहाँ तक हो सके, कम दिया जाये-पर कान्फ़ेस 
टूट जाये, ag उनकी इच्छा नहीं जान पड़ती । फ़ौज 
को अपनी मुट्ठी में रखना चाहते हें । आर्थिक 
भामलों में भी कुछ अधिकार चाहते हैं। गांधीजी 
यह चेष्टा कर रहे हें कि हम लोगों की एक राय हो 
जाये । हिन्दू-सुसलमानों के बीच सममौता कराने 
के प्रयत्न में बह निरन्तर हैं ही, सप्रू और दूसरों के 
एक सौ छः 

बीच राजनेतिक एकता 1 की भी कोशिश कर 
रहे हैं । समझौते के लिए वह कांग्रेस की मांग से 
कम लेने को भी तेयार हैं-बशते कि कांग्रेस की 
कार्यकारिणी को यह मंजर हो। उन्हें सफलता होगी या 
नहीं, यह मैं नहीं कह सकता । इतनी सफलता उन्हें 
ज़रूर हुई है. कि सब लोग उन्हें समझदार मानने 
लगे हैं। 
बेन्थल से जो बातचीत चली थी, वह बीच में 
रुक गयी थी । शायद उन लोगों ने हमारी कठिनाइयों 
को देखकर उनसे फ़ायदा उठाना चाहा था । पर 
उसका सिलसिला फिर शुरू होनेवाला हे.। कल रात 
को बेन्थल से मेरी बातचीत हुई । उसने कहा कि 
हम लोग सचमुच समभोता कर लेना चाहते हैं. | बस 
इस तरह कुछ-न-कुछ काम रोज हो रहा है । इंडिया 
आफ़िसवालों को और यहाँके सेठों को समभाने- 
बुझाने की कोशिश में हम लोग लगे हुए हैं । काम 
को आपस में बाँट लिया है । सर पुरुषोत्तमदास के 
साथ में तो आर्थिक विषयों की विवेचना में लगा 
हुआ हूँ | वेन्थल मुझसे कह रहा था कि जबतक हम 
लोगों का किश के साथ कुछ समभौता नहीं हो जाता 
तबतक कुछ होने-जाने का नहीं । किरा इंडिया आफ़िस 
एक सौ सात 

में अर्धै-विभाग का मंत्री हे. । बेन्थल की बातचीत से 
से तो जान पड़ा कि वह हम लोगों के सहयोग का 
बड़ा इच्छुक है । वात दरअसल यह है कि इन 
लोगों को भय है कि बिना हम लोगों के सहयोग के 
एक्सचेंज और करेन्सी के पाँव मजवूती से जम नहीं 
सकते । मैंने उससे कहा कि सहयोग देने के लिए में 
हर घड़ी तैयार हूँ। अगले सप्ताह में यहोंके अर्थः 
masi ओर इंडिया आफिसवालों से बहुतः 
बातचीत होने का रंग दीखता है । 

अगर कान्फ्रेंस टूटी नहीं तो नवम्बर के अन्ततक 
काम रहेगा ! बाहर से तो यही जान पड़ता है कि हम 
लोग आगे नहीं बढ़े हैं, पर भीतर-ही-भीतर छुछ-न- 
कुछ प्रयति होती जा रही ओर काम--धीरे-धीरे ही 
सही--चनता जा रहा है । अगर कान्फेंस टूट भी गयी 
तो इतना तो लाभ जरूर होगा कि इस बार हम- 
लोग जो मंजिल तय कर लेंगे, उसे फिर तय करना 
न पडेगा । 

गांधीजी आजकल २४ में ३ घंटे से ज्यादा नहीं 
सोते । काम-पर-काम आता ही जाता है.। कहते थे कि 
में रोज कम-से-कम ८ घंटे सोना चाहता हूँ, पर तीन 

ज्यादा समय नहीं मिलता। आरं० टी० सी० की 

एक सौ आठ 

4 की मीटिंग में बेठे-बेंठ कपकी लेते हैं। 
सप्राह के अन्त में लन्दन से कहीं बाहर चले जाते 
हें । कभी किसी पादरी के यहाँ, कभी किसी भावुक 
या ईश्वर-भक्त के यहाँ ठहर जाते हें । चित्र लेनेवालों 
और मूर्ति बनानेवालों की संख्या घट चली है, 
क्योंकि बहुतों की तृप्ति हो चुकी | अभीतक गांधीजी 
ने कपड़ा-लत्ता उतना ही रक्खा है । मुझे आश्चर्य 
होता हे कि यहाँकी सर्दी वह कैसे बर्दाश्त कर 


लेते हैं । 


एक सी नो 

३० अक्तूबर, › ३१ 


लन्दन 


कल इंडिया आफिस में एक्सचेंज के सम्बन्ध में 
फिर कान्मेस बेठी । व्लेकेट और स्ट्राकोश दोनों ही 
मौजूद थे | अपनी ओर से सर पुरुषोत्तमदास, गांधीं- 
जी, अध्यापक शाह, जोशी और मैं था। छोटी सभा 
होने के कारण इसे विशेष सफलता प्राप्त हुई । लोगों 
ने दिल खोलकर बातें कीं । स्ट्राकोश ने बही पुराना 
राग अलापना शुरू किया, पर व्लेकेट ने बड़ी खूबी 
से उसे निरूतर-सा कर दिया | हम लोगों को इसपर 
आश्चयं हुआ और सन्तोष भी | ब्लेकेट ने कहा कि 
हिन्दुस्तान के लिए इस समय चीजों का दाम बढ़ना 
बहुत हितकर है. और में चाहता हूँ कि वह दाम 
फीसदी ४० तक बढ़ चले । हाँ वह यह्‌ न वता सका 
कि दाम कैसे बढ़ाया जाय ! मैंने कहा कि रुपये को 
फिलहाल अपनी राह जाने दो और जब रिजवे में 
काफ़ी सोना इकट्रा हो जाये; तब १ शिलिङ्ग पर इसे 
एक सौ दस 


ke 


b दो | वह इससे सहमत न हो सका। मैंने गांधीजी 
से कहा कि आप अब इनसे एकान्त में बातें करें । मैने 
स्ट्राकोश को भोजन के लिए अगले मंगलवार 
(३ नवम्बर ) को निमंत्रित किया है । ब्लेकेट को भी 
बुलानेवाला हूँ. । व्लेकेट 'बेंक aa इंग्लेण्ड' का 
डाइरेक्टर है और वह चाहता है कि इं्लेएड में दाम 
फीसदी ३४ वढ जाये | कल वेन्थल से फिर बातें 
हुई | उसने कहा कि अर्थ-बिभाग की देख-रेख के 
लिए एक कोंसिल बना दी जाय । हम लोग सहमत 
नहीं हुए। पर इससे जान पड़ता है कि वह अभीतक 
सीधी राह पर नहीं आया है । 


एक सौ ग्यारह 

लन्दर्न f 
होर विधान-निर्माण-परिषद्‌ के काम में ज्यादा 
दिलचस्पी लेने लगा है । एक सप्राह में परिस्थिति. 
बहुत कुछ स्पष्ट हो जायेगी । 
गांधीजी इन लोगों कीं अबहेलना कर मुसलमानों 
से समझौता कर उनकी तीन शर्तें हें: 
( १ ) सममभौता कांग्रेस को मंजूर हो। | 
= (२) राष्ट्रवादी मुसलमान और सिख भी h 
| उसे मंजूर करें । 
(३) मुसलमान उनकी प्रत्येक राष्ट्रीय माँग 
का समर्थन करने को तैयार हों । 
गांधीजी का यह भी कहना हे कि अछूत, यूरो- 
पियन, ऐंग्लो-इंडियन और देशी ईसाई--इनको प्रथक्‌ 
निर्वाचन का अधिकार न दिया जाये | मुसलमान न 
तो इसका समर्थन करते हैं, न उनकी दूसरी राष्ट्रीय 
माँगों का । इसलिए गांधीजी इस प्रश्न की ओर विशेष 


एक सौ बारह 

4 नहीं दे रहे हैं । बह जानते हैं कि उनकी ताक़त 
क्या है । उन्हें अच्छी तरह मालूम है कि मुसलमानों 
को उनसे जितना मिल सकता है, उत्तना सरकार या 
पंचायत से नहीं । उनका विश्वास है कि आज या कल 
f मुसलमानों को उनके पास जाना ही होगा | सरकार 
से तो उन्होंने कह दिया है कि तुम जजों से इसका 
फ़ैसला करा लो--पर मुसलमानों को यह मंजूर नहीं 
है। मालूम नहीं, सरकार कया करेगी । 
अपने कुछ हिन्दू नेताओं से मेरी शिकायत हे 
कि उन्होंने गांधीजी के हाथ में इस मामले को 
न छोड़कर इस आक्षेप के लिए गुज्ञाइश कर दी कि 
न तो मुसलमान उनका नेतृत्व स्वीकार करते हैं, 
न्दू; फिर महात्मा प्रतिनिधि हें तो किनके ? अगर 
हम लोगों ने एकमत हो कर यह कह दिया होता कि 
“गांधीजी जो कुछ करेंगे हमें स्वीकार होगा? तो हिन्दू: 
’ मुस्लिम-समस्या हल होती या नहीं, यह दूसरी बात 
है, पर इसमें सन्देह नहीं कि इससे हमारी ताकत 
कहीं बढ़ जाती और हम आज दुनिया की निगाह, 
में कहीं ऊँचे होते। इन लोगों की दलील की तह 


में जो भयंकर कमजोरी है, ये देखने में 
असमर्थ हैं. । 
ध एक सौ तेरह 

गांधीजी प्रधान-मंत्री से मिले। कोई खास नतीजा 
न निकला । परिस्थिति न तो आशाजनक है, न 
निराशाजनक | 


एक सौ चौदह 

Pl नवम्बर, '३१ 

लन्द्न 
इस सप्ताह महात्माजी ने मैकडानल्ड, होर 
आर बाल्डविन से बातें कीं। बातों का नतीजा यह 
निकला हे कि आगामी मंगल और बुध को मंत्रिमंडल 
भारत के विधान के सम्बन्ध में विचार करके अपने 
fala पर पहुँचेगा | बुध या बृहस्पति को वह अल्प 
संख्यक-दल-परिषद्‌ या विधान-निर्माण-परिषद्‌ की 
बैठक बुलावेगा और प्रधान-मंत्री अपनी राय खुल्लम- 
खुल्ला जाहिर कर देगा । उसके बाद उसे हम चाहे 
स्वीकार करें या अस्वीकार करें या उसपर बहस 
, करें । यह भी आशा दुराशा नहीं हे कि बहस में हम 
और रद्दोबदल कर दें, पर यह कठिन ही मालूम होता 
है । हिन्दू-मुस्लिम-समस्या भी किस तरह हल हो, 
इसका निर्णय प्रधान-मंत्री दे देगा। इसलिए यह कहा 
जा सकता है कि आगार्मी सप्ताह में हमारा भविष्य 
नक्की हो जायेगा । शायद २०-२४ नवम्बर तक हम 

एक सौ पन्द्रह 

यहाँ से कूच कर जायें | क्या होगा, यह कहना तो 
आसान नहीं है, किन्तु गत aa से ज्यादा आगे 
न वढू गे, यह स्पष्ट मालूम होता हे । यह भी चाल हे 
कि प्रान्तों को अभी से स्वातंत्र्य दे दें और केन्द्र के 
विधान को खटाई में डाल दें। किन्तु हम लोगों ने एक- 
मत से निर्णय कर लिया है कि इसे कभी स्वीकार 
नहीं करना । यह चाल मुसलमान और अंग्रेज मिल- 
कर रहे हैं, जिससे भविष्य में पंजाब वरावर चिल्लाता 
रहे कि हमें केन्द्रीय स्वराज नहीं चाहिए और इस 
तरह विलम्ब होता रहे । 

महात्माजी साप्ताहिक विश्राम के लिए दो दिन 
(शनि और रवि) बाहर जाते हें । अबकी बार पर्य्ये- 
टन आक्सफ़ोडे की ओर होगा । साथ में प्रधान-मंत्री 
का लड़का, लाडे लोथियन, अध्यापक गिलवर्ट मरे 
आदि प्रतिष्ठित व्यक्ति रहेंगे और दो दिन आपस में 
बातें होती रहेंगी। 

कल महात्माजीं ने कुछ स्वयंभू नेताओं से कहा 
कि “मैंने तो प्रधान-मंत्री से कह दिया है कि ये लोग 
तो तुम्हारे मेहमान हैं । यदि ये प्रतिनिधि बनने का 
दावा करें, तो इन्हें हुनाव से आने दो। देखो, 
इन्हें कितने वोट मिलते हैं और ah कितने 


एक सौ सोलह. 

= मिलते हें ।” महात्माजी की इस तरह बातें 
करने की आदत नहीं हे । यह घटना प्रकट करती 
हे कि इन लोगों ने उन्हें केसी ठेस पहुँचायी हे । 
कल मैंने कहा. कि यह स्थिति अत्यन्त भयंकर है 
कि साम्प्रदायिक संस्थाये कांग्रेस की देवराणी-जेठाणी 
बनने की कोशिश करें | स्वराज के लिए लड़ाई तो 
लड़े कांग्रेस, और यहाँ आने पर ऐसे लोग कूद-कूदके 
कहें कि हिन्दुओं के प्रतिनिधि हम हैं, महात्माजी 
नहीं | फिर तो सहज ही प्रश्न उठता हे कि आखिर 
महात्माजी किसके प्रतिनिधि हैं? इन. लोगों ने 
संग्राम में तो कोई स्वार्थत्याग किया नहीं, अब टांग 
अड़ाने को और महात्माजी की तौहीन करने को 
यहाँ भी पहुँच गये । महात्माजी ने कहा कि “मेरी 
दवा तो हिन्दूसमाज को प्रिय नहीं, वह समझता भी 
नहीं कि मेरी दवा क्या है | गुण्डेपन की दवा गुएडा- 
पन है, ऐसा ही वह मानता हे । ऐसी हालत में जब- 
तक हिन्दू मेरी दवा का मर्म न समो, हिन्दूसभा को 
अपने क़ब्ज़े में करना में झुनासिब नहीं समभता ।” 
मैं तो यह कहूँगा कि हिन्दूसभा को चाहिए कि वह 
हिन्दुओं को मज़बूत बनाये; रीति-रस्म, अछूत- 
पन में सुधार करे, शिक्षा-दीक्षा का प्रबन्ध करे, किन्तु 

राजनीति में कांग्रेस की प्रतिस्पर्धा करना भयंकर 
मालूम होता है। आखिर कांग्रेस ने लुटा क्या दिया ९ 
महात्माजी के आत्मसमर्पेण” का भी तो नतींजा देख 
लेना चाहिए। 

बाल्डविन ने तो महात्माजी से साफ़ ही कह दिया 
कि आप चाहते हैं. सो आपको नहीं मिलेगा । मैंने 
महात्माजीं से कहा कि यदि आठ आने सी मिलेंगे 
तो आपके बल पर - इसलिए आप यहाँ से हर्गिज न 
मागें । महात्माजी ने कहः--“में जानता हूँ। भागेंगा 
नहीं ।? उनकी चाल यह है कि कम मिले तो स्वीकार 
नहीं करना। जितना खेंच सकें,उतना खींचकर कह देना 
कि जो कुछ तुम दे रहे हो, वह मुझे तो स्वीकार नहीं है। 

काश्मीर के सम्बन्ध में यहाँ बड़े जोरों से मुसल- 
मानों का पक्ष है।यह ध्यान रहे कि देना न इन्हें 
| हिन्दुओं को है, न मुसलमानों को--किन्तु पीठ उनकी 
ठोंकते हें और हमसे लड़ाते हैं । 

रात को एक भोज में मुझे निमंत्रण था। एक 
पुलिस अफ़सर, जो कभी हिन्दुस्तान में था, बगल में 
HST था। एक ओर पोलिटिकल महकमे का एक उच्च 
सरकारी अफ़सर घेठा था। दोनों sia थे | 
पुलिसवाले ने कहा कि “हिन्दू-मुस्लिम-भंगड़ा तो 

फैलाया हुआ है, मैंने खुद देखा है. कि आज भी गाँवों 
में यह समस्या नहीं है ।” उसने gh एक क्रिस्सा 
सुनाया । सरहद से तीन दिन के रास्ते पर एक क्रिले 
में इनकी फ़ौज थी । एक बनिया रसद देता था। 
उसके मर जाने पर इनकी फ़ौज के मुसलमान सिंपा- 
हियों ने कहा कि इसे हिन्दुस्तान जलाने को भेजना 
चाहिए | अफसर ने कहा फि--तीन दिन का रास्ता 
है, कहाँ भेजेंगे ? यहाँ गाड़ दो । किन्तु मुसलमानों 
को यह पसन्द न आया । आखिर उन्होंने अपने खर्चे 
से लकड़ी जुटाई, उसकी अर्थी सचाई और बैड बजाते 
स्मशान में ले गये । अफ़सर मुझसे कहता था कि कई 
सिपाही तो रोते थे। उसने मुझसे पूछा-व्रताओ, 
हिन्दू-सुस्लिम-समस्या कहाँ है 0 मैंने कहा कि क्या 
चताउँ, तुमने ही फैलाई है। बगल के पोलिटिकल 
महकमेवाले अफ़सर ने एक मुस्लिम नेता की ओर, जो 
भोज में शरीक था, इशारा करके कहा कि कश्मीर 
की आधी आँधी इस शख्स ने उठाई है । बात यह हे 
कि यह भी करतूत सरकार की ही है। अफ़सर जानते 
हैं, सब लोग जानते हैं--फिर भी हमारे आदमी 

अन्धे हँ | aga की माँग का महात्माजी विरोध 
करते हें । कहते हैं कि में इनको कैसे अलग कर दूँ 0 

६ नवम्बर, '३१ | 
कल गांधीजी और हम सवलोग सम्राट के 
मेहमान थे । हम सब क़रीब ४०० थे। कितने लोग 
तो देशी पोशाक में थे । मैं तो देशी पोशाक ले ही 
नहीं आया था, इसलिए “चिमनी” हेट ओढ़कर ही 
गया था | महल में बिजली की चकाचोंध--आर 
काली पोशाकवालों के बीच गांधीजी नंगे पॉच और 
चहर ओढे ऐसे मालूम होते थे जैसे अमावस्या में 
if चन्द्रमा। सम्राट और सम्राज्ञी सिंहासन-भवन में एक 
तरफ़ खड़े हो गये और हम लोग अभिवादन करते 
हुए सामने से निकल गये | सब लोग अभिवादन 
कर छुके, तव सम्राट और सम्राज्ञी ने छुने हुए लोगों 
को बुला-बुलाके बातें करना शुरू किया । पहले 
हैदरावाद का मंत्री, फिर मैसूर, फिर बड़ौदे का 
मंत्री। इसके बाद गांधीजी बुलाये गये । खड़े-खड़े 

क़रीब सात मिनिट बातें हुई | 

बातचीत में प्रधान भाग सम्राट्‌ का ही था। 
गांधीजी हँसते जाते थे, बोले बहुत कम । सारांश 

सुनने में यह आया: 
सम्राट ने कहा कि “मैं आपको अच्छी तरह 
जानता हूँ । जव मैं युवराज की हैसियत से दक्षिण 
अफ्रीका गया था, तव आपने भारतीय प्रजा की ओर 
से मुझे सम्मानपत्र प्रदान किया था । जुलू:संग्राम में 
भी आपने सहायता पहुँचाई | उसके बाद महासमर 
में आपने और आपकी धर्मपत्नी ने बड़ी सहायता 
की । अफ़सोस की बात है कि उसके वाद आपका 
रुख बदल गया और आपने सत्याग्रह इख्तियार 
किया | आप जानते हैं. कि सरकार फे लिए अपनी 
हुकूमत क्रायम रखना ज़रूरी हे शासन तो आखिर 
करना ही पड़ता है ।” गांधीजी ने कहा कि, श्रीमान्‌ 
के पास इतना समय नहीं और में प्रत्युत्तर देना भी 
नहीं चाहता । सम्राट, ने कहा, ठीक हैः किन्तु शासन 
तो करना ही पड़ता है । फिर उन्होंने बंगाल की 
बमबाज़ी का जिक्र किया और कहा कि यह बहुत 
बुरी चीज़ है, इससे कोई लाभ नहीं हो सकता। 
गांधीजी ने कहा कि में उसे रोकने की भरपूर चेष्टा 
करता रहता हूँ । फिर सम्राट ने पूछा-मैंने सुना है 
एक सौ इक्कीस 


CC-0. Gurukul Kangri Collection, Haridwar. Digitized By Siddhanta eGangotri Gyaan Kosha 


"— ad i S 


कि आप वच्चों को खूब प्यार करते हें, यह सच है ९ 
गांधीजी ने कहा कि मैं बच्चों के बीच ही रहता हूँ । 
गांधीजी का सम्राट से मिलना राष्ट्रीयता की 
बिजय है । यह पहला मौका है कि इस तरह एक 
Tea मनुष्य और साथ में महादेवभाई गांधी 
टोपी पहने सम्राट से मिले । साथ ही, इससे अंग्रेज- 
जाति की भी एक खूवी का पता चलता है । अंग्रेज 
वनिये हैं, स्वभाव से ही संग्रामप्रिय नहीं । प्रिन्स 
IA वेल्स की गांधीजी ने अवज्ञा' की, तो भी 
सम्राट्‌ उनसे सौजन्यपूर्वक मिले । राजपूतों के 
इतिहास में और ही प्रकार के उदाहरण मिलेंगे । 
महाराणा उदयपुर ने अलवर-नरेश को कभी 
“महाराज” कहके सम्बोधित नहीं किया। “अलवर 
ठाकुर साहब” ही कहते रहे । अंग्रेज़ सरकार ने तोपों 
की सलामी दी-हिज़ हाइनेस तक कहा--मरते 
समय महाराज जयपुर ने ढिलाई कर दी--मगर 
राणा अकड़े ही रहे । 
“नानक' नन्हे हवे रहो जैसे नन्ही दूब । 
घास-पात जल जायेगे--दूब खूब को खूब ॥ 

हिन्दू-सुस्लिम-समस्या में कोई फेर नहीं पड़ा है! 
गांधीजी तो इस सम्बन्ध में बातें करने से भी इन्कार 
कर देते हैं । कोई बातें करने आता है, तो कह देते 
हें कि मेरे समय की बर्बादी न कीजिए । मुसलमानों 
ने चाहा भी कि फिर वात छेड; किन्तु गांधीजी ने 
कोई प्रोत्साहन नहीं दिया । वात यह हे कि मुसलमान 
आर सिक्खों को छोड़कर बाक़ी अंग्रेज, ईसाई) 
अधगोरे, अळूत, जमींदार; व्यापारी और मजदूर 
इनमें किसीको भी वह अलग कुर्सी” नहीं देना चाहते । 
मुसलमान दिखाने को तो अहूतों का पक्ष करते हैं 
किन्तु असल में अंग्रेज़ों को “सी? न मिले, यह 


कहने की किसीकी भी हिम्मत नहीं है । कोई अकूतों 


की सिफ्रारिश करने आता है, तो महात्माजी गरम 
हो जाते हें । और कह देते हैँ कि तुमको अछूतों कीं 
क्या खबर amat का मुखिया तो मैं हूँ। 

मुसलमान ५१ के बजाय ५० भी लेने को तैयार 
हैं, ऐसी हवा आती है। महात्माजी कहते हैं कि “५१ 
ही लो; किन्तु और किसीको कुछ नहीं मिलेगा । में 
भारतवर्ष का बँटवारा करने नहीं आया हूँ । 
मुसलमानों और सिक्खों को किसी तरह मैंने 
बरदाश्त कर लिया | अव और ज्यादा गु जाइश 
नहीं हे ।” मज़ा यह हे कि पाँच हिन्दू एक स्वर से 
अळूतों को सीट दिलाने के पक्ष में हें और अलग, 
मताधिकार भी । गोया हिन्दू-जाति का बँटबारा हो 
रहा हो । गत रविवार को आक्सफ़ोड में महात्माजी, 
ag लोथियन, मैकडानल्ड का वेटा, और इर्विन के 
प्रतिनिधि mes हुए । महात्माजी ने यह स्कीम दी 
. कि सच्चा प्रान्तीय स्वराज तो शीघ्र स्थापित कर दिया 
| जाये । केन्द्रीय स्वराज का विधान चाहे तैयार न हो; 
किन्तु रूप-रेखा अभी से घोषित कर दी जाये | 
प्रान्तीय परिषदों का नया चुनाव हो। और उन 
चुनिन्दा लोगों में से प्रान्तीय परिषदे अपने प्रतिनिधि 
नई गोलमेज परिषद्‌ के लिए मनोनीत करें और 

नई गोलमेज परिषद्‌ केन्द्रीय स्वराज के लिए 
घोषित रूपरेखा के अनुसार नया विधान तैयार 
करें। समू वगेरा इससे बड़ी घबड़ाहट में पड़े हें । 

इसलिए कि सरकार नामधारी स्वराज देकर 
केन्द्रीय स्वराज को ढील में डाल सकती है । उनकी 
यह्‌ आशंका सही भी है; क्योकि सरकार की नीति 
भी कुछ ऐसी ही है । और अब उन्हें गांधीजी का 
सहारा मिल गया। किन्तु गांधीजी कहते हैं कि 
“यदि वे आगे न बढ़े तो मुझे क्या डर है। मैं उनसे 
अच्छी तरह, लड़ लूँगा । तुम लोगों में आत्मविश्वास 
नहीं है, इसलिए तुम लोग ऐसी वाते करते हो।” 
गांधीजी इस गोलमेज परिषद्‌ से उकता गये हें । यह 
परिषद्‌ एक तरह से बावन भेष की टोली वन गई 
है । लोग अपना अलग-अलग स्वर निकालते रहते 
हैं। हिन्दुस्तान की तो किसीको भी नहीं सूझती । 
` आर० टी० सी० का मजमा ऐसा बन गया है, जैसे 
बीस बाजों में, अलग-अलग स्वर में, एक ही साथ 
भिन्न-भिन्न राग गाये जायें | गांधीजी की चाल में 
t एक तरह से दरदर्शिता हे सही; किन्तु इसका फल 
तभी हो सकता है जबकि हम लोग अपनी ताक़त 
बनाये रक्खें । इस सप्ताह में होर से वर्तालाप होने- 
बाला था, पर वह बीमार पड़ गया । आज महात्माजी 
आर होर के बीच वार्तालाप होगा । पंडितजी और 
प्रधान-मन्त्री के बीच कल बातें हुई थीं । उससे यह 
एक सौ पच्चीस 

आभास मिला कि केन्द्रीय स्वराज का तो केवल 
वादा कर देंगे और प्रान्तीय स्वराज की अभी से 
घोषणा करके आगामी अगस्त तक क़ानून पास 
करा देंगे | प्रधान-मन्त्री ने कहा कि आप लोग जब 
अपना भाड़ा तय नहीं कर सकते, तब हमसे क्या 
आशा कर सकते हैं | इर्बिन ने भी पुरुषोत्तमदास से 
कहा कि तुम्हारे झगड़े ने तुम्हारा काम बरबाद कर 
दिया । यह सही है, किन्तु यह भी हे कि कुछ लोग 
जो सरकार से खा गये हैं, अपना-अपना पक्ष जोर से 
खींचकर 'समभौता नहीं होने देते। और ऐसे-ऐसे 
खानेवाले लोग आज नेता बने वेठे हैं। अभी एक 
योजना और गढ़ी जा रही हे । मुसलमान, aga, 
अंग्रेज, अधगोरे, ईसाई--आपस में एक सन्धिपत्न 
तैयार कर रहे हैं। किन्तु इसमें भी अंग्रेज अपनी 
शक्ति क्रायम रखना चाहते हैं; इसीसे उनके बीच भी 
अभी तक कोई समझौता नहीं हुआ है । मुझे तो 
समभोता होने की आशा भी नहीं है । हमारे प्रधान 
जमाल मोहम्मद साहव बेचारे खूब दौड़-धूप करते हैं. 
और अपना सौजन्य भी साबित कर दिया है । वह 
कहते हैँ कि जिन्ना राष्ट्रवादी है, तुम्हारे पीछे मुसल- 
मानों से खूब लड़ता है । यह यहाँकी हालत है । 

एक सौ छब्बीस 

आज यहाँ आये क़रीब दो महीने हो गये और 
लोग एक तिल भी आगे नहीं वढे हैं । क्‍या होगा 
यह भी पता नहीं है । गोलमेज परिषद का यह दो 
महीने का इतिहास बड़ा दर्दनाक हे । हम लोग कितने 
निकम्मे हैं, यह लोगों ने यहाँ साबित कर दिया। 
ऐक्य तो हे ही नहीं। सव लोग अपना-अपना मान 
बढ़ाने की फिक्र में हैं | इस मर्ज से शायद ही कोई 
बचा हो । गांधीजी हमारे कप्तान हें और उन्हें सहा- 
यता पहुँचाना चाहिए, इसकी किसीको भी चिन्ता 
नहीं । इसका यही कारण है कि ये सब-के-सव सर- 
कार द्वारा मनोनीति किये गये हैं । यदि प्रजा द्वारा 
मनोनीति किये गये होते तो यह नौबत न आती। 
इर्विन-गांधी समझौते के समय जो दृष्य था, वह यहाँ 
देखने में नहीं 'आता। वल्लभ भाई,जवाहरलाल इत्यादि 
किसीने वाइसराय के घर की तरफ़ भी जाकर नहीं 
ताका, और सारा भार गांधीजी पर छोड़ दिया। यहाँ 
यह हालत है कि गांधीजी प्रधान मंत्री से मिलते हैं 
तो उसके बाद ही मुसलमानों के नेता आया खाँ से 
मुलाक़ात होती हे । फिर अछूत नेता अम्बेडकर 
सिक्ख नेता उज्जलसिंह आदि से मुलाक़ात होती हे 
और नरमदल के नेता डाक्टर समू से। और इन 
एक सौ सत्ताइस 


मुलाक़ातों में सव लोग अपना अलग-अलग वक्तव्य 
देकर आते हैं । हमारी अनेकता ऐसी साबित हुई, 
जेसी पहले कभी नहीं हुई | त्रिटिश कूटिनीति की 
सोलहों आने विजय हुई है । सब वाते लिखने से तो 
अत्यन्त दुःख होता है, क्योंकि हमारे बढ़े नेताओं ने 
भी यहाँ अपने सम्मान के मोह-जाल में फँसकर 
एकता को कैसे नष्ट कर दिया हे इसका दुखदायी 
प्रदर्शन मिलता है । भविष्य में जब कभी समभौते 
की बात उठे तो पहली शते तो यह हो कि जो लोग 
मनोनीत हों, वे प्रजा द्वारा निर्वाचित हों--जिससे 
कम-से-कम, कांग्रेस का बहुमत आजावे और निर्वाचित 
लोग एक डोर में वँबे हुए हों | यहाँ तो यह हालत 
|| है कि नाइयों की बारात में सभी ठाकुर । 
आर्थिक प्रश्नों के सम्वन्ध में वेन्थल और हम 
लोग के बीच टूटी-फूटी बातें चली आ रही हैं। अभी 
तक वेक आँव इङ्गले ड के परिचालिकों से कोई वार्ता- | 
लाप नहीं हुआ; किन्तु बेन्थल और केटो ने सूचना 
दी है कि यहाँ के सेठ लोग हमारे आर्थिक क्षेत्र पर 
कोई अधिकार नहीं चाहते, वशर्ते कि हम उनसे रुपया 
उधार माँगने को न आयें । 


| एक सौ अट्टाइस 

कल होर से गांधीजी मिले। परिस्थिति बिलकुल 
स्पष्ट हो गई । प्रान्तीय-स्वराज को छोड़ और कुछ 
मिलनेवाला नहीं है । होर ने कहा कि बाक़ी बातों की 
जाँच-पड़ताल की जायेगी, फिर निश्चय किया जायेगा 
कि क्या करना चाहिए | गांधीजी ने कहा--इसका 
यह भी अर्थ हो सकता है कि जाँच-पड़ताल में २-३ 
साल लग जायें | ai, हो सकता है । 
गांधीजी बोले--और संभव है, अन्त में यह निश्चय 
हो कि कुछ भी न दिया जाय। उसने यह संभावना 
भी स्वीकार की | सो इस आर० टी० सी० का नतीजा 
यहः निकला | गांधीजी ने कहा--“बहुत खूब | हम 
एक दूसरे मित्रता रखते से हुए ही अलग हों--यही 
मेरी आन्तरिक इच्छा है ।” गांधीजी बहुत शीघ्र यहाँ 
से प्रस्थान करनेवाले हैँ--कहा जाता है, एक सप्ताह 
भीतर ही | तैयारी शुरू कर दी हे । 


a एक सौ उन्तीस 

आज अल्पसंख्यक-दल-परिषद्‌ की वैठक थी । 
प्रधान-मन्त्री ने कहा कि अगर इस प्रशन का निर्णय 
gan छोड़ना है, तो बाक्रायदा अपनी-अपनी 
स्वीकृति मुझे दे दो। उसने यह भी कहा कि 
विधान-निर्माण-परिषद की वेठक अगले सप्ताह 
होगी। यह किसलिए ? जव केन्द्रीय स्वराज की 
सम्भावना ही नहीं, तब इस परिषद्‌ का काम ही 
क्या है? कुछ लोगों को इससे आशा होती है कि होर 
ने जो कुछ कहा वह अन्तिम शब्द नहीं है--या कम- 
से-कम परिस्थिति उतनी निराशाजनक नहीं है । पर 
वास्तव में आशा के लिए गु्जाइश बहुत कम-शायद 
नहीं के बरावर-रह गई है । गत मई महीने में 
बिलिङ्गडन ने सप्र और जयकर से कुछ ऐसी ही बातें 
की थीं। कहा था कि फिलहाल प्रान्तीय स्वराज मिल 
जाये तो क्या बुरा है ? जो वात इतने दिनों से दिल 
में थी, वह अव निकलने लगी है । 

अब इर्विन भो कह रहा है. कि बात मेरे बस की 
नहीं-लोग यह कह रहे हैं कि जब वायकॉट बन्द 
नहीं हुआ, तत्र तुम्हारे और गांधी के बीच के 
समभौते का मूल्य क्या समका जाये ? 

अल्पसंख्यक दलों के बीच जिस समभौते की 
एक सौ तीस 

चर्चा थी उसका मसबिदा निकल गया | इसमें सिक्ख 


मिल नहीं हैं । हिन्दुस्तानी इसाइयों के यहाँ जो दो 
प्रतिनिधि हैं. उनमें डा० दत्त ने न तो इस बातचीत 
में ही कोई भाग लिया है न इसमें शरीक ही हुए हैं। 
इस समभोते में ऐसी बातें जरूर हैं, जिन पर आपत्ति 
की जा सकती है । पर यह केसे मान लिया जाये कि 
इसमें segi की गुझ्लाइश नहीं है ? भिन्न-भिन्न 
दलों के जो नेता बनकर यहाँ आये हें उनके लिए यह 
कलङ्क की बात रहेगी कि ऐसे महत्वपूर्ण अबसर पर 
भी वह अपनी संकीर्णता की तङ्ग गलियों को छोड़- 
कर राष्ट्रीयता की-एकता की--चौड़ी सड़क पर 
न आ सके। अफ़सोस | अगर विचारपूर्वक देखा 
जाये तो अल्पसंख्यक दलों की संयुक्त माँग भी इतनी 
भयङ्कर नहीं हे कि आपस में समभौता होने की 
आशा ही त्याग दी जाये । यूरोपियन जिनती कुर्सियाँ 
माँगते हैं. उतनी उन्हें नहीं मिल सकतीं। पर वह भी 
जानते हैं कि वह इससे कम के हक़दार हैं और कुछ 
कम कर देने पर भी वह सन्तुष्ट हो जायेंगे। अळछूतॉ 
से यह समझौता होना असम्भव नहीं दीखता कि तुम्हें 
इतनी कुर्सियाँ दे दी जायेंगी, पर तुम्हें संयुक्त निर्वा- 
चन स्वीकार करना होगा। ईसाई, ऐंग्लो-इणिडयन 
एक सौ इकत्तीस 

को भी कुछ-न-कुछ देना ही होगा । सवाल पंजाब 
और बंगाल का रह जाता है । अगर घड़ीभर के लिए 
मान लिया जाये कि मुसलमानों को ५१ फ़ीसदी मिल 
गया तो आखिर इससे कया हो जायगा 0 प्रलय उप- 
स्थित हो जायेगा ? ५०-५० पर सममोता हो सकता 
है। अगर यह कहा जाय कि मुसलमान और अंग्रेज 
मिलकर हर हालत में हिन्दू-सिक्ख से अधिक रहेंगे 
तो इसके ख़िलाफ़ यह दलील भी है कि मुसलमानों 
के सारे बोट एक ही ओर पड़ेंगे, यह मान लेने की 
कोई वजह नहीं है | राजनीतिज्ञता, दूरदर्शिता-इन 
गुणों को अपने शासकों में देखने की हमारे नेता 
प्रायः इच्छा प्रकट किया करते È | कम-से-कम इस 
MB पर इन्हें भी तो इन गुणों का परिचय देना 
चाहिए था। भारतवर्ष-जैसे देश का भविष्य गढने 
चले हैं, अपना-अपना हठ, दुराग्रह, तअस्सुब, तंग- 
दिली घड़ी भर के लिए भी छोड़ने को तैयार नहीं हैं । d 
ब्रिटिश कूटिनीति के लिए हमारे इन नेताओं ने 
सारा मार्ग बहुत ही सुगम और परिष्कृत कर दिया । 
अगर हमारी एकता होती तो उसकी ऐसी पूरी विजय 
कभी न होती | जिन महत्त्वपूर्ण प्रश्नों पर ब्रिटिश 
सरकार से, ब्रिटिश पूँजीपतियों से दरअसल बातचीत 
एक सौ बत्तीस 

करने के लिए यहाँ गाँधीजी की जरूरत थी, उनकी 
तो उनसे चर्चा ही नहीं की गयी । अपने शत्रुओं को 
यह जीत बहुत ही सस्ते दामों मिली | 


एक सौ तेतीस 

आशा की लता मुरभाकर फिर कुछ हरी हो 
चली है । अंग्रेज़ व्यापारी दौड़-धूप करने लगे हैं, 
अधिकारियों की ओर से भी चेष्टा हो रही है कि 
बातचीत का सिलसिला जारी रहे। कान्फ़ेन्स तोड़ 
देना आसान काम है-पर सभी सममते हैं. कि 
इसका नतीजा क्या होगा | जो बातचीत चल रही 
है, उसमें हमारे शत्रुओं की ओर कितनी सचाई है, 
कहना कठिन है । कान्मरेन्स टूटने की संभावना से वे 
कुछ लज्जित हुए हैं--कुछ भयभीत भी । शीघ्र ही 
स्पष्ट हो जायेगा कि बातचीत आगे बढाने में उनका 
वास्तविक उद्देश क्या था | 

वेन्थल कल आप-ही-आप मुझसे मिलने आया। 
कुछ चिन्तित-सा था | कहा कि फ़साद की जड़ होर 
हे, वही विरोध कर रहा है; पर हमने अपने दल की 
ओर से उसे लिखा है कि अगर कान्स टूट गयी-- 
एक सौ चौंतीस 

उसका उद्देश सिद्ध न हुआ - तो इसका परिणाम भय- 
ङ्कर होगा और हम लोग भी उसके लिए तैयार नहीं 
है। वेन्थल का कहना हे कि मन्त्रमंडल में होर प्रभाव- 
शाली ज़रूर, है, पर उसकी चलेगी नहीं । मैंने कहा 
कि तुम लोगों ने मुसलमानों और अछूतों के प्रतिः 
निधियों से इकरारनामा करके समस्या और भी 
जटिल कर दी है । उसने कहा कि हम लोगों ने कोई 
इक्करारनामा नहीं किया है । हमने तो एक तरह से दरः 
aa की हे कि हमारा यह हक़ है--हमें शासन- 
विधान में यह अधिकार मिलना चाहिए । जब मैंने 
कहा कि तुम लोगों को प्रतिनिधित्व का अधिकार 
दूसरे ढंग से भी मिल सकता है तव उसने कहा कि 
मुझे इसका रास्ता बताओ, हमलोग उसपर विचार 
करेंगे | मैंने कहा कि तुम पहले मुसलमानों को इस बात 
के लिए राजी करो कि हिन्दू-सुरिलम-सिक्ख प्रश्न को बे 
प्रधान-मन्त्री पर छोड़ दें । उसने कहा कि मुसलमान 
औरों को छोड़कर निपटारा कराने को कभी तैयार न 
होंगे । अन्त में यह तय हुआ कि बेन्थल और कार 
मेरे यहाँ महात्माजी से मिलें । रात को ६॥ बजे सब 
मिले। महात्माजी ने अंग्रेजों को कुसिंयां देने से साफ़ 
इन्कार किया । मैंने बहुत सममाया-बुकाया, पर वह 

एक सी पैंतीस 

टस-से-मस न हुए। मेरी राय है कि अगर समभौता हो 
सकता है तो इनको aka देकर भी कर लेना चाहिए, 
जिससे इनके द्वारा अपनेको सहायता मिल सके । पर 
महात्माजी का मत और है | बह आपस में समभौता 
करके यह तय कर देना चाहते हैं कि अमुक प्रान्त में 
अंग्रेजों को-संयुक्त निर्वाचन से-इतनी कुर्सियाँ मिला 
करें--क्ानूनन ऐसा होने देना उन्हें मंजूर नहीं। वह 
कहते हैं कि कांग्रेस लिखकर दे देगी और अंग्रेज़ों को 
उसके क़ौल-करार पर ही रहना होगा | वेन्थल ने कहा 
कि बंगाल में जो लोग हमारे खून के प्यासे हो रहे हैं, 
वे हमारे साथ ऐसी सहानुभूति कव दिखायेगे, हमारे 
साथ ऐसा न्याय कब करेंगे ? पर महात्माजी अन्ततक 
यही कहते रहे कि हम अंग्रेजों के साथ न्याय करना 
ज़रूर चाहते हैं, पर हमारे बीच जो कुछ समभौता 
होगा, वह कानून के घेरे के बाहर । महात्माजी का 
मौन-दिवस था, इसलिए वह राय काराज पर लिख 
कर ही जहिर करते रहे । आज रात को फिर बातें 
होंगी । मुझे आशा नहीं होती कि अंग्रेज़ों को महात्मा- 
जी की बात कभी मंजूर होगी। 

केटो भी दौड़-धूप कर रहा है। उसका लाई 
रीडिक्क पर काफ़ी प्रभाव है और उसने इनसे कहा 
एक सौ छत्तीस 

कि यह क्‍या वाहियात काम हो रहा है | बात यह 
है कि सत्याग्रह की संभावना ने सबको गहरी 
चिन्ता में डाल दिया । व्यापारियों को अपने 
व्यापर की फिक्र है और वह जानते हें कि अगर 
भारतवर्ष ने फिर उस राह पर क़दम रक्‍खा, तो 
उनका व्यापार चौपट हो जायेग । उनकी बातों का 
यहाँके अधिकारियों पर भी प्रभाव पड़ा हे। कल 
होर ने महात्माजी को बुलाकर उन्हें समभाना चाहा 
4 कि उसकी स्कीम को उन्होंने पूरा नहीं समभा है-- 
अर्थात्‌ वह प्रान्तीय स्वराज तक ही परिमित नहीं है। 
विधान-परिषद्‌ में भी कुछ आशाजनक भाषण हुए। 
प्रधान-मन्त्री ने तो सप्रू को लिखा है कि मैं कभी 
विश्वासघात न sèm, और मेरी न चली तो मैं 
इस्तीफ़ा दे दूँगा। 
इधर जनरल स्मट्स भी इस मामले में दिलचस्पी 
लेने लगे हैं | उसका महात्माजी का पुराना परिचय 
है। परिचय ही नहीं, दोनों का दक्षिण अफ्रीका में 
काफ़ी सम्बन्ध रहा है । स्मट्स की अन्तर्राष्ट्रीय संसार 
में अच्छी ख्याति है । आयलेण्ड के साथ जो सन्धि 
हुई थी, उसमें इसने खासा भाग लिया था। जब 
वातों-वात महात्माजी ने उससे कहा कि में खाली. हाथ 
एक सौ सेतीस 

लौटनेवाला हूँ, तव वह बोला कि “इसपर कौन 
यक्नीन कर सकता है कि तुम्हें ये लोग खाली हाथ 
लौटने देंगे ? तुम भारत के हृदय-सम्राट हो- इन 
यह तो मालूम होना चाहिए कि तुम्हारे खाली हाथ 
लौटने का वहाँ क्या नतीजा होगा |” फिर उसने 
हिन्दू-मुस्लिम-प्रश्न की चर्चा की । महात्माजी ने कहा 
कि फ़िलहाल और कुछ नहीं तो लखनऊ का सम- 
झौता तो है। उन्होंने इस प्रश्न को हल करने का 
रास्ता भी बताया। स्मट्स उनका प्रस्ताव लेकर 
प्रधान-मन्त्री के पास गया और दूसरे समय महात्माजी 
से रिज होटेल में, जहाँ वह मुसलमानों से बातें करने 
लगे थे, मिला | उसने कहा कि मैकडॉनल्ड पर इसका 
अच्छा प्रभाव पड़ा है और वह कहता था कि गांधी 
एक अद्भुत व्यक्ति है--उसका अभिप्राय समभाना 
| कठिन-से-कठिन काम है । स्मट्स ने कहा कि ये लोग 
आपको नहीं जानते, इसीसे ऐसी बातें करते हैं । पर 5 
मेरी अपनी सद्दानुभूति प्रधान-मन्त्री से है-मैंने 
महात्माजी से कहा भी कि आपकी भाषा सरल- 
संसरल आर साथ ही गृढ़-से-गृढ़ होती हे | शायद 
ही कोई दावा कर सकता हो कि उसने आपका यथार्थ 
भाव समभ लिया खेर, स्मट्स ने सहायता पहुंचाने 
एक सौ अडतीस 

का वचन दिया और उससे जो कुछ हो सकता हैं, 
वह कर रहा है। हमारे सम्राट्‌ यहाँसे प्रायः सौ 
मील पर सेंड्रिंचम में विराजमान हैं स्मट्स वहाँ जा 
पहुँचा हे और वहाँ से मि० एड ज़ के नाम परवाना 
आया है कि आप आकर मिलें। 


एक सी उन्चालीस 

लन्दन 


कल रात वेन्थल और कार फिर महात्माजी से 
मिले] घण्टे भर तक महात्माजी उन्हें फटकारते रहे । 
उन लोगों ने अपनी सफ़ाई में बार-बार यह कहा कि 
हमारा मुसलमानों से कोई समभौता--कोई इक़- 
रारनामा; नहीं है-हमने तो एक अर्जी-सी पेश की 
कि हमें इतना मिलना चाहिए | पर महात्माजी को 
इससे कुछ भी सन्तोष न हुआ। उन्होंने जो कुछ 
कहा, उसका सारांश यह है: 

“तुम लोगों पर मेरा जो विश्वास था, बह उठ 
गया । मुसलमानों से अछूतों से--तुम लोगों ने जो 
सममौता कर लिया उससे मेरे दिल को ऐसा घाव 
लगा है, जो जल्दी भरने का नहीं । तुम कहते हो कि 
तुम्हारी यह हरकत मुझे बुरी लगी है । इन शब्दों से 
मेरा भाव पूरी तरह व्यक्त नहीं हो सकता। बुरा 
लगना तो एक साधारण-सी बात है- तुम्हारी करतूत 
एक सौ चालीस 


तो वह दगा है, जिसमें तुमने झुमे अपने खंजर का 

शिकार बनाना चाहा है। तुम्हारे पास तो सभी साधन 

हैं, अगर तुम्हें अपने हक़ न मिलते तो हमसे खुल्लम 

खुल्ला लड़ लेते मैं बरावर यही कहता आया कि 

अंग्रेजों का विश्वास करो, अब मैं किस सुहु तुम्हारी 

भलमनसाहत का इजहार कर सकता हूँ ? तुमने तो 

यह साबित कर दिया कि तुम्हारे आदश अभी 

बदले नहीं हैं-लुम ईस्ट इंडिया कम्पनी की ही राह 

पर चलनेवाले हो | कम्पनी ने अपना प्रभुत्व जमाने के 

लिए कभी इसका साथ दिया, कभी उसका-कभी 

इसको उससे लड़ाया कभी उसको इससे--और अन्त 

में सबको तंग-तवाह करके अपना साम्राज्य क्रायम 

कर लिया । तुम भी ऐसी ही 'भेदनीति से काम लेना | 

चाहते हो । आज भारतवर्ष में जो जातियाँ जीवनः 

संप्राम में पिछड़ी हुई हें, जिनके पास न दौलत है न 

दिमाग है, उनको अपने ega में फैसाकर तुम सारे 

देश पर अपनी सत्ता क़ायम रखना चाहते हो । ग़नी- 

मत हे कि तुम अँयरेज-समाज के भी प्रतिनिधि नहीं 

हो। में दावा करता हूँ कि उनका सच्चा प्रतिनिधि में 

हूँ। बम्बई के नौजवान अंग्रेज तुम्हारी तरह नहीं हैं । 

यहाँ भी सुमे एक अंग्रेज ऐसा नहीं मिला, जिसने 
एक सौ इबतालीस 

तुम्हारी तारीफ की हो | अगर तुम इस समभोते से 
आप-ही-आप नहीं निकल जाते, तो या तो में इसे 
चूर-चूर कर दूँगा या उसके लिए लड़ता हुआ मर 
मिट्गा | 

अंग्रेज़ों ने कहा कि हम तो निकल गये हैं, हमारा 
अब उससे कोई लेना-देना नहीं है-क्योंकि हमने 
सव-ऊुछ प्रधान-मन्त्री पर छोड़ दिया है । पर गांधीजी 
को इन बातों से सन्तोष न हो सका | 

मुसलमानों ने यह जाहिर कर रक्‍खा था कि हम 
लोग विधान-परिषदू की कार्यवाही में भाग न लेंगे, 
पर होर के समभाने पर राजी हो गये और परिषद्‌ 
का काम फिर जारी है । परिडतजी सेना के सम्बन्ध 
में प्रायः एक घंटा बोले | पर सन्तोष न हुआ। कहते 
थे कि दो-तीन घंटे और बोलूँ गा । जमाल मोहम्मद 
साहब की मुसलमानों ने बड़ी फ़ज़ीहत की है । 
बेचारे डर गये हूँ | उस दिन गांधीजी की उपस्थिति 
में मुसलमानों ने उन्हें अपमानित किया। कहा कि 
तुम जासूस हो, इधर की बातें उधर पहुँचाते हो । 
इक्रबाल बोला कि तुम्हारे पास पेसे हो गये, तो तुम 
अपने आपको वहुत बड़ा आदमी समझने लगे! 
जमाल साहब की ज़बान कब बन्द रहनेवाली थी ? 
एक सौ बयाळीस 

जवाब दिया कि तुम्हें काफिया मिलाना आ गया तो 
तुम अपने को क्रीम का सिरताज समझने लगे? 
जमाल साहब किसीसे दवनेवाले नहीं हैं। कोई 
तुर्की-ब-तुर्कों जबाब दे देंगे। उनमें यह दोष है कि 
मर्यादा का उल्लङ्घन कर जाते हैँ और वाकचातुरी न 
होने के कारण लोगों को अकारण ही चिढ़ा देते हैं । 
कुछ लोग-उनके मित्रों में ही-उन्हें मग़ज़चट 
कहने लगे हैं | मुसलमानों की आँखों में तो वह काँटे 
के समान Sad हैं. । 


एक सौ तेतालीस 

TA 


इस सप्ताह महात्माजी लॉयड जाजे से उसके 
घर पर सिले। लॉयड जाजे ने कहा कि आपको 
सत्याग्रह करना ही पड़ेगा--बिना लड़ाई के आपंको 
स्वराज मिलनेवाला नहीं है । उसने मैकडॉनल्ड को 
कमज़ोर वताया कहा कि टोरी दल के १५० मेम्बर 
भी मेकडॉनल्ड का साथ देनेवाले हों, तो वह अपनी 
स्कीम पास करा सकता है । 

मैकडॉनल्ड की कमजोरी की शिकायत और 
लोगों से भी सुनने में आयी हे । इस सप्ताह लेवर- 
पार्टी के प्रधान मेस्वर स्मिथ और लारेन्स मेरे यहाँ 
खाना खाने आये थे । अगले सप्ताह वेजउड वेन और 
दूसरे लोग भी आनेवाले हैं | स्मिथ पि&ली लेबर- 
मिनिस्टरी में रह चुका है, और लारेन्स अर्थ-विभाग 
का पालेमेण्टरी मन्त्री था। स्मिथ से बड़ी देरतक 
बातें होती रहीं, वह बराबर नोट लेता गया । मैंने 
एक harta 

उसे सारी परिस्थिति समभायी और वताया कि अगर 
गडा चला तो खजाने में टोटा वना ही रहेगा और 
इंग्लैण्ड को यहाँसे पैसे भेजकर भारतवर्ष का शासन 
करना पड़ेगा | उसको यह वात'माके की जँची और 
उसने इस सम्बन्ध में कई प्रश्‍न किये । अन्त में 
कहा कि पारसाल गांधीजी ने यहाँ न आकर गलती 
की । इस साल टोरी दलवाले गलती कर रहे हैँ । 
मेकडॉनल्ड कमजोर आदमी है, बह इस प्रश्न के 
लिए अपना सिर देने को तैयार नहीं है।” फिर 
उसने पूछा-पर अगर वह इतनी हिम्मत करे तो 
क्या गांधीजी अपना सिर देने को तैयार होंगे ? मैंने 
कहा कि इस प्रश्न का उत्तर तो यह देखकर ही दिया 
जा सकता है कि हमें मिलता क्या है ? पर अगर 
इतना भी हो जाये कि गांधीजी विरोध न करें तो 
बहुत है--और यह सम्भव है कि सोलह आने के 

1 बजाय बारह आने मिलने से गांधीजी विरोध न 
करेंगे । स्मिथ ने कहा कि “इस मन्त्रिमर्डल से जो 
कुछ मिल जाये, ले लो--शीघ्र ही इसका पतन होगा 
आर हम लोगों का फिर बोलबाला होगा । तव तुम्हे 
बहुत कुछ मिलने की उम्मीद रहेगी ।? 


१० एक सौ पेतालीस 

ल्न्द्न 


आज विधान-परिषद्‌ की अन्तिम बैठक है। 
विधान बनने में तो न जाने अभी कितनी देर है, 
पर इसके नाम पर जो नाटक चल रहा था, वह अब 
पूरा हो चला। साथ ही बर्मा-गोलमेज़-कान्फ्रेन्स नाम 
का दूसरा तमाशा शुरू हो रहा है । 

इस सप्ताह महात्माजी प्रधान-मंत्री से फिर मिले । 
उन्होंने कहा कि प्रान्तीय स्वराज मैं लेने को तैयार 
हूँ--वशर्ते कि वह मेरे मन की चीज हो | पर मेरे 
प्रान्तीय स्वराज में न तो बंगाल के राजनैतिक क्रैदी 
जेलखानों में पड़े सड़ते रहेंगे, न वहाँ फ़ोज की ही 
कोई जरूरत रह जायेगी | महात्माजी तो मैकडॉनल्ड 
को मूखे और होर को समझदार बताते हैं। विधान 
परिषद्‌ के अध्यक्ष लाडे सैंकी का उनपर बहुत अच्छा 
प्रभाव नहीं पड़ा है | 

स्मिथ और लारेन्स से बातचीत हुई । कहते थे 
एक सो छियालीस 


60-0. Gurukul Kangri Collection, Haridwar. Digitized By Siddhanta eGangotri Gyaan Kosha 


Fl मामला विगड़ गया । हिन्दू-मुस्लिम-समभोता 
न होने का अनुचित लाभ उठाया जा रहा है । साथ 
ही स्वीकार करना होगा कि इसकी गुञ्जाइशा भी 
हे ।” मेने बेन से कहा कि अगर सरकार पूरी तस्वीर 
हमारे सामने रख दे कि अगर तुम एक हो जाओ 
तो तुम्हें इतना मिल सकता हे, तो समभोता आसानी 
से हो जाये । बेन बोला कि “इस कान्फ्रेन्स को किसी 
तरह जिन्दा रखना चाहिए | चाहे यह यहाँ काम करे 
चाहे वहाँ, मगर इसका काम जारी रहना चाहिए |? 
रात को लारेन्स और वेन मेरे साथ भोजन करने 
आये थे | देर तक बातें होती रहीं । वेन दिल का साफ़ 
आदमी हे । उसने कहा कि “इम्पीरियल प्रिफ़रेस 
दिलाने के लिए में जिम्मेदार नहीं हूँ। मैंने इस मामले 
में कुछ नहीं किया ।” एक्सचेंज के बारे में उससे 
मालूम हुआ कि शुष्टर जब यहा आया था तत्र उसने 
सिफ़ारिश की थी कि १-६ छोड़ दिया जाये | पर बेन 
ऐसे आर्थिक प्रश्नों के सम्बन्ध में कम--बहुत कम-- 
जानकारी रखता है, इसलिए उसने इस मामले में 
शुष्टर से खुद बातें न कर सर हेनरी स्ट्राकोश और 
किश के सुपुर्द कर दिया । में उसको आर्थिक परि- 
स्थिति सममाता रहा। उसने कहा कि कुछ होता-जाता 


एक सौ सेतालीस 

नजर नहीं आता । मैंने कहा कि अगर मैकडॉनल्ड 
महात्माजी को घुलावे और दोनों की दिल खोलकर 
बातें हों, तो शायद कोई रास्ता निकल आवे । वेन ने 
कहा कि मैकडॉनल्ड ४-४ महीने से ज्यादा ठहर नहीं 
सकता । टोरी दलवाले उसको और बाल्डविन को 
दोनों को ही धता वता देंगे। उसने पूछा कि जिन 
लोगों ने हिन्दुस्तान में रुपया लगा रक्खा है, उनको 
कैसे सन्तुष्ट किया जाये 0 मैंने कहा कि “कि हम 
न्याय से विमुख होना नहीं चाहते | पर अगर हमें 
सन्तोप नहीं होता तो क्रान्ति किसी के रोके रुक नहीं 
सकती । उस हालत में, जिन लोगों ने रुपया लगा 
Tal है, उनके लिए और भी खतरा है । हमारे 
ऊपर तुम्हारे क़ज़ का बोझ जरूर हे, पर आख़िर उसे 
चुकाने का रास्ता क्या है? मानलो कि हम एक्सचेंज 
घटाकर अपना एक्सपोर्ट बढ़ाते हें, उस हालत में भी 
तुम्हारे व्यपार को धक्का लगता है | पर असलियत 
तो यह है कि संसार के इतिहास में इस तरह AAA 
कभी किसी देश ने छुकाया नहीं है | बात असम्भव- 
सी है | तुम्हारी नीति ऐसी होनी चाहिए कि हमसे 
असल तो नहीं, पर सूद वरावर अदा होता जाये |” 
बेन ने कहा कि यहाँवालों को यह मालूम हो कि 
एक सौ अइतालीस 


b 

असलियत यह है तो वह और भी सख्ती से पेश 
आयेंगे । मैंने कहा, “पर हमने तो स्वतन्त्र होने का 
संकल्प कर लिया है--हम कव चुपचाप बैठनेवाले 
हैं P वेन बोला-तुम्हारा कहना ठीक है, पर व्या- 
पारी बढ़े जड़-बुद्धि होते हें मेंने कहा कि अगर 
सत्यागह-संग्राम फिर छिड़ा तो यह नोवत आ जायेगी 
कि शासन के लिए इंग्लेणड को यहाँ से पैसे भेजने 
होंगे । वेन बोला--“ठीक है, पर अगर एक डिस्ट्रिक्ट 
अफ़सर के मनोविज्ञान को देखो, तो उससे यह आशा 
करना व्यर्थ है कि वह इस तर्के का क्रायल होगा । 
वह कभी नहीं सोच सकता कि मेरे कारनामों का यह 
असर होगा कि सरकार के खजाने में टोटा रहेगा 
और यह वात खुद मेरे हक़ में बुरी होगी । दुनिया 
अन्धी है, लोग बातों पर पूरा विचार नहीं करते 

इसीसे तो इतनी खराबी है ।” 
तो हालत यह है कि कान्फ़ेस से कुछ भी नतीजा 
नहीं निकला | पर यह विल्कुल टूट गई, यह भी नहीं 
कहा जा सकता | बंगाल में और अन्यत्र भी दमन 
qa जोरशोर से होनेवाला हे । साथ ही समभोते की 
बात भी जारी रहेगी । केलास वावू कहा करते थे कि 
अंग्रेज का एक हाथ पाँव पर और एक हाथ गर्देन पर 
एक सौ उन्चास 

रहता है | अगर उसने देखा कि आपमें कुछ दम 
नहीं तो झट गला दवा देता है, पर अगर उसे मालूम 
हुआ कि आपसी लड़ने भगडने में उसे लेने-के-देने 
पड़ेंगे, तो उसे पाँव छूते देर नहीं लगती । उस अवस्था 
में वह यही कहता है कि मैं तो पहले से ही आपके 
पाँव चूमने को लालायित था। यही दशा कुछ समय 
तक रहेगी । अगर उपद्रव वढा तो समभोता बहुत 
शीघ्र हो जायेगा, नहीं तो देने-दिलाने की बात को 
खटाई में डाल देंगे । 

इस सप्ताह कुछ भाषण मार्के के हुए--नरम दल 
वाले भी जोश-खरोश और सरगर्मी से बोले | महात्मा- 
जी ने कहा कि गोले-बारूद से हम डरनेवाले नहीं हैँ; 
हमारे बच्चे भी उन्हें पटाखे समभने लगे हैं। सप्रू, 
जयकर शास्त्री,मुद लियार--सबने एक स्वर से प्रान्तीय 
स्वराज से आगे न बढ़ने का विरोध किया | मुसलमानों 
की ओर से भी कहा गया कि यह पर्याप्त न होगा | 
मुदलियार मद्रास प्रान्त के अत्राह्मण दल का प्रति- 
निधि है । बहुत समझदार आदमी जान पड़ता है । 
लाडे सैंकी तो कल आपे से बाहर हो गया। वेन को 
बच्चे की तरह डॉटकर कहा कि जवान मत खोलो | 
जब वेन न माना, तव कहने लगा कि यह हालत रही 
एक सौ पचास 


तो मैं कुर्सी छोड़ दूँगा । दरअसल बात यह है कि 
AS 


इधर परिस्थिति में जो कुछ अन्तर पड़ा है, उसका श्रेय 
बेन और लीजस्मिथ को ही है । सरकार की चाल को 
यह बखूवी समकते हैं और अगर ये न होते तो होर 
और सैंकी ने कान्फ़ेंस को शायद चुपचाप दफ़ना दिया 
होता । सँकी का वेन से चिढ़ना स्वाभाविक है | 
भाईजी का एक तार महात्माजी के नाम आया है. 
कि आप मुसलमानों के साथ जैसा मुनासिब समझें, 
समभौता कर लें | गांधीजी मुझसे कहते थे कि इसका 
समय तो जाता रहा। मैंने कहा कि इस समय भी 
आपको अगर हम १४ हिन्दू लिखकर दे दें, तो आप 
क्यों न समभौता कर लें ? महात्माजी बोले कि 
जवतक मालवीयजी और डाक्टर मुंजे लिखकर 
नहीं दे देते, तवतक मैं नहीं कर सकता । यहाँ उनके 
दस्तखत के विना में कुछ नहीं कर सकता |? 


एक सौ इक्यावन 

छन्दन 


के नाटक का आखिरी पर्दा गिर चुका । 


का 
लोग एक-एक कर लन्दन छोड़ रहे हैं । महात्माजी 
कल प्रस्थान करते हैं । पंडितजी का प्रोग्राम अनिश्चित 
है। अमेरिका जाने का कुछ विचार था, मगर उन्होंने 
तय किया हे कि एक सप्ताह यहाँ और विताकर 
इटली होते हुए हिन्दुस्तान जायेंगे | 

पूरी कान्मेन्स शनिवार, सोमवार, मंगलवार 
तीन दिन वेठी । पहले दिल की कान्फ़ेन्स में एक भी 
उल्लेखनीय वात नहीं हुई । दोस्त-दुश्मन सभी एक 
ही भाषण सुनने को उत्सुक थे और वह भाषण 
सोमवार को--मौन टूटने पर-होनेवाला था । दोनों 
दिन अधिवेशन साढ़े दस बजे दिन को आरम्भ 
हुआ, पर सोमबार की कार्यवाही २।। बजे रात को 
पूरी हुई । शास्री-ैसे gara भी भ्रम में पड़ गये 
और थोड़ी देर के लिए यह भूल गये कि दूसरा 
एक सौ बावन 

दिन शुरू हो चुका | उनके मुहँ से भी 'आज? की 
जगह 'कल' निकल ही गया | सोमवार को पहले तो 
१०॥ से ७॥ बजे तक; फिर ६॥ से प्रायः २। तक 
कान्फ्रेन्स बेठी । मन्त्रिमरडल को प्रधान-मन्त्री दरा 
होनेवाले वक्तव्य पर विचार करना था, इसलिए 
मेकर्डॉनल्ड और होर को ५ वजे ही उठकर जाना 
पढ़ा । फिर रात की बैठक में आये; बल्कि प्रधान- 
मन्त्री की प्रार्थना से कान्प्रे्स कुछ देर के लिए 
स्थगित की गयी | वात यह थी कि गांधीजी का भाषण 
होनेवाला था और प्रधान-मंत्री के पहुँचने में कुछ 
मिनिटों की देर थी, पर वह उसे पृरा-का-पूरा सुनना 
चाहता था । गांधीजी का भाषण लाजवाब gA 
ऐसे मौक्रों पर उनकी एक-एक बात मर्मेस्पशी हुआ 
करती है.। सन्नाटा छा रहा था और सारी सभा 
चित्रित-सी जान पड़ती थी। प्रायः ७० मिनिट- 
तक बोलते रहे | उनके वाद पंडितजी उठे । मुझे 
| नींद सताने लगी थी और सिर में चक्कर आ रहे 
थे । इसलिए बीच ही में उठकर चला आया। दूसरे 
दिन पंडितजी कहते थे कि गांधीजी के बैसे भाषण 
के वाद कुछ कहना वाक़ी नहीं रह गया था--कुछ 
बोलने की इच्छा भी नहीं थी-पर नाम दे चुका 
एक सौ त्रेपन 

था, इसलिए कुछ कहना ही पड़ा | यह भी सुना कि 
अन्तिम भाषण शास्त्री का था और वह अत्यन्त 
निन्दनीय था । लोगों को वहुत बुरा लगा--मुफे जो 
कुछ कहना था, आज रात का अधिवेशन आरंभ होने 
के कुछ ही समय वाद कह चुका था । मैं समझता हूँ 
कि मैंने ही यह कहने का साहस या दुस्साहस किया 
कि कान्फ्रेन्स को किसी प्रकार की सफलता प्राप्त नहीं 
हुई--इसमें आगे बढ़ना तो दरकिनार हम और पीछे 
हट गये । कान्फ्रेंस के पुजारियों को यह वेसुरा लगा। 
कुछ तो वेतरह चिढ़े। पर दूसरों से--खासकर 
गांधीजी से-मुफे बधाइयाँ मिलीं । दुश्मन के दल 
में से भी एकाध अंग्रेज वधाई दे गये | पर लेवर- 
पार्टीवाले परिचित होते हुए भी खामोश रहे । मेरा 
मुख्य विषय यह था कि जबतक हमारा बोझ हलका 
नहीं किया जाता--और इसके लिए काफ़ी गुंजाइश 
है, क्योकि इंग्लेए्ड हमारे साथ बराबर अन्याय 
करता आया हे--तवतक संरक्षणों का वन्धन ढीला 
या बर्दाश्त करने लायक़ हो ही नहीं सकता | 

दूसरे दिन की बैठक ११॥ बजे शुरू हुई। अच्छी 
भीड़ थी, पत्र-प्रतिनिधियों को भी बेठने की इजाजत 
मिल गयी थी । गांधीजी को प्रधान-सन्त्री को धन्यवाद 
एक सौ चौवन 

देने का काम सौंपा गया | यह उन्हें बड़ा ही अच्छा 
मौक़ा मिला, और उन्होंने उसके वक्तव्य के सम्बन्ध 
में अपना भाव बड़ी खूबी से प्रकट कर दिया | जिस 
समय गांधीजी अपना रुख जाहिर कर रहे थे उस 
समय कुछ मेंबरों की हालत देखते ही बनती थी । 
सभा-भंग होने पर पण्डितजी के दफ्तर--११ किंग 
्ट्रीट-में बहुत-से लोग इकटठे हुए। गांधीजी भी 
थे। प्रधान-मन्त्री के भाषण समीक्षा-परीक्षा होने लगी । 
कुछ मेम्बरों की राय बही थी; जो बरावर से है-- 
अर्थात्‌ बहुत कुछ मिल गया । शास्त्री ने उस रात 
को आपण तो निकम्मा दिया, पर उसमें ईमानदारी 
है, इसलिए असन्तुष्ट-सा ही था | गांधीजी के विचार 
में जरा-भी परिवर्तेन नहीं हुआ | पणिडतजी डाँवा- 
डोल थे । सुमे यह स्पष्ट दीख रहा है कि वक्तव्य से 
कुछ घनने-विगड़नेवाला नहीं है । सब कुछ इस बात 
पर निर्भर होगा कि कांग्रेस की लड़ने की शक्ति 

कितनी है। 
होर से जव गांधीजी पीछे मिले तव उसने उनसे 
कहा कि “में तुम्हारी मित्रता चाहता हूँ। बंगाल 
आर्डिनेंस के लिए में जिम्मेदार नहीं हूँ--मैं उसे 
पसन्द भी नहीं करता; पर सुके लाचार होकर मंजूरी 
एक सौ पचपन 

देनी पड़ी | तुम वहाँ जाकर परिस्थिति सँभालने को 
कोशिश करो | नये गवनेर के सम्बन्ध में जो बातें 
कही जा रही हैं, वे निराधार हैं। वह बहुत अच्छा 
आदमी हे।” सबसे वड़ी वात होर ने यह कही कि 
| संरक्षणों के विषय में यहाँ जो कुछ तय हुआ है बह 
| आखिरी फैसला नहीं है-सारा प्रश्‍न विचार के लिए 
खुला हुआ है।” यह सन्तोपञ्ञनक है। होर ने | 
महात्माजी से यह भी कहा कि हिन्दू-सुस्लिम-प्रश्‍न 
को किसी तरह आपस में हल कर लो--बहुत कुळ 
उसीपर निर्भर है । 
लाडे लोथियन ने महात्माजी से कहा कि लड़ने 
से तुम्हारा भला ज़रूर है, पर ऐसी लड़ाई न करना 
कि हमारा सत्यानाश हो जाये। गांधीजी ने कहा, में 
i इसका ध्यान रखूंगा । उसने कहा कि “माडरेटों के 
ji लिए हमारे दिल में कोई इज्जत नहीं है। हमें तो 
तीन से समझौता करना है--तुमसे, मुसलमानों से 
और अत्राह्मणदल के नेता पात्रो से |” गांधीजी ने 
कहा कि “दो की वात तो ठीक है--मगर पात्रों से 
समभोता करने की बात निस्सार हे, इसे छोड़ो ।” 
रोड्स कहता था कि विड़ला | जब तुम्हें कभी 
नौकरी करने की जरूरत हो तो सर हेनरी स्ट्राकोश 
एक सौ छप्पन 

मैंने पूछा कि मेरे विषय में क्या कहता था ? रोड्स 
बोला, मुझसे मत पूछो । तुम अपनी प्रशंसा सुनकर 
असमंजस में पड़ जाओगे !” 

परिचय 


रामेइवर--श्री रामेश्‍वरदास बिड़ला (लेखक के बड़े भाई) 

ब्रजमोहन--श्री ब्रजमोहन विड़छा (लेखक के छोटे भाई) 

महादेव--श्री महादेव देशाई 

देवदास--श्री देवदास गांधी ( महात्मा गांधी के सत्रसे 
छोटे पुत्र ) 

गोविन्दजी--श्री गोविन्द मालवीय (पं० मदनमोहन माल- 
वीय के छोटे पुत्र) 

पारसनाथजी--श्री पारसनाथ सिंह (लेखक के सेक्रेटरी ) 

मिस लेस्टर--कुमारी म्वूरियल लेस्टर ( लेखिका, समाज- 

सेविका ) 

एमसंन--( सर ) एच० डब्ल्यू एमर्सन (उस समय होम 
सेक्रेटरी थे, बाद में पंजाब के गवर्नर हुए) 

क्लाकं--सर रेजीनाल्ड कलार्क (कलकत्ते के भूतपूर्व पुलिस 
कमिश्नर, व्यवसायी) 

शुष्टर--सर जार्ज शुष्टर (भारत-सरकार के तत्कालीन 
अर्थ-सदस्य) 

अटल--पंडित अमरनाथ अटल (जयपुर दरबार के 
मंत्री और प्रतिनिधि) 

लोथियन--स्व० लाड लोथियन (अमेरिका मे ब्रिटिश 
राजदूत थे, भारतीय राजनीति के अच्छे ज्ञाता) 

बेन--श्री वेजवुड बेन ( मजूर-मंत्रिमण्डल में भारत-मंत्री, 
पालंमेण्ट के पुराने सदस्य, सुलेखक तथा YIRT ) 

स्ट्राकोश--सर हेनरी स्ट्राकोश ( ATMA, भारत-मंत्री 
के सलाहकार, व्यवसायी ) 

वेन्थल--सर एडः aa ( कलकत्ते की वर्ड कम्पनी के 
“बड़े साहब', ब्रिटिश व्यापारियों के प्रतिनिधि ) 

इंचकेप--लाई इंचकेप ( किसी जमाने में कलकत्ते के fao 
जेम्स मैके, पी ० एण्ड ओ० नामक जगत्प्रसिद्ध जहाजी 
कम्पनी के सर्वेसर्वा ) 

कार--सर ह्यूवर्ट कार (बेन्यल के साथ भारत के ब्रिटिश 

व्यापारियों के प्रतिनिधि ) 

केटो--लॉर्ड केटो ( कलकत्ते की एण्ड यूल कम्पनी से 
सम्बन्ध रखनेवाले प्रसिद्ध अंग्रेज़ व्यवसायी ) 

के० टी० शाह तथा प्रो) जोशी--बंबई के अर्थशास्त्री 

रंगास्वामी अय्यंगार-- (अब स्वर्गीय) मद्रास के “हिन्दू” 
नामक पत्र के सम्पादक) 

ब्लैकेट--सर बेसिल ब्लैकेट ( शुप्टर से पहले भारत- 
सरकार के अर्थ-सदस्य ) 

हर्बर्ट सैमुअल--सर हवंटे सैमुअल जिन्हें वाद मे लार्ड की 

उपाधि मिली। ( प्रसिद्ध यहुदी विद्वान्‌ और 

राजनीतिज्ञ ) 

-सर मुहम्मद शफ़री (पंजाब के मुस्लिम नेता जो 

भारत-सरकार के सदस्य रह चुके थे) 

कार्बेट--सर ama (सिविलियत जो आर० टी० 


शफ़री 

सी के संयुक्‍त मंत्री थे ) 
नरेन्द्रनाथ--राजा तरेन्द्रनाथ (भूतपूर्व सरकारी कर्मचारी, 
पंजाब हिन्दू महासभा के नेता) 
किश--मि. सी. एच. किश (इंडिया आफिस के 
डा० दत्त--डा० एस० के० दत्त ( पंजाव के प्रसिद्ध ईसाई 
यापक और नेता) 
इक़बाल--स्वर्गीय सर मुहम्मद इक़बाल (महाकवि) 
स्मिथ--प्रों० लीज स्मिथ ( पार्लमेण्ट के लेवर-मेम्वर, 
अर्थशास्त्री) 
लारेन्स--मिऽ पेथिक लारेस ( पार्लमेण्ट के लेबर-मेंबर, 
अर्थशास्त्री ) 
केलास बावू--सर केलासचन्द्र वोस ( किसी जमाने में 
कलकत्ते के सुप्रसिद्ध डाक्टर ) 
मुदलियार--सर रामस्वामी मुदलियार (इस समय भारत- 
सरकार के व्यापार-सदस्य, पहळे मद्रास की 'जस्टिस 


सर परशुराम पात्रो (मद्रास में कांग्रेस-विरोधी दल 
के एक नेता 


रोड्स--सर कॅम्पव्वेळ रोडूस ( किसी जमाने में कलकत्ते 
के एक “बड़े साहब', डायरी-लेखक के साथ इंडियन 


कमीशन के सदस्य) 

